
FECIORUL- DE- TUFAN 

Norocu-i după cum şi-1 face omul. Trece uneori pe 
lingă tine. De nu-1 pofteşti în casă, pleacă mai 

departe... 




Se povesteşte ca ar fi fost odată un bătrîn, 
pe nume Albu. 

Şi pe bătrînul acesta îl trudeau boierul şi 
logofătul moşiei, îl jecmănea ispravnicul, 
îl apăsau nevoile şi sărăcia. 
Bătrînul ar fi îndurat toate fără murmur, 
de-ar fi ştiut c-o să rămînă în urma lui fecior 
la casă, să-i poarte numele, să ţină minte 



suferinţa ce-o pătimise el, să cugete şi la 
răsplată. Atîta că nu avea fecior moş Albu 
şi asta îl durea nespus. 

„Pe unde-o fi şi s-o călători Norocul? ofta 
ades moşneagul. Să-1 văd si să-1 întreb: 
de ce m-a oropsit? He, hei, să fi avut eu un 
fecior, cîte nu i-aş fi povestit şi cîte nu l-aş 
fi învăţat. Şi, poate, s-ar mai fi schimbat 

cîte ceva pe lume din cîte sînt cum nu tre- 
buie sa fie." 

C-apoi ştia moş Albu o seamă de vorbe în- 
ţelepte şi de glume. Fugeau răii de gura lui; 
că vorba lui îi şfichiuia pe mişei. 
Da' numai, iacătă, într-o zi, zăreşte bătrînul, 
pe uliţa satului, un om hazliu, cum încă nu-i 
mai fusese dat să vadă. 

Era micuţ, micuţ de tot. Capul 1-avea mai 
mare decît trupul. Rîdeau cu toţii, în hohote, 
de el. 

Atît că omuleţul cel de-o şchioapă era atît 
de ostenit, c-abia se mai tîra. Si nimeni nu-1 
poftea în casă. 

Cum să pofteşti asemeni arătare? O fi 
vreun vrăjitor, vreun osîndit, vreun bleste- 
mat! Mai bine îti vezi de treabă. 

1 

Numai moş Albu s-a îndurat. A strigat 
după el: 

— Hei, omuletule! Unde te duci? Nu te 

' 1 

cunosc. Nu esti din locurile acestea... Da' 
vină în casă şi te hodineşte, te văd prea os- 
tenit. Să-ţi dau o îmbucătură şi-un strop 
de apă, ca să poţi merge mai departe. 
A intrat omuleţul în casă. Şi, după ce-a 
mîncat şi-a băut apă, s-a aşezat oleacă la 
hodină. 

După un timp s-a ridicat, şi-a luat toiagul 
şi s-a gătit de drum. 

— Vrei să stii cine sînt?... s-a întors el, 
înainte de plecare, către moş Albu. Eu sînt 
Norocul. Mulţi văd Norocu-n drum, nu-1 
cheamă nici în tindă măcar. Tu m-ai poftit. 
Şi vreau să-ţi împlinesc dorinţa cea mai 
arzătoare. Vrei aur? 

— Nu, i-a răspuns moş Albu. Aurul te-mpo- 
dobeste, însă nu te fericeşte... 

— Atunci ce vrei? a stăruit omuleţul. 

— Stîlpii ajută uluca să nu cadă şi pruncii 
te sprijină la bătrîneţe. Aş vrea un stîlp, 
acu, la bătrîneţe... 

— Să se-mplinească dorinţa ta! Uite, 
du-te-n pădure. Taie-ţi de-acolo un toiag 
de tufan. Şi ce-o să fie pe urmă vei vedea... 
Aşa a rostit omuleţul şi-a pierit. Ciudat 
omuleţ si Norocul acesta! 

1 1 




Mos Albu s-a dus în pădure, si-a tăiat un 

1 r 3 3 

toiag de tufan. L-a netezit de coajă şi, de- 
odată, a auzit un glas: 



— Strînge-mă la pieptul tău, tătucă! 

S-a uitat moşul în jur. Nu era nimeni. 
Fără îndoială, toiagul grăise. A strîns bă- 
trînul toiagul la piept. Şi acesta s-a pre- 
schimbat într-un flăcău. Dar ce flăcău! 
Ce flăcău, dragii mei! Cu mijlocul mlădiu 
şi cu mustaţa subţirică, cu ochi scăpărători, 
sprinten şi plin de isteţime. 
S-a întors acasă moşul. L-a arătat si babii. 

1 1 

— Tătucă şi mămucă, mi-e foame! a glăsuit 
flăcăul. 

— Ţi-o fi, dragul tatei. Atîta că în casă nu 
mai avem de mîncare nimic. Ce-a fost am 
dat unui drumeţ. Dar mă voi duce la crîs- 

1 1 

mar, să-mi împrumute nişte bucate; i-oi 
munci pentru ele... 

— Mă iei şi pe mine, tătucă ? 

— Te iau ! 

S-au dus amîndoi la crîsmar si l-a rugat mos 

ii ° i 

Albu: 

— Nu vrei să-mi împrumuţi o donicioară 
cu bucate? Şi fie că ţi le-oi da-napoi cînd 
am să pot, fie că-ţi voi munci, în schimb, la 
primăvară, pe ogor! 

Crîsmarul, bălăbănindu-si fălcile, ce-i atîr- 

i ' i ' 

nau pînă aproape de pîntec, s-a întors cu 
spatele: 

— Cînd am avut, ti-am dat; acuma n-am... 

' i ' 

Mos Albu i-a ieşit iar în fată: 

i i 

— Nu mi-ai dat, niciodată, nimic. Şi cată, 
de data asta măcar, prin cuhnie, poate-i 
găsi vreo rămăşiţă, ceva. Că, uite, mi-a 
venit fecior la casă. Mi l-a adus Norocul. 
Crîsmarul, bătîndu-se cu palma peste pîn- 
tec, s-a răsucit, din nou, spre partea cealaltă: 

— Nici resturi prin cuhnie n-am. Le-or fi 
dat, nu ştiu, slugile la păsări ori la porci... 

— Da' toporişca ai ? s-a amestecat în vorbă 
feciorul. 

Crîsmarul si-a încreţit fruntea: 

11 i 

— Ce legătură are una cu alta? Topor şi 
toporişcă fireşte că am... 

— As sti sa fac bucate din toporişca! 
Bucate din toporişca? He!... Crîsmarul 

a început să rîdă de-i săltau foalele. Aş vrea 
s-o văd şi pe-asta!... 

— O poţi vedea dacă vrei, că mă pricep să 
pregătesc asemenea friptură din toporişcă, 
de-ai să-ţi lingi degetele cînd vei gusta... 

— Ce spui? s-a înviorat crîsmarul. Dacă-i 
asa, învată-mă să fac si eu. Să le dau slugilor 
mîncare, să nu mă coste nici un ban. 

— Te-nvăt, cum nu! a rîs feciorul lui mos 
Albu. Numai că pentru asta am nevoie să-mi 
pui la îndemînă un purceluş grăsuţ... Guiţă 
prin ogradă destui. îmi trebuie să fac cu el, 
cu toporişca şi cuţitul acesta de la şerpar 
o vrajă. Să-mi dai vreo două verze şi-o 
traistă de mălai. Şi stai să vezi, pe urmă, 
crîsmarule, ce încă n-ai văzut nici la curtea 
domnească... 




— Friptură de toporişca?... 

— Friptură de toporişca! 

Crîsmarul era curios să vadă, gîndindu-se 
că le va face de-atunci înainte si muşteriilor 
lui numai friptură din aceasta. Şi-i lăsa gura 
apă. 

Şi, oricît era de gras, s-a învîrtejit ca gîndul 
prin întinsul ogrăzii. De-acolo în cămară. 
Si a adus toate cele cerute. 
Feciorul a tăiat cu cuţitul de la şerpar pur- 
celul, 1-a opărit cu grijă şi cu pricepere, 




1-a aşezat, frumos, pe varză şi 1-a vîrît, ală- 
turea de toporişcă, în cuptor. 
Cînd s-a copt bine, a scos purcelul, cu coaja 
aurită, din cuptor. L-a arătat crîşmarului, 
zicînd: 



— Dacă nu tocmeam vraja, punînd alături 
de purcel toporişca, nu se făcea, în ruptul 
capului, o friptură atît de bună. 

L-a poftit şi pe tatăl său la masă. Au mîncat 
bine, s-au şters la gură, au pus şi o bucată 
de friptură, mai rumenită, la o parte, s-o 
ducă acasă babei lui moş Albu. Apoi, fe- 
ciorul i-a arătat crîşmarului maldărul de 

i 

oscioare de pe masă: 

— Aşa se face friptura de toporişcă. Ai în- 
ţeles ? 

Numai că, atuncea cînd acesta s-a dumirit 
despre ce se întîmplase, moş Albu şi fe- 
ciorul său erau de mult plecaţi. 

— M-ai întrecut, copilule, s-a bucurat moş 
Albu. Credeam că sînt isteţ, dar tu esti si 
mai si... 

Flăcăul l-a privit în ochi: 

— Astfel întrec si ramurile trunchiul din 
care s-au născut. Numai că ramurile îsi 
trag hrana tot din copacul cel care le-a dat 
viată. 

— Aşa e. Ai dreptate. Un lucru însă mă tot 
frămîntă: ce nume ti-as putea da? Să-ti 
fie cît mai pe măsură, cu firea care o ai... 
Flăcăul a zîmbit, mîngîindu-si mustaţa sub- 
tirică : 

— Numele cel mai potrivit mi se pare Pă- 
cală... 

— Păcală, zici?... Păcală?... s-a minunat 
bătrînul. 

— Păcală... Fiindcă aş vrea să-i păcălesc 
pe cei răi, şi să-i azvîrl rîsului lumii... 

— Păcală! Nimerit nume! Păcală am să te 
chem! 

Cum urcau ei aşa spre casă — deoarece co- 
liba moşului era pe-o coastă — aud din de- 
părtare o huruială. Privesc din locul unde 
ajunseseră şi zăresc, jos, la cotitura drumului, 
o droşcă. Iar în droşcă, pe capră, un bărbat 
gras, cu părul roşu şi cu nas borcănat, tră- 
gînd de hăţuri, biciuind calul. 




— Omul acesta, s-a întristat mos Albu vă- 
zîndu-1, este logofătul moşiei. Nu cred că 
se mai află alt logofăt de moşie mai rău. 
îi bate pe ţărani, îi chinuieşte si, cu toate 
astea, se laudă că nu se află om să trăiască 
mai cu frica lui Dumnezeu ca el. Ce spui, 
feciorule ? 

— Păi ce pot spune alta decît că lauda de 
sine nu miroase a bine? Si că, de se laudă 
cu-asa ceva, asa ceva să-i dăm!... 

— Nu te înţeleg! 

— Să-1 binecuvîntăm si să-1 sfinţim, tă- 
tucă!... a început să rîdă iarăşi Păcală. 

Şi 1-a învăţat degrabă pe tătîne-său ce 
trebuia să facă. I-a pus întîi deasupra bărbii 
lui o altă barbă de cîlti, de 1-a schimbat la 
chip. Şi-a pus şi lui o barbă. Şi, fiindcă droş- 
că se apropiase între timp, i-a făcut semn 
logofătului să oprească. Cînd acesta a oprit, 
i-a încredinţat că ei amîndoi sînt nişte schiv- 
nici care colindă drumurile cu o poruncă 
anume de a-i sfinţi si a-i binecuvînta pe 
toti logofeţii din lume. 

— Nu cumva esti si domnia ta logofăt? 
1-a întrebat Păcală pe roşcovanul din droşcă. 

— Ba da, sînt logofăt, s-a veselit acesta de 
norocul ce dase peste el de-a-i întîlni pe 
schivnici. 



Şi, bucuros cum nici că se mai poate, i-a 
poftit pe moş Albu şi pe feciorul lui să se 
urce în droşcă, unul de-a dreapta şi celă- 
lalt de-a stînga. Să-i ducă la conac. 
Gonind ei spre conac, deodată moşul a în- 
ceput să mîngîie obrazul logofătului din 
partea unde se-aşezase, zicînd că e obrazul 
lui Dumnezeu, si-1 binecuvîntează. 
Feciorul, auzind una ca asta, s-a întors si-a 
pălmuit obrazul mîngîiat de moş Albu, stri- 
gînd cu înverşunare: 

— Nu-1 mîngîia, că ăla-i obrazul dracului, 
ăsta din partea mea este obrazul lui Dum- 
nezeu. 

Moş Albu a început şi el să ţipe: 

— Ba nu-i adevărat. Cellalt obraz i-al dra- 
cului! Şi, harşt! o palmă şi pe obrazul din 
partea în care sta feciorul. 

— Ba ăla-i al dracului! 

— Ba ăla! 

Au început amîndoi să se certe, plesnind pe 
rînd obrajii logofătului, zgîriindu-1 cu un- 
ghiile, smulgîndu-i barba, răcnind unul la 
altul: 

— Tu nu bagi de seamă că ăla-i obrazul 
dracului ? 

— Dar tu nu vezi acelaşi lucru la obrazul 

i 

din partea-n care stai? 

Şi-atîta l-au bătut, l-au zgîriat şi l-au smuls, 
pînă cînd logofătul n-a mai putut răbda. 
A oprit droşca, le-a căzut în genunchi şi a 
început să-i roage: 

— Lăsati-mă, sfinţiţi schivnici, că mi-i des- 
tul cu atîta binecuvîntare. 

Abia atunci a făcut semn Păcală lui tătîne-său 
de l-au lăsat în pace şi-au plecat mai departe, 
rîzînd cu atîta poftă de se ţineau cu mîinile 
de burtă. 

— Esti năzdrăvan, feciorule! a recunoscut 
moşul. 

— Am să fiu si mai si, dacă-mi vei da învă- 
ţătură bătrînească! 1-a încredinţat tînărul. 

— Învăţătura bătrînească are rădăcinile 
amare! 

— Dar roadele i-s dulci! 

S-a minunat si mai mult moşul de isteţimea 
aceluia pe care i-1 adusese Norocul. 
S-a apucat, după aceea, să-i dăruiască înţe- 
lepciunea pe care o adunase. I-a spus şi 
vorbele cu tîlc ce le ştia, i-a povestit şi în- 
tîmplările cu haz ce le trăise, le văzuse şi le 
auzise în lunga lui viaţă. 

— Tu faci numai haz de necaz, tătucă! si-a 
dat seama băiatul. 

— Hazul îl fac eu, da' necazul cel mare mi-1 
face boierul din satul nostru, a răspuns mo- 
şul. Că eu muncesc şi el mănîncă. Eu pic 
de oboseală si el se hodineşte. Mi-a luat, 
prin judecată nedreaptă, bucata de pă- 
mînt ce o aveam din mosi-strămosi... 

1 3 

— Ehei, tătucă — a mai grăit Păcală — 
spune, dacă am să-1 chem eu pe boier la 
judecată, şi am să-1 dovedesc, s-o îndulci 
oare, cît de puţin, amarul tău de-o viaţă 
întreagă? 

— As zice c-am avut noroc cu carul, să-mi 
dobîndesc iar palma de pămînt. Numai că 
stiu o vorbă, care sună: „Oşteanul să nu 
se laude la plecare, ci cînd se-ntoarce de la 
luptă!" Şi cu boierii află că-i greu să baţi 
război, sînt prea puternici! 

— Ei au puterea, eu am mintea. Şi mintea 
împărăteşte peste toate. Cu mintea voi în- 
cerca să răzbesc. 

Asa a încheiat feciorul, i-a sărutat mîna 

i ' 

bătrînului şi a plecat. 
L-a chemat pe boier la judecată. 
Boierul a venit. N-avea încotro. Stia de 
nedreptatea pe care o săvîrşise. Cum a venit, 
i-a strecurat judecătorului o punguţă cu gal- 
beni şi a început tot el să strige şi să-1 învi- 
nuiască pe flăcău, zicînd că l-a chemat fără 
pricină la judecată. 

Păcală s-a apropiat de masa judecăţii şi a 
şoptit: 



— 




— Acela care tine cu mine va dobîndi o 
piatră preţioasă! 

Auzind vorbele «piatră preţioasă», împărţi- 
torul de dreptate şi-a căscat ochii. Şi, fără 
a mai sta pe gînduri, a hotarît că boierul 
trebuie să-i înapoieze pămîntul lui moş 
Albu. A scris zapisul cuvenit şi i l-a dat 
feciorului. 

— Să-şi stăpînească moş Albu pămîntul 
sănătos! a spus judecătorul. Iar tu, la vre- 
mea cuvenită, să-1 moşteneşti!... 

~ i i 

Boierul a plecat plin de mînie, izbind din 
treacăt uşa, jurînd să se răzbune. De cum a 
ieşit el, judecătorul i-a cerut feciorului să 
se apropie de masa judecăţii: 

— Haide, dăruieşte-mi repede piatra fă- 
găduită!... Să nu ne prindă careva că ţi-am 
vîndut dreptatea. 

Păcală a fugit afară. S-a întors cu-o piatră 
colţuroasă, găsită în drum şi a întins-o jude- 
cătorului : 

— Pofteşte piatra preţioasă făgăduită! 

— Ce face? a ţipat judecătorul. Vrei să mă 
păcăleşti? Prin ce e preţioasă piatra asta? 

— Cu ea poţi să spargi capul tuturor boie- 
rilor hrăpăreţi, tuturor judecătorilor necins- 
tiţi si la toti prostii... 

3 3 3-^3 

Si a pornit să-i ducă vestea lui mos Albu 

3 1 3 

că are iar în stăpînire bucata de pămînt. 
Si atunci abia s-a încredinţat de-a binelea 

3 3 

bătrînul că i-a intrat în casă norocul odată 
cu „Feciorul-de-tufan". 



BIRUL-DE-SMINTINA 

Cine s-aseamănă s-adună 




Mai trec cîteva zile si, în satul Vai-de-ei 
(satul unde văzuse întîia oară lumina zilei 
Păcală), soseşte un al doilea călător. Acesta 
se îndreaptă spre fîntînă — aşa cum se în- 
dreaptă, îndeobşte, orice drumeţ, cînd ajun- 
ge într-un sat. Acolo se spală, soarbe pe să- 
turate apă şi se lungeşte, oleacă, pe iarbă. 
Dar, pentru că era sub seară, cîţiva oameni, 



care sfîrşiseră cu munca, s-au apropiat în 
preajmă. 

— Drumeţule, nu-ţi fie cu bănat, i-a spus 
unul din ei, noi stăm aici, în Vai-de-ei, ca 
într-un bîrlog. Şi nu aflăm nimic din cîte 
se petrec pe lume, nici măcar la vecini. 

— Asa e, a luat cuvînt si altul. Si tare ne-ar 
mai place să aflăm veşti. 

— Bune sau rele? a întrebat călătorul. 

— Bune si rele, asa cum sînt în viată! a 
glăsuit din nou cel ce vorbise primul. 

— Atunci, am să vă povestesc o întîmplare 
şi rea şi bună, a primit călătorul. 

Cei ce erau de fată s-au strîns în jurul lui. 
Acesta s-a ridicat din iarbă, s-a aşezat pe 
ghizd şi-a arătat cu mîna, departe, peste 
dealuri. 

— întîmplarea pe care vreau să v-o poves- 
tesc s-a petrecut în urmă cu cîteva zile, în 
satul Sărăcani. 

în ceasul cînd am ajuns acolo, tocmai sosise 
în Sărăcani şi un boier vistiernic. Iar sluji- 
torii lui zoreau, poruncind oamenilor să se 
adune lîngă „copacul birului". 
Cînd sătenii s-au adunat, vistiernicul s-a 
încruntat si le-a rostit astfel: 
„Măria Sa, stăpînul ţării, din marea Domniei 
Sale milă faţă de dregători, a aşezat asupra 
voastră, a ţăranilor, un nou si bine chibzuit 
bir..." 

„Dar birurile grămădite asupra noastră sînt 
prea apăsătoare şi-aşa!"... au gemut oamenii. 
„Tăcere!... s-a încruntat si mai tare vistier- 
nicul. Acesta-i «birul-de-smîntînă»"... 
,,«Bir-de-smîntînă»?... Hă, hă, hă!" 
Numai că rîsul izbucnit s-a stins la fel de 
repede cînd boierul vistiernic a grăit mai 
departe: 

„Din orice sat mi-o veni poftă, de azi-nainte, 
aşa cum a hotărît Domnul, am dreptul să 
vă cer vouă, ţăranilor, cîte-un butoi plin cu 
smîntînă. . ." 

„Cîte-un butoi plin cu smîntînă ? s-au îngro- 
zit bieţii ţărani. Dar noi n-avem smîntînă 

5 ? 




destulă nici pentru cei bolnavi, nici pentru 
copilaşi." 

„Cîte-un butoi plin cu smîntînă, a repetat 
vistiernicul, cu glasul îngroşat. Iar butoiul 
acela, să ştiţi! cel puţin în ce mă priveşte, 
trebuie să fie atît de-ncăpător, încît în el să 
se ridice smîntînă cît statul unui om." 
„Cît statul unui om?..." 
„Al unui om înalt!..." 

„Vai de noi şi de noi, boierule vistiernic, de 
unde am putea lua un astfel de butoi, de 
unde atîta mare de smîntînă?" 
„Asta nu vreau s-o ştiu. Asta e treaba voas- 
tră! Mie să-mi faceţi butoiul poruncit si 
să mi-1 căptuşiţi cu smîntînă. Altminteri, 
ascultaţi, dati de dracu! Asa că nu mai 
pierdeţi vremea, tocmindu-vă zadarnic, du- 
ceţi-vă la treabă şi împliniţi-mi birul. 
Si, întelegînd Sărăcănenii, din vorbele si din 
purtarea vistiernicului, că nu puteau avea 
nici o nădejde să scape de beleaua care căzu- 
se peste ei din senin, s-au apucat şi-au încro- 
pit, cum au ştiut şi cum s-au priceput, bu- 
toiul poruncit. Şi-au început să strîngă din 
întreg satul smîntînă, storcînd-o, pînă la 
ultima picătură, din oale şi ulcele. Numai 
că, oricît s-au străduit, n-au izbutit să umple 
butoiul decît pînă aproape de sfert. 
Ce era de făcut? Au alergat, călări, în satele 
vecine. Unii la Năcăjiţi, alţii la Apăsaţi, 
iar alţii tocmai sus, pe culmea dealului, în 
satul Oropsiţi. Şi oamenii de-acolo, auzind 
de ce-i vorba, au sărit să-i ajute. Au strîns 
şi-aceştia, pînă la cea din urmă picătură, 
smîntînă din cîteşipatru satele şi-au împlinit 
porunca. 

Ţi-era mai mare mila să stai şi să priveşti 
atîta bunătate de smîntînă strînsă din patru 
sate pentru pîntecul cel destul de umflat 
şi-aşa al dregătorului, în vreme ce copiii 
plîngeau şi se lihneau, lingîndu-şi buzele. 
Cînd totul a fost gata, vistiernicul s-a apro- 
piat şi el cu pasul apăsat. 
„Aţi umplut, măi, butoiul?" 
„Precum ţi-a fost porunca!" a răspuns un 
bătrîn. 

Vistiernicul a dat ocol butoiului, privind 
ca pisica la o codiţă de şoricel. 
„Da' nu-i atît de-nalt cît statul unui om!" 
„Ba e, boierule!... De vrei, tăiem un băţ 
lung... cît înălţimea domniei tale... si măsu- 
răm cu el smîntîna din butoi!" 
„Să nu cumva să faceţi una cu asta, s-a su- 
părat vistiernicul, că vă găsiţi beleaua. întîi, 
că eu sînt scund, si-al doilea, să nu-mi 
spurcaţi smîntîna. Pe beţe se-aşază păsările, 
umblă si gîzele... Si vistiernicesei mele i-e 
silă..." 

„Ce-am mai mînca-o noi, măcar şi-aşa spur- 
cată. Că n-am da ortul popii din asta. Mai 
degrabă pierim de-atîta cît flămînzim. Şi 
mai cu seamă copiii şi bătrînii. Ce-am putea 
face, oare, să ne păstrăm aici smîntîna, fie 
ea cum o fi?" murmurau oamenii. 
„Să-ncercăm c-un curmei. Iată unul dintre 
curmeiele acestea, i-a rostit vistiernicului alt 
bătrîn. Au fost spălate-n rîu. Şi, dacă-i 
legăm la cap o piatră, şi-o lăsăm în smîntînă, 
ne putem, lesne, da seama cît are înălţimea." 
„Cu nici un fel de lucru să nu-mi măsuraţi 
smîntîna, s-a zborsit iar vistiernicul. Ati 
înţeles au ba? Cu nici un fel de lucru, a re- 
petat el tare. Ca să nu mi-o spurcaţi. Să-mi 
umpleţi însă butoiul cît statul unui om, 
asa cum v-am cerut. Ori vreţi să ne certăm?" 

5 5 

— Si-atuncea, ce să credeţi, fîrtati din 

5 ' 5 ' 5 

Vai-de-ei? a grăit călătorul. S-a ivit din 
mulţime, un flăcău cu pasul legănat, cu-o 
fată mucalită si nişte ochi lingavi!— Si-a 

5 5 5 ° 5 

ieşit înaintea ispravnicului... 

Si, numai amintindu-si de flăcăul acela cu 

chipul mucalit, omul a prins să rîdă. Şi 



rîzi, şi rîzi, de nu se mai oprea. Cînd s-a mai 
potolit, a urmat: 

Flăcăul si-a scos cuşma. „Dec, boierule, 
i-a rostit, daca-ţi dovedesc eu, acu, că smîn- 
tîna se află-n butoi pîn' aici?" Si si-a arătat 

' 5 5 

claia de păr. „Cum poţi să-mi dovedeşti?" 
„Aceasta-i treaba mea! Da' dacă-ti dove- 

" 5 

dese, ce zici, domnia ta?" 

„Fără să mi-o masori cu nici un fel de 

lucru?" 

„Cu nici un fel de lucru!" s-a hlizit 
mucalitul. 



„Dacă-mi poţi dovedi, iau butoiul şi plec!" 




„Şi nu mai ceri nimic altceva celor din Să- 
răcani ?!" 



„Nu le mai cer nimic!" 

Cum a scăpat vistiernicul cuvintele acestea, 
vicleanul, din leneş cum părea, odată s-a 
iuţit. Şi-a scos întîi surtucul, pe urmă, sub 
ochii holbaţi ai tuturor, si-a azvîrlit nădragii. 

5 '5 ° 

S-a ridicat în mîini pe marginea butoiului 
si-a sărit în smîntînă. 

„Ce faci, smintitule?" a început să urle 
vistiernicul. 

„Dec, păi îţi măsor smîntîna, boierule. 
Altminteri, cum puteam?... Vezi că-mi 
trece de umeri? Abia mă tin în ea..." 

5 

„Dar nu v-am spus, zevzecule, şi nu v-am 
poruncit să nu-mi vîrîţi nici un lucru în 
smîntînă?" 

„Vai de mine şi de mine, boierule, se 
strîmba mucalitul, unde zăreşti domnia ta 

' 5 

vreun lucru, că nu sînt decît eu? Şi eu, uite, 
îti jur si vezi-mă, nu-s lucru, sînt fiinţă 

, J , 5 1 , 

omenească! 

„Şi pentru ce-mi hăpăi smîntîna şi mi-o 
spurci tot mai rău?" 

Nu vreau să vă mai văd!..." urla vistiernicul. 



„înghit, ca să mai scadă, să nu mă-nec în 
ea!..." 

— Hohoteau oamenii, fîrtatilor, continuă 
călătorul, de se clătinau dealurile, cînd a 
sărit flăcăul înapoi din smîntînă, alb ca o 
arătare, şi i-a grăit vistiernicului: „Şi-abia 
de mă scăldasem în rîu si-mi pusesem si eu 

3 1 3 

nişte albituri noi. Dar, ca să-ti dovedesc, 
boierule, că n-ai fost înşelat, uite-o făcui si 
pe-asta..." 

„Flăcăubătut în cap!... îl bruftuluia vistier- 
nicul. Asa mi-o măsurasi?..." 

„Dar cum, boierule? se minuna băiatul. 
Trebuia să mă-nveti!" 

„Nu vreau să vă mai văd!..." urla vistier- 
nicul. 

„Nici noi, boierule!" hohoteau oamenii, 
văzîndu-1 cum se duce, se duce si se duce, 
lipsindu-se de bir. 

— Şi s-a dus, s-a tot dus, pîn'nu s-a mai 



zărit. Ce ziceţi, oameni buni de-aici din 
Vai-de-ei, de-o astfel de întîmplare? 

— Zicem, rîdeau cu poftă sătenii, că încă 
nu ne-ai spus cum se cheamă flăcăul, nici 
cine-i sînt părinţii... 

— Tîndală se numeşte. Si cei din Sărăcani 

3 3 

povestesc că Tîndală — dar nu e de crezut! 

— s-ar fi născut în pădure, sub forma unei 
gogoşi amare de tufan. De-acolo, sfătuit de 
Noroc, un omuleţ ciudat, l-ar fi adus mos 

' 5 ' 3 

Negru. . . 

— întocmai ca moş Albu pe tine, Păcală ! 

— Mi-este deci frate de Noroc! s-a bucurat 
Păcală. Mi-ar place să-1 cunosc! 

— Ehei, îl vei cunoaşte, n-ai teamă, 1-a 
încredinţat mos Albu. Cine s-aseamănă 

3 3 

s-adună. Si poate c-o să faceţi chiar unele 

3 ' 3 

isprăvi laolaltă, feciorule, că lumea toată 
este-nsetată de dreptate şi de unii ca voi 
are întotdeauna nevoie... 



SATUL APLECAT 

înţeleptul se cunoaşte la supărare, prietenul la nevoie, 

şi dragoste cu sila nu se poate. 




La puţină vreme după aceea, se spune că, 
la îndemnul lui Moş Albu, ar fi plecat prin 
lume Păcală. 

— Cine călătoreşte multe-întîlneste! 1-a sfă- 
tuit bătrînul. Şi nu e om întreg acela care 
nu cunoaşte lumea, nu cată s-o înţeleagă. 
Şi-nţelegînd-o, nu doreşte s-o îndrepte. 
Şi-aşa, umblînd pe drumuri, se povesteşte 
c-ar fi ajuns, odată, Păcală la un izvor. 



Cum sta acolo, lîngă izvor, şi sorbea apă să 
se răcorească, iată că trecu o nuntă. 
Nuntaşii chiuiau, se veseleau, numai mi- 
reasa hohotea de plîns de îi sălta cămaşa din 
spinare. 

Las-o să plîngă, zicea mirele, că s-a deprinde 
ea cu mine. Destul c-o iau săracă, îmi fac 
milă de tată-său, de mumă-sa, că altfel îi 
duceam la ocnă, nu mai vedeau lumina 

zilei. Mi-erau datori vînduţi pentru mălai. 
Ei, sărăcie, sărăcie, ce nevastă îmi dai mie!... 
Şi bine zicea mirele, pentru că fata era fru- 
moasă coz, ca trandafirul, iar el buhos, bă- 
trîn — putea să-i fie tată — gros ca o bute 
si urît. 

5 

însă bogat, bogat, de nu ştia la pungă 
socoteala. 

— Ia staţi, măi oameni buni, a zis flăcăul, 
văzînd-o pe biata fată cum plîngea. Ce chiu- 
iţi atît de tare? 

5 

— Petrecem, a răspuns bogatul, eu şi cu 
neamurile mele. Mi-am luat nevastă după 
plac, şi-o duc acasă să nuntim. Tu cine 
eşti, măi coate-goale? 

— Eu? un băiat, un oropsit, a zis Păcală. 
Vin de pe deal. Am aflat lîngă un copac o 
groapă mare, încărcată numai cu galbeni, 
cu galbeni lucitori... Alerg să caut un sac 
mai larg, să mi-i adun, să-i duc în satul meu, 
la Vai-de-ei, să-i scap pe toţi de sărăcie. 

— Să-i pricopseşti pe toţi? Hă, hă!... Că 
prost mai eşti şi tont mai eşti, a rostit mirele. 
Du-te si adă-ti sac, de-acasă, din Vai-de-ei... 
Da' unde-ai zis că e comoara ? 

— în vîrful dealului, unde-i stejarul acela 
rotat. 

— Acolo e? 

Şi s-a făcut Păcală că porneşte cu pas întins 
spre Vai-de-ei. Numai că n-a mers mult. 
A sărit pe-o latură de drum. Şi s-a ascuns 
într-un tufiş. 

Îndată mirele si nuntaşii, lăsînd-o lîngă izvor 
pe mireasă, s-au repezit, ca nişte cîini înfo- 
metaţi, în sus, pe deal. 

Unii şi-au rupt, din goană, cămăşile, alţii 
gheroacele, scurteicile, care ce-avea, să aibă 
în ce pune galbenii, să ia mai mulţi. 
Păcală, în timp ce ei fugeau, s-a întors iute 
lîngă mireasă. 

Şi ea plîngea, plîngea, să zici că-şi da duhul, 
nu alta: 

— Ce-am să mă fac lîngă urît, lîngă bătrîn? 
Şi era gata, gata, biata fată, să-şi pună un 
curmei de gît, să se anine de o creangă, şi 
să-si ia viata, de cît amar avea în suflet. 




— Fetică, hăi, a oprit-o Păcală. Moartea 
vine lesne. Viaţa o capeţi mai greu. Nu te 
pripi. Vrei să te scap eu de buhos? 

— Cum să nu vreau, flăcăule ? plîngea mi- 
reasa. Dar cum? Că nu mai este cu putinţă! 
Nu mă mai scapă decît moartea! 

— Stai binişor! a mîngîiat-o Păcală, si i-a 
şters lacrimile de pe chip. Uite, du-te acolo 
în desiş, leapădă-ţi straiul de mireasă, îm- 
bracă-te cu schimburile astea ale mele, ia 
si trăistuţa cu bucate si fugi unde-oi vedea 
cu ochii. Ai unde să te duci? 

Fata a lăsat ochii, ruşinată. 

— Am... un flăcău, pe nume Ion. Mi-i 
drag. Şi... noi jurasem să ne luăm... Atîta 
că-i sărac. Şi a venit bogatul cu urgia... 
M-a luat din casa părintească... Acuma fug. 
Mă schimb numaidecît. Dar... stai, s-a 
întors copila spre Păcală. Tu ce-ai să faci? 

— Mă fac mireasă-n locul tău. . . 

— Mireasă?... Tu?... a început să rîdă 
fata. Cum să se facă un flăcău mireasă?... 
Şi-apoi, dacă te află buhosul, te spînzură, 
flăcăule. E rău si n-are milă de nimeni. 

5 

— Lasă, n-ai grijă tu de mine! Du-te şi 
schimbă-te. Lasă acolo straiele, marama, 
si fugi că se-ntorc! Auzi-i că si vin! 

Şi fata n-a mai stat pe gînduri. S-a dus şi s-a 
schimbat. Păcală i-a luat hainele. S-a îm- 
brăcat cu ele. Şi-a pus pe cap marama şi 
şi-a lăsat-o peste chip. Pe urmă, s-a aşezat 
lîngă izvor, făcîndu-se că plînge şi suspină. 
Tocmai soseau nuntaşii. Erau toţi rupţi 
si năduşiţi. 

5 5 5 

— Ne-a păcălit! strigau. Ne-a stricat nunta, 
păcăliciul. 

Si mirele răcnea mai tare decît ceilalţi: 

1 7 

— Dacă îl prind, îi sucesc gîtul!... Haide, 
mireasă, hai acasă... 

Şi îl trăgea de mînă pe Păcală. 

L-a dus acasă, şi-acolo a început nunta. S-a 

adus vin, bucate bune. Păcală se făcea că 

plînge. 

— Ia dă-ţi, mireasă, vălul de pe faţă, o în- 
demna bogatul. 

— Nu pot, că prea-s înlăcrămată, îi răspun- 
dea Păcală de sub maramă, cu glasul sub- 
ţiat. Lasă-mă să-mi mai treacă. 

Iară lăutarii zdrăngăneau pe dible şi mirele 
cînta cu glasul ca o bute veche, dată de-a 
rostogolul pe un deal: 

— Taci, mireasă, nu mai plînge, 
Că la mă-ta eu te-oi duce, 
Cînd o face plopul pere 
Si răchita micşunele. 

— Ia hai, mireasă, să jucăm, zicea din nou 
buhosul spre mireasă. 

— Lasă, mai către dimineaţă, atunci e mare 
veselia, îi răspundea încet Păcală. 

Si toti nuntaşii rîdeau, rîdeau cu hohote, 

5 5 5 ' ' 

privindu-i. 

— Cine rîde la urmă rîde mai bine, şoptea 
Păcală de sub maramă. 

— Ce-ai spus, mireasă? întreba buhosul. 
Ai vreo dorinţă? Că numai astăzi îti voi îm- 

5 5 

plini toate voile. De mîine ai să-mi fii su- 
pusă.. . 

— Am, glăsuia Păcală, iarăşi, subţire, pre- 
făcîndu-si vocea, de sub maramă. Vreau să 

5 ' 

mă duc oleacă afară si să mă răcoresc. 

5 

Să-mi şterg şi lacrimile de pe chip. E timpul 
să-nceapă veselia. 

— Nu. C-ai să fugi! rînjea buhosul. Nu sînt 



eu prost. Au mai fugit mirese-n noaptea 
nuntii. 

5 

— Cum am să fug? şoptea Păcală. Dez- 
leagă-ţi brîul de pe mijloc. Leagă-mă de 
picior c-un cap al brîului şi ţine tu în mînă 
celălalt cap. Cînd îmi faci semn, mă-ntorc 
îndată. 

— Aşa?... Aşa mai merge! Stai să te leg. 
Şi a legat-o pe mireasă de un picior. Iară 
celălalt cap l-a înfăşurat în jurul încheieturii 
mîinii, să nu-i alunece cumva. 

Păcală a ieşit afară. Şi mirele a prins s-aştep- 
te. A aşteptat, a aşteptat, a sorbit el ulcele, 
a tot sorbit. 

— Unde-i mireasa? se mirau nuntaşii. 

— Afară, să se răcorească. Să-si şteargă 

5 , , O 

lacrimile de pe chip. A spus că-i timpul să-n- 
ceapă veselia, hîrîia mirele trufaş, cu glasul 
răguşit de băutură. 

— Aşa a spus ? Atunci să vie şi să ne veselim! 
ţipau nuntaşii. 

— Vină, mireasă, vrem să ne veselim cu toţii! 

' ' 5 

a răcnit mirele, poruncitor ca un stăpîn, 
spre tinda unde i se afla mireasa. 
Nu i-a venit nici un răspuns. 

— Poate încă mai plînge! au zis nuntaşii. 

— Mireasă, vină! a urlat stăpînul. Hai să ne 
veselim! 

Şi-a tras încet de brîu. Brîul şedea pe loc. 
A tras mai tare. Brîul tot se ţinea. S-a săltat 

5 

în picioare mirele şi-a tras, încordîndu-şi 
puterile. Şi-a tras, şi-a tras. Iară de-afară 
s-a auzit un muget şi-un sunet de talangă. 

— Ce este?... Ce s-aude?... au sărit toti 

5 

nuntaşii de pe laviţe. 

Si mirele a tras, a tras. Si, ce să credeţi, 

5 ' 5 ' 5 ' 

dragii mei? Pe uşă a intrat o vacă, cu-o 

talangă de gît şi cu marama miresii peste 
coarne, mugind către nuntaşi. Brîul era le- 
gat de gîtul vacii. Şi pe talangă atîrna un 
răvaş: 

5 

„Asta-i mireasa care-ti trebuie tie. Nu o 

" 5 5 

copilă ca un trandafir. Dragostea nu este 
de vînzare ca o vacă, buhos afurisit. Află 
de la mine, feciorul ce mă chem Păcală." 
Nu vă mai spun ce rîs a fost pe urmă. Nun- 
taşii, de, ca rude şi ca oaspeţi, rîdeau mai 
acru. Da' se-adunase satul pe la ferestre. 



Şi toţi rîdeau atît de tare, că s-auzea la şapte 
postii. 

— Bună mireasă i-a găsit Păcală bogatului, 
rîdeau sătenii. E cumpărată, cum îi place 
lui. 

Şi şapte zile, şapte nopţi, ba poate şi mai bine, 
au tot rîs de buhos, care se tăvălea pe jos 
de ciudă, jurîndu-se c-o să-1 ucidă pe Păcală. 
Atît au rîs, că satul s-a cutremurat si s-a 

' 5 

lăsat în jos, pe-o rînă. 
De-atunci îi zice Satul aplecat. 



LACUL POPII 



Nu e om cine-şi spune, ci e om cine se poartă. 
Şi cine sapă groapa altuia cade el întîi în ea. 

Trecea cîndva Păcală, voios, pe-o cale, nu 
se mai ţine minte pe unde, privind cerul 
senin şi zborul păsărelelor. 
„Şi totuşi viaţa e frumoasă! îşi spunea el, 
si fluiera mai vesel decît oricînd, luîndu-se la 
întrecere cu cintezoii şi rîndunelele ce săge- 
tau văzduhul deasupra lui. De ce n-or fi 
toti oamenii de treabă? De ce sînt unii hră- 



păreţi si lacomi? Pămîntul ne-ndestulează 
şi loc pe lumea asta este destul. Dar hai să 
nu mă mai gîndesc astăzi la rău şi la neca- 
zuri!... Să-mi satur mai bine ochii de lu- 
mină, pieptul de aerul acesta proaspăt şi 
sufletul de linişte!" 

Aşa gîndea flăcăul, cînd, dintr-o latură, s-au 
auzit nişte blesteme, si vaete, si ţipete. 

Flăcăul, săritor, s-a şi grăbit spre locul unde 
se auzeau acele ţipete. Şi, lîngă un copac, 
şedeau trei oameni mai mult goi decît îm- 
brăcaţi. Pentru că nu s-ar fi putut numi 
veşminte ţoalele flenduroase ce spînzurau 
pe trupurile lor. 

Oamenii erau slabi, hămesiţi de foame, bă- 
tuti si aveau nasurile tăiate chiar de la rădă- 
cină. Erau, precum se spune în popor, 
cîrni. 

— Ce e cu voi, în starea asta? i-a întrebat 
flăcăul. Cine v-a oropsit atît de tare? 

— Popa! s-au văietat ei tustrei. E peste deal, 
aici în sat, un popă. îl cheamă State. Om 
rău cum nu se mai găseşte. 

— Ei, ei, şi ce s-a-ntîmplat ? 

— Păi, i-am slujit trei ani, a rostit unul din- 
tre cîrni. 

— Ne-am înţeles să ne plătească aşa cum 
o vrea el, a grăit celălalt. 

— De ce-aţi primit o astfel de-nvoială ? 

— Era o foamete şi-o lipsă, aşa că n-am avut 
încotro! a spus şi cel de-al treilea. 

— însă, au luat iarăşi cuvînt tustrei, State 
ne-a pus să-i iscălim un zapis precum că, de 
ne-am supăra pe el vreodată, să aibă drept 
să ne reteze nasurile. 

— Ei, şi de ce v-aţi supărat? 

— Da' cum, păcatele, să nu ne supărăm, a 
luat cuvînt din nou întîiul cîrn, cînd i-am 
muncit trei ani fără hodină, fără destulă 
mîncare sau vreo haină mai călduroasă-n 
timpul iernii? Iar cînd s-a împlinit sorocul, 
n-a vrut să ne dea nici un ban. 

— Nici o trăistuţă de mălai, s-a plîns şi cel 
de-al doilea. 

— Voi nu ştiţi, măi, a glăsuit feciorul, că 
mîna stîngă a popii (aia cu care ia) e verde, 
şi-n schimb, cea dreaptă (aia cu care ar 
trebui să dea) este uscată? 

— Acuma am văzut, a rostit cel de-al treilea. 
Ba încă, fiindcă stăruiam, ne-a si bătut cu 
reteveiul. Atunci ne-am cam ieşit din fire... 
Ne-am supărat... 

— Şi popa v-a scurtat de nasuri? 

— întocmai, flăcăule, cum spui. Ne-a rete- 




zat de nasuri, blestematul. Si nu stim cine 
l-o pedepsi, că nimeni nu se mai tocmeşte, 
în veci, la un asemenea stăpîn. Ba încă am 
mai aflat că la nu se stie cîti alţii le-a retezat 

si mai-nainte nasurile. Nici dracul nu-i 
hain ca el! O, doamne, doamne, măiculiţă, 
ce ne-a fost dat să pătimim!... 
Şi se jeleau sărmanii oameni, ridicîndu-şi 
pumnii spre cer. 

— Cine l-o pedepsi pe popa? Cine? 
Flăcăul îi privea cum se zbăteau, îndureraţi. 
Strigau, se zbuciumau, dar nu aveau nici 
o putere. 

— Lăsaţi, măi oameni buni, mă tocmesc eu. 
Şi om vedea care pe care... 

— Te tocmeşti tu? Flăcăule, să nu faci una 
ca asta. Păcat de tinereţea ta, ziceau tustrei. 
Cu popa nu e de glumit. Rămîi ca noi, fără 
nas. 

Atît că flăcăul, pînă să se dezmeticească 
bieţii cîrni, o şi pornise spre deal. Mergea 
întins. Urcă pe culme. Şi-apoi se coborî 
în sat. 

— Unde e casa popii State? întrebă el pe 
o femeie, care mîna nişte boboci galbeni de 
rată către baltă. 

— State? Valeu, făcu femeia, punîndu-şi 
palma la gura, înfricoşată. Că n-oi vrea să 
te tocmeşti la el? 

— Ba, cum de nu! Astagîndesc. 

— Uite, unde se vede casa aia arătoasă, cu 
coperiş de ţiglă. Da' nu te duce, măiculiţă. 
Stăi, stăi, n-auzi? 

Flăcăul însă şi plecase. Bătu în poartă şi 
strigă: 

— Părinte State! Iesi afară! 

5 

Ieşi popa, înalt, voinic, cu mînecile sufle- 
cate la anteriu, bărbos şi cu privirea-ntune- 
cată. 

— Ce bati la poartă, măi drumeţ? 

— Bat, pentru că gîndeam, părinte, n-ăi fi 
avînd cumva nevoie de-un argat? 

— Argat la mine? Intră iute. Cît ceri sim- 
brie? 

— Cît mi-oi da. 

— Tain? 

— La fel. 

— Vesminte? 

5 

— Am. 

— De e aşa, află, băiete, că te tocmesc. 
Te-adăpostesc în şură. îmi împlineşti po- 
runcile fără crîcnire. Si una trebuie să 
stii. Eu sînt omul lui Dumnezeu. Mie nu-mi 

5 

place supărarea. Cine se supără îşi pierde 
nasul. 

— Bine, părinte, eu la fel. Sînt vesel. Nu 
vreau supărare. Care din noi s-o supăra 
pe celălalt să-şi piardă nasul. 

— Dar trecem asta în zapis. 

— Trecem, părinte, cum de nu! Şi pînă 
cînd avem tocmeala? 

— Pîn-o cînta cucu-n ogradă. Ne-am înţe- 
les? 



— Ne-am înţeles. 




- Fugi, deci, la treabă. Mulge vaca, retează 
lemne, fă şi focul, taie-un pogon de varză 
din grădină, scoate şi apă din fîntînă... 
Si, cît oi sta să te-odihnesti, oi vedea eu ce 

9 7 5 ' 

să-ţi mai dau, să nu pierzi timpul de po- 
mană. 

— Mă duc, părinte, pe poruncă. Socot că 



pentru aceea ti se si zice sfinţiei tale State, 

că în ograda dumitale sluga nu are timp de 
stat nici să răsufle! 

— Te-ai supărat? 

— Ba, nicidecum. 

— Ai isprăvit? 

— Pe dată-ncep! 

Şi a plecat flăcăul la pădure. A tăiat lemne, 
a făcut focul. A cules un pogon de varză. 
S-a dus la staul si a muls vaca. A scos si 
apă din fîntînă. A mai făcut şi alte treburi. 
Seara, State i-a înfăţişat zapisul, unde se 
arăta că acela dintre ei care s-o supăra pe 
celălalt, din orice pricină, îşi pierde nasul. 

— Pecetluit de staroste ? 

— De el. 

— Atunci e bine. 

Şi-a început să fluiere băiatul de răsuna 
toată ograda, ba s-auzea şi-n sat, de ai fi zis 
că nu făcuse alta nimic decît şezuse întreaga 
ziuă. 

Oamenii clătinau din cap. Femeia cu bobocii 
le spusese că are State argat nou. 

— Un băieţel, un chipeşei, să nu-i faci rău 
nici cu o floare. Şi ce-o să-1 mai sluţească 
State! 

— Bietul băiat, suspinau oamenii. Cum de 
s-a prins să intre argat ? 

— Si, auzi-1 cum fluieră, sărmanul. Habar 

nu are ce-1 aşteaptă. 

A doua zi de dimineaţă popa îl chemă pe 
flăcău. 

— Te duci la arie. Sînt douăzeci de clăi cu 
grîne. Le treieri. Şi nu te-ntorci acasă pînă 
nu termini. Mîncare o să-ţi trimită preo- 
teasa. 

— Bine, părinte, s-a făcut. 

Se duce feciorul la arie. Acolo, se-năltau, 

' 5 ' 

nu clăi, ci munţi de grîne. Avea bucate State, 
nu glumă. Şi se apucă băiatul să treiere. 
Munceşte si munceşte, si munceşte. S-apro- 

pie prînzişorul. Vine amiaza. Trece şi ea. 
Si demîncare nicidecum. 

5 

„Apăi, este întocmai cum mi-am închipuit", 
îşi spune-n sine băiatul. Şi ia doi saci cu 
grîne, merge în capul satului, îi dă unei 



22 



femei şi-o roagă să-i gătească. Iar ea îi 
pregăteşte, cît ai clipi, nişte merinde să se 
ducă vestea. 

Seara face la fel. Mai treieră puţin şi pe la 
miezul nopţii se-ntoarce acasă cu lucrul gata 
isprăvit. Mergea şi fluiera, cumi-era obiceiul. 
Intră-n ogradă. Şi popa State, cum îl simte, 
apare la fereastră. 

— Ai făcut lucrul, măi ? 

— L-am făcut, părinţele. 

— Da' mi se pare că a uitat cucoana să-ţi 
trimită demîncare, la prînz. Te-ai supărat? 
Că uite, am în mînă o custură, să-ti retez 
nasul. 

— Nicidecum, părinţele. 

— Parcă nici pentru cină nu ţi-a trimis 
bucate. 

— Nu-i nimic, părinţele. 

— Te-ai supărat ? 

— Deloc. 

— Dacă-i cu supărare, uite cuţitul... 

— Pentru ce să mă supăr? Nu sînt bucate, 
nu-s. Am luat şi eu, părinte, patru-cinci 
saci cu grîne şi i-am dat pe merinde unei 
femei sărmane. Am făcut şi-o pomană. 
Popa holbase ochii. îi venea să urle, să bată 
din picioare, să dea-n argat cu pumnii. 

— Ai făcut şi-o pomană? 

— Iară femeia de care-ţi spun mi-a gătit o 
găină. 

— Ţi-a gătit o găină? 

— Friptură de găină, părinte, rumenită-n 
cuptor, unsă cu untişor, cu coajă aurie. 
Mi-a mers la inimă. Si asta mai cu seamă 

1 

că mi-a mai dat si-o bărdăcută cu vin din 

ăla rubiniu. 

State înghiţea în sec. 

— Din ăla rubiniu? 

— Eh! Nu e rău, părinte, dacă nu vine sau 
nu trimite cucoana preoteasă demîncare. 
Mă descurc eu mai bine singur. 

— Şi cît zici, măi, c-ai dat pentru găina aia, 
patru-cinci saci cu grîne? Văleu şi vai de 
mine! îşi bate State gura cu palma. Cum măi? 
Cît zici? Si se îneacă de necaz mai, mai să si 
plesnească. 



— Te-ai supărat, părinte? 

— Eu?... Nu... Aoleo! 

Şi închide fereastra, izbind-o cu putere. 

— Ei, lasă, lasă, începe el să tune, cînd se 
vede înăuntru. Din ăştia mi-esti? O să 
te-nvăt eu minte, cum să te porţi cu mine! 
Şi n-a dormit, aproape întreaga noapte, 
popa, de supărare. 

în ziua următoare, State îl cheamă iară: 

— Te duci azi la pădure! Tai trei sute de 
trunchi. Şi, ca să nu mai fie poveste cu 
coana preoteasă, iată, îţi dau un burduşel 




cu brînză şi-o pîine. Să nu cumva să dai 
vreun trunchi pe demîncare. Ai înţeles? 

— Am înţeles, cum nu! 

— Tu mănînci pîinea, burduşelul; te saturi 
bine şi, cînd te-ntorci acasă, la noapte, mi 
le aduci întregi, înapoi, aşa precum se văd. 
Ţi-a intrat bine-n cap ? 

— Socot că da! 

— Ori te-oi fi supărat ? Că, de te-ai supărat, 
priveşte custura. 

— Cum să mă supăr, părinte? Porunca e 
poruncă şi nu-i cu supărare. 

Porneşte, din nou, flăcăul la muncă. Re- 
tează trunchii. Si, cînd termină, se hodines- 
te, cîteva clipe, pe iarbă. Face un dop la 
burdusel si scoate dinăuntru brînza. Altul 
la pîine şi-i scoate miezul. Le umple pe 
unul şi pe cealaltă cu pămînt. Le potriveşte 
la loc dopurile şi se întoarce acasă. 
State, nerăbdător, îi ieşise, la portiţă, înainte. 

— Ai mîncat, măi? 

— Mîncat, părinte. 

— Şi le-ai adus toate-napoi? 

— Adus, părinte. 

Şi-i dă în mînă burduşelul şi pîinea. 

State le ia în mînă. Erau grele. 

— Ce-ai mîncat, mai? rînjeşte el. 

— Am mîncat miezul, părinţele, şi-ncolo 
le-am lăsat întregi, după porunca dumitale. 
Ba încă le-am umplut la loc cu ce mi-a fost 
la îndemînă. Te-ai supărat, cumva, părinte? 

— Eu? O! Bătute-ar cerul! Şi începe să 
izbească de pămînt cu ce-i ieşea în cale. 
M-ai păcălit, a doua oară, vicleanule! Mîine, 
te-nhami singur la car şi te duci în „pădurea 
fiarelor". Păstrez acolo-n munte o cireadă 
de boi juncani. Prinzi doi mai buni, îi pui 
la jug şi mi-i aduci. 

— Bine, părinte. Cum ti-i voia. Da' nu esti 
supărat? 

— Eu să fiu supărat? Cum? Vai de mine! 
îsi muscă State limba să nu răcnească si se 

întoarce, repede, în cerdac, să nu apuce să-1 
lovească pe cel care-1 scosese din sărite şi 
să-şi arate astfel supărarea, să-şi piardă 
nasul. Intră în casă şi-i povesteşte preotesei 
ce se întîmplase: 

— De astă dată, încheie el, s-a terminat. 
L-am trimis în pădurea fiarelor. Acolo mi- 
şună lupii şi urşii. Cît o fi de voinic, tot îl 
răpun. 

— Dă acatist să nu se-ntoarcă, se saltă preo- 
teasa din aşternut. 

5 

— Mă si duc la biserică să dau! 

A doua zi, de dimineaţă, popa şi preoteasa 
se-ascund după perdele şi privesc cum trage 
Păcală carul spre munte. 

— S-a dus si nu se mai întoarce, se bucură 
amîndoi şi încep să salte prin încăperi şi 
prin ogradă. Au să-1 sfişie fiarele. 

Şi trece ziua, trece seara. State mănîncă, 
bea, se veseleşte. Apoi se culcă liniştit. îşi 
face cruce şi-i spune preotesei: 

— S-a zis cu fosta noastră slugă, Păcală. 
L-au mîncat fiarele. Bine-au făcut. De 
mîine, vezi tu, preoteasă, să aflăm alt slu- 
jitor. 

— Bine, părinte, am să văd. 

Dar nu-si sfîrseste preoteasa vorba si ce să 

credeţi, dragii mei? începe parcă să ardă 
satul. S-aude, dinspre munte, o hărmălaie 



nemaipomenită. Cîinii lătrau, oamenii stri- 
gau, copiii chiţcăiau, însă, mai tare decît 
orice, s-auzeau nişte răgete, nişte mormăi- 
turi de fiare, şi un glas de flăcău care 
îndemna: 

— Haideţi, juncanilor, la popa State, să 
vă dea demîncare. Ori să-- mîncati în astă- 
noapte. Haideţi, juncanilor! 
State aprinde o făclie şi-aleargă lîngă gard. 




Si ce să vadă? Să-i vină rău, să cadă, să nu 
se mai ridice. Flăcăul nostru sta în fata 
porţii, bătea cu codirisca să-i deschidă. Iară 

la car îsi înhămase doi ursi cît nişte case 

şi doi lupi fioroşi, cu ochii arzători, flă- 
mînzi si răi. 

Cum îi prinsese, cine poate şti? Poate cu- 
noştea el vreun meşteşug de la tătîne-său, 

poate-i prinsese în groapă de pămînt, sau, 
poate îi biruise singur în luptă. Era voinic. 
Şi-asta se poate. Dar cum anume, eu nu 
stiu. Si nu cred nici să stie altul. Destul că îi 

prinsese, îi înjugase. Şi-atît. 

— M-am gîndit — spune el stăpînului — 
ce s-aduc doi juncani? Să-ţi aduc patru. 
Să nu mă mai trimiţi si mîine după alţii. 

Ori nu cumva te-ai supărat? 

Iar oamenii care erau de fată rîdeau. Rîdeau, 

fiindcă-1 vedeau pe State, omul cel rău şi 
nemilos, galben la faţă cum e ceara, stri- 
gînd cît îl ţineau băierile: 

— Nu. Nu m-am supărat. Cum să mă su- 
păr? Ce tot spui? Dar ia-ţi de-aicea fiarele 
si du-te. Că nu-mi mai trebuie nimic. îti 

dau simbrie cîtă vrei, numai si numai să te 

duci unde-oi pofti, unde-oi vedea cu ochii. 

— Nu pot, părinte, îi răspundea băiatul. 
Mi-ai poruncit s-aduc juncanii, din pădu- 

Prinde în mină o scurtătură si o aruncă-n dud. 



i 



rea fiarelor, si să-i închid în staul. Ti i-am 
adus după poruncă şi-n staul rămîn cît ţi-oi 
sluji. Pe urmă le dau drumul, iar de plecat 
nu plec decît cînd o cînta cucu-n ogradă, 
asa cum ne-am tocmit cînd am sosit. Stai, 
de nu vrei, desfac eu poarta. 
Şi s-apucă băiatul de desfăcu poarta. Bagă 
caru-n ogradă. Dejugă fiarele şi le închise 
în staul, legate bine în ştreanguri. Şi ele 
mormăiau, urlau şi se zbăteau, însă se vedea 
bine că ştiau de frica flăcăiaşului. Iar popa 
se urcase, tremurînd, într-un dud, ce era 
chiar în mijlocul ogrăzii, în timp ce preo- 
teasa fugise în cămări şi s-ascunsese într-o 
ladă. 

Au stat în dud şi în ladă toată noaptea. De 
dimineaţă, ce se socoteşte State? Să cînte 
ca un cuc. Sluga va crede c-a venit sorocul. 
Şi o putea scăpa de el. Văzuse State cel hain 
că îsi aflase nasul. 
Şi începu sa-şi prefacă glasul: 

— Cu-cu!... Cu-cu!... 

Flăcăul iese afară si înţelege şiretlicul. Prinde 
în mînă o scurtătură si o aruncă-n dud: 

— Hîş!... Hîş!... Că îmi trezeşti stăpînul 
prea devreme! 

Izbit de scurtătură, popa se clatină, şi zdup! 
prin crengi, cade la poalele copacului. 

— Ucigaşule! îi strigă. Mi-am zdrobit oasele. 

— Te-ai supărat? rîde Păcală. Că am şi eu 
custură, ca si sfinţia ta. 

— Nu. Nu m-am supărat, icneşte popa, 
luîndu-si îndată seama, desi fierbea ca în- 
tr-un cazan. L-ar fi făcut fărîme pe flăcău, 
de nu l-ar fi ştiut voinic, de n-ar fi fost si 
fiarele în sură. 

Şi-o ia la fugă către casă. 

— Nu mai e chip, se plînge preotesei, tră- 
gînd-o afar' din lada unde se-ascunsese. 
Rîd oamenii pe uliţe de noi. Nu mai îmi 
stie nimeni de frică. Mie, care-am tăiat 
atîtea nasuri. Strînge toate odoarele, como- 
rile, aurăria, gălbenaşii şi scumpătăţile, în 
doi saci mari! Noaptea asta ne mutăm la oraş. 
Aşa scăpăm de slugă. Pe urmă, ne-om întoar- 
ce, cînd ne-o fi la-ndemînă. 



Şi scoate doi saci largi. Iar preoteasa îngră- 
mădeşte-n ei pungi mari cu galbeni, scum- 
pătăţuri, podoabe şi aurării. Numai la gura 
sacilor pune vreo două evanghelii, să nu se 
vadă că-s averi. 

Nu terminaseră ei cu făcutul sacilor si iacătă 

5 

Păcală la fereastră: 

— Ce? Pleci, părinte, şi mă laşi? 

— Mă duc pînă prin apropiere, fiule, doar 
peste deal, rosteşte popa, înmuindu-şi glasul, 
făcîndu-şi-1 dulce ca mierea. Am de slujit, 
degrabă, o moliftă. 

— Şi ce-s cu sacii aceia, părinţele? 

— Ei, evanghelii, fiule, psaltiri şi alte cărţi 
bisericeşti. Nu stii cum e la noi cu slujba? 

— Atît de multe, părintele? 

— Păi am o slujbă lungă, taică, slujbă 
lungă... 

Si îi închide în nas fereastra lui Păcală, 

să nu mai vadă si să nu mai audă. Termină 
preoteasa de umplut sacii şi State îi porun- 
ceşte argatului să-i pregătească doi cai buni, 
să-i lege cu căpăstrul de-un stîlp. 
Leagă Păcală caii şi, furişîndu-se, tiptil, pă- 
trunde în odaie. Scoate dintr-un sac aurul. 
Aşază aurul într-un dulap. Se vîră el în sac. 




îşi pune pe căciulă o evanghelie şi stă aşa. 
State vine-n odaie, leagă sacii la gură şi-i 
aburcă pe-un cal, lăsîndu-i să atîrne de-o 
parte şi de alta. încalecă şi el pe cal. Pe 
calul celălalt se urcă preoteasa. Şi, repede, 
pe-aici ţi-e drumul. 

— Hă, hă, rîde popa pe cale. L-am păcălit 
pînă la urmă. Rămîne prostul cu fiarele. 
Şi-o să trimit eu, din tîrg, ispravnicul să-i 
ceară socoteală şi să-1 învinuiască. Să spună 
că m-a omorît. Să-1 dea pe mîna judecăţii. 

Să-1 trimită la ocnă. S-a isprăvit cu el. S-a 
isprăvit... 

Rîde şi preoteasa. Rîd cu poftă. Şi, tot 
rîzînd, ajung, pe înserate, la ţărmul unui rîu. 

— Nu ocolim, trecem prin vad, grăieşte 
popa, nu-i apa prea adîncă. Mai mergem 
apoi pînă dăm de-un lac. Acolo înnoptăm. 
Cum trec cu caii prin vad, sacii, cam lungi, 
cam grei, ajungeau pînă-n apă. Şi ce-i vine 
in cap flăcăului? Şopteşte-n sus, spre popa, 
punînd gura în dreptul unei găurici, ce şi-o 
făcuse anume în pînza sacului, să aibe pe 
unde răsufla: 

— Saltă, părinte State, sacii, că se cam udă 
cărticelele! 

Popii i-a îngheţat în piept sufletul. 

— Care esti, măi? răcneşte. 

— Saltă, părinte, în sus, sacii, că se cam udă 
cărticelele! mai spune o dată Păcală, de 
rîndul acesta cu glas tare. 

Cum au ajuns pe malul lacului, State şi-a 
desfăcut sacii. Si-ntr-unul dintre ei, în loc 
de aur, 1-a găsit, cum ştiţi prea bine, pe 
Păcală. Să cadă popa jos, nu alta. 

— Puteam eu să te las, părinte, să fugi 
numai cu coana preoteasa, ca slugă credin- 
cioasă ce-ti sînt? Te-am însoţit. Ori, poate 
că te-ai supărat? îl întreabă Păcală pe popa. 

— Deloc, deloc, îngaimă State, însă e vînăt 
la obraz. O ia apoi pe preoteasă deoparte 
şi-i şopteşte: Vrusesem la început numai să-i 
tai nasul şi ăstuia, pe urma să-1 bag la ocnă. 
Acuma îl omor. Măi, strigă tare spre flăcău. 
Mîncare n-am să-ti dau. Da' hai să ne cui- 
căm, că s-a-nnoptat. Tu culcă-te pe ţărm, 
unde se vede apa mai adîncă. Pui sacul ăsta 
lîngă tine, eu mă culc lîngă sac şi preoteasa 
lîngă mine. în taină, îi mai şopteşte preote- 
sei: Cam pe la miezul nopţii îţi fac semn. 
Tu te-mpingi în mine, eu în sac şi sacu-n 
argat. Aşa o să se prăvălească Păcală-n lac 
şi-o să piară. 

— Bine, încuviinţează preoteasa. 

Si-asa se culcară tustrei pe ţărmul lacului. 

ii " i 

La miezul nopţii, tocmai cînd luna s-ascun- 

sese într-un desiş de nori, State îi face 

nevestei semn. Se scoală preoteasa şi-1 îm- 
pinge. State împinge-n sac. (Aşa crezuse el 

că-i sacul!... Deoarece nu simţise cînd Pă- 

i 

cală se strecurase binişor în locul sacului, 

împingînd sacu-n locul lui.) 

Aşa că State îl împinge prin întuneric pe 

Păcală. Iară Păcală împingea în sacul plin 

cu aurării şi scumpătăţi. 

Şi buf, se prăvăleşte sacul în lac. 

— S-a dus! sare în sus popa, l-am înecat... 

— S-a dus! ţipă şi preoteasa. 

— Păcat, părinte, se ridică şi Păcală de la 

locul lui. Păcat de-atîta aur să-1 prăpădeşti. 

Cîţi slujitori i-ai chinuit sfinţia ta, ca să 

aduni aurul ăsta? Si să-1 azvîrli, asa, în 

apă... 

— Cum? strigă State, zărindu-1, în lumina 
lunii, pe Păcală. N-ai fost tu? N-ai murit? 
O, doamne sfinte, mi-a scăpat ticălosul de 
argat! 

— Nu cumva te-oi fi supărat, părinte? 

— M-am supărat, m-am supărat... Aurul 
meu... Aurul meu... 

— Dacă-i pe-aşa, spune Păcală, avem un 
zapis şi-o vorbă. Cine se supără îşi pierde 
nasul. Ia vino-ncoa, să ti- 1 crestez, să simţi 
şi tu gustul cu care-ai încercat pe alţii. 

— Nu-mi pasă nici de nas, nici de crestat, 
ţipă iar State. Aurul meu... aurul meu... 
S-a dus... s-a dus aurul meu... 

Si, ca nebunul, State se-azvîrle-n lac să-si 

caute sacul. L-a tot căutat. L-a tot căutat. 
Nu ştim ce-o fi găsit pe-acolo, prin fundul 
lacului, că nu s-a mai întors. Singur şi-a 
căutat sfîrşitul. Lacomul după bani moare 
mai bine decît să piardă un gălbenaş. 
Lacul, de-atunci, se cheamă Lacul popii. 

TILHARUL BOIERIT 

Lupul îşi schimbă părul, dar năravul ba. 
Că năravul din fire n-are lecuire! 




Un tîlhar mare făcuse ce făcuse, nu stim 
unde, dar ajunsese mai mare într-un sat, 
staroste sau, cum s-ar spune astăzi, primar. 
Putea astfel să fure mai în voie. Şi gîndul 
lui, întreaga zi, doar la furat, ca al beţivului 
la crîsmă. 

Ba, ca să-i meargă mai din plin, tocmeşte 
şi o slugă. 



Pe cine să-1 tocmească? Pe Tîndală, care 
plecase şi el prin lume să-1 caute pe Păcală, 
încheie cu el zapis, cum se obişnuia pe 
vremurile acelea. Zapis pe-un an, să-i îm- 
plinească orice poruncă fără cîrteală. 
Cheamă apoi stăpînul sluga şi-i spune cu 
glas aspru: 

— Mergem deseară să căutăm o vacă, pe 

care am pierdut-o mai de mult. Mi-a găsit-o 
cutare, dar nu mi-a mai dat-o-napoi. 

— Mergem, stăpîne. 

Ce putea să spună sluga? Că zapisul e zapis. 
Pricepe însă Tîndală la ce stăpîn e slugă. 
Si hot si mincinos. 

— Eu am s-o iau, hotărăşte stăpînul; dar 
tu să stai si să pîndesti, să nu-mi vie vreo 
primejdie de cine ştie unde. 

Spre seară — seară înnourată de toamnă, cu 
burniţă — pornesc amîndoi, cu fereală, 
prin sat. 

Intră tîlharul în staulul unui om. îi fură 

vaca. Vine cu ea afară si o ascunde într-un 

aluniş, dintr-o pădure, ce-o avea nu prea 

departe de satul unde se găseau. 

O leagă de-un copac şi o lasă-acolo, cu 

gîndul că-n ziua următoare s-o taie şi s-o 

vîndă cu preţ bun, la tîrg. 

A doua zi, ţăranul păgubaş umbla prin sat. 

Avea nouă copii, sărmanul. Cu laptele de 

la vacă îi ţinea. Se căina. îşi smulgea părul 

de amar: 

— Vai mie si vai mie! 

Tîndală, ce să facă? Auzea omul cum se 
jeluia. Iese afară din ograda unde trebăluia. 
Iese afară şi face pe prostul: 

— Dec, măi ţărane, că n-oi vrea să spui 
că ţi-a furat stăpînul nostru vaca, şi c-a 
ascuns-o în alunişul din pădure! Dec, măi 
tărane! 

Si-i face omului un semn cu ochiul. 
Pricepe omul vorba lui Tîndală, fuge-n 
pădure, găseşte vaca-n alunis si si-o aduce 
acasă. 

Se-ncruntă hoţul la Tîndală: 

— Netot ce eşti! Bătut în cap... M-ai dat 




de gol cu neghiobia ta. 

— Dec, măi stăpîne! îi răspunde Tîndală, 
cum avea obiceiul. De ce nu mă înveţi cînd 
să grăiesc si cînd să tac? Vorbesc si eu 
precum mă taie capul. Da' m-oi sili să mă 
deştept pe lîngă dumneatale. 

— Să ştii, mai glăsuieşte încruntat stăpînul 
că, de se întîmplă încă o dată, eu te omor. 
Si te-arunc în fîntînă. 

— Să nu faci una ca asta, bre stăpîne! se 
roagă umilit Tîndală. Că te-oi sluji după 
poruncă! 

— Am să te văd. Şi să te pregăteşti. La 
noapte ne ducem la tîrlă, unde îşi ţin să- 
tenii oile. Cerul e tot înnourat. înseamnă 
că ne merge bine. 

— Stăpîne, da' la tîrlă-i un cîine rău! 
încearcă sluga să-1 sperie pe hoţul de stăpîn. 

— Nu-ţi fie teamă! îi răspunde acesta. L-am 
omorît eu azi de-amiază. I-am dat drăca- 
riţă în pîine. 

Vine şi noaptea. Noapte-ntunecată şi fără 

lună, fără de nici o stea. 

Iată-i pe amîndoi în drum spre tîrlă. 

Ajung acolo. 

Tîrla fară cîine. 



Si că era fără de cîine tîrla o simţise si-un 




Intrase lupul în mijlocul tîrlei. Rupsese 
nişte miei. Se pregătea să-i sfîşie pe alţii. 
Era întuneric beznă. 

Tîndală are însă nişte ochi ca de pisică. Şi 
vede lupul. Cum îl vede, îi şopteşte stăpî- 
nului: 

— Asculţi? 

— Ce s-ascult, măi ? 

Tîndală, în gîndul lui, îşi spune: 

„A venit vremea să-i fac de petrecanie tâl- 
harului!" 

Da' cu glas tare îi rosteşte: 

— Stăpîne, lasă-le, zău, păcatului de oi. 
Văz un mînz colo-n fundul tîrlei. Să-1 prin- 
dem. Are preţ bun. 

— Să-1 prindem! se bucură tîlharul. 

— Eu mă duc mai la deal — vorbeşte înce- 
tisor Tîndală — si gonesc mînzul. Iar dum- 
neata să-i ieşi în cale, gata să-1 prinzi în 
braţe. Si să-1 luăm. 

— Asa fac, măi! 
Zis si făcut. 

Se suie grabnic sluga pe-un deal. Şi începe 



să dea cu bota în trunchiuri de copaci, să 
ţipe: 

- Huo!... Huo!... Huo!... Huo!... 
Lupul se sperie şi-o ia la goană. 
Stăpînul îl aşteaptă. 

Cînd se repede lupul, acesta: ţuşt, în faţă. 

îl prinde drept în braţe. 

Pe urmă... Cred că nu mai e nevoie să 

povestesc ce s-a întîmplat cu primarul şi 

lupul... 

Care pe care s-a mîncat. 
Vă dati si voi cu socoteala! 
Atîta vă pot încredinţa că: din noaptea 
aceea, satul a scăpat de tîlhar... 




PUPĂZA SI CIOCIRLANUL 

Viclenii si-ntre ei se viclenesc, hoţii si-ntre ei se fură. 

y 7 y y J 

Iară vicleanul, ca şi hoţul, cînd este prins, 
zice c-a glumit. Cum o fi gluma asta? 




Avea odată un neguţător o fată. Fată de 
măritat. Da' n-o lua nimeni de nevastă, 
pentru că era rea, bătăuşă şi lacomă, întoc- 
mai ca şi tată-său. Şi, pe deasupra, după 
ce că era împodobită cu atîtea cusururi, mai 
avea si vederea scurtă. Nu vedea fata ca 
lumea nici la un lat de palmă. 
Şedea neguţătorul şi se gîndea: pe cine să-1 



însele si să i-o dea de nevastă?! Care fiu 
de neguţător mai prostănac o vrea s-o ia? 
(Numai că orice sac, se ştie, îşi află, pînă 
la urmă, petecul.) 

Mai era şi-alt neguţător, tot pe măsura 
celui dintîi. Acesta avea, la rîndu-i, un 
băiat. Băiatul purta alte metehne. întîi, o 
viclenie fără seamăn, apoi dorinţa aprigă de 

a-i înşela pe alţii (la fel ca şi tătîne-său) 
şi, ca să fie pe de-a-ntregul precum nu 
trebuie, un nas gros ca urciorul şi lung 
pînă-n bărbie. 

Altminteri, bun de însurat băiatul. Căuta 
si el mireasă. O tot căuta si n-o găsea. Că 
toate fetele fugeau, cum îl vedeau, rîdeau 
de el si îi ziceau „Năsosul". 
Si se întîlnesc neguţătorii, nu stiu cum. Se 

bucură în sine fiecare. Tatăl băiatului e 
vesel că fata nu prea vede — şi n-o vedea 
nici nasul cel burduhos al lui fecioru-său. 
Iar tatăl fetei, fiindcă peţitorul este atît de 
pocit, încît n-o cere o zestre atît de mare, 
cum cereau alţii. S-o mulţumi cu-o casă 

si-un săculeţ cu galbeni. 

3 3 ° 

Şi pun la cale, laolaltă, o mare ospeţie. Să 
se cunoască tinerii mai bine. Să se-ndră- 
gească. în vreme ce bătrînii s-or tocmi despre 
zestre. 

Ajuns cu povestirea aici, se cuvine să spun 
că la neguţătorul cu fata era argat Păcală. 
Şi, cum avea el jurămînt să-i păcălească 
pe toţi cei care, în lume, sînt fără de obraz, 
de ruşine sau cinste, văzînd ce se petrece, 
şi-a spus: 

„Vreţi să vă trageţi pe sfoară unii pe cei- 
lalţi? Ei, dacă e pe-aceea, hai să vă fac eu 
una, ca să vă meargă buhul." 
Neguţătorul, tatăl fetei, nu voia totuşi ca 
peţitorul, măcar pînă la nuntă, să-şi dea 
seama prea bine că scumpa lui odraslă zărea 
doar ca prin sită. Şi-atunci, la ospeţie, pe 
cînd şedeau la masă, pune, într-un şervet, 
un ac — ca ea să se prefacă, deodată, că-1 
găseşte. Şi astfel să-1 încredinţeze pe ginere 
că vede binişor. 

Păcală însă, cînd aduce bucatele la masă, 
trage uşor şervetul în care era acul. Si pune 

în loc altul, în care înfăşurase, cu grijă, un 

rac mare, cu cleştele tăioase. 

Pe cînd mănîncă, fata se face, dintr-o dată, 

că şi-a pierdut un bumb de la rochia ei 

scumpă, pregătită anume, din stofă de 

mătase. 

— Văleu! Unde-o fi acul? Că mi-am pier- 



dut un bumb. Si îsi întinde mîna către 

şervet. Aha! Uite-1! Ce acusor drăguţ! 
Cînd colo, în loc de ac, găseşte în şervet 
racul. 

Racul o strînge, fata ţipa, dă speriată din 
mînă — şi racul cade drept pe nasul gine- 
relui. 1-1 prinde strîns în cleşte. 
Flăcăul dă să scape, suflă cumplit, facînd 
să-i izbucnească din nas un zgomot ca de 
tobe, de trîmbiti si tromboane. 

Fata se îngrozeşte de un asemenea zgomot. 
Şi, cum nu vedea racul prins de nasul 
băiatului, nu ştie ce se întîmplă şi începe 
să răcnească: 

— Mămucă si tătucă! Săriţi că arde casa! 
Săriţi şi mă scăpaţi! 

Cu mare, mare greutate, se potoleşte zarva. 
Ca să se dreagă treaba, părinţii fetei pun 
la-ndemînă, pe fereastră, o pisică. Fata s-o 
zărească şi s-o gonească. Să creadă ginerică 
despre mireasa lui c-a fost numai o întîm- 
plare „cu acul şi cu racul" şi că, în realitate, 
fata tot zăreşte ceva. 

Păcală, care tocmai în acea zi fusese certat 

şi oropsit de fată şi de părinţii ei, îi dă un 

brînci pisicii. Şi pune în locul ei un caş 

mare de vacă, aşezat pe un taler. 

Fata se duce de-a dreptul la fereastră, unde, 

după spusele tatii, ştia că e pisica. Şi zbiară 

măgăreşte: 

— Husss, mîtă blestemată! Aici te pri- 

ponişi ? 

Si dă în cas cu pumnul. 

3 3 1 

Caşul se prăvăleşte. 

Flăcăul, ca s-arate că e frumos crescut, 
se-apleacă să-1 ridice. Fata, zărindu-i nasul, 
crede că este mîta care s-a întors în casă. 

3 

Si, ca să-i dovedească peţitorului său cît e 
de văzătoare, îi trînteşte un pumn, mai să-1 
dea peste cap. 

Flăcăul, cînd primeşte în fată lovitura, îsi 
suflă iarăşi nasul. 

Se iscă un alt zgomot şi mai cumplit ca-n- 
tîiul. 

Fata se îngrozeşte mai rău ca înainte. Crede 
că e cutremur si se dărîmă casa. De frică, 
se-azvîrle pe fereastră. 

Flăcăul, mîniat, şi ca s-o pedepsească fiindcă 
i-a zdrobit nasul, s-aruncă după ea. 
Si se iau la bătaie. 

Păcală, în vremea asta, şedea în cerdăcel: 
— Se bate pupăza cu ciocîrlanul! Se bate 



ciocîrlanul cu pupăza! zicea. 
Si s-au bătut băiatul si fata, mireasa si gine- 
rele, pînă n-au mai putut şi pînă i-au des- 
părţit părinţii şi rudele. 
S-au împăcat însă, de bună seamă, pînă la 
urmă. Şi-au pornit degrabă, nunta, să nu 
apuce să se răzgîndească vreunul. Că doară 
nu făceau ei nuntă. Se cununau cu pungile 
de galbeni. Nu în zadar spuneau cei vechi, 
că-n casele celor avuţi miile măritau mo- 
mîile si sutele cununau slutele. 
Iară Păcală a pornit, mai departe, pe dru- 
muri, sa afle si alti oameni fără obraz si 
ruşine, să-i facă de ocara lumii, rîzînd în 
hohote de ei. 



RID-DE-PROSTI 

Omul hapsîn ştie numai să amărască, nu şi să-ndulcească, 

să ia si niciodată să dea. 




Şi se mai spune că, tot în acea vreme, ar 
fi trăit în ţară un ispravnic, pe nume Suflet- 
acru. Şi trecea Suflet-acru pe drumuri. Se 
oprea ici, se oprea colo, se oţăra la oameni 
ori îi bătea, sau le cerea cîte se află-n lună 
si-n stele, si-n văzduhuri. Si tare îi mai 
plăcea să facă pe deşteptul. 
Asa soseşte odată si-n satul Oropsiţi. Face 

conac în sat. Ţăranii, cum află de venirea 

5 7 

lui, încep să fugă, care încotro, unii către 
pădure şi alţii către bălţi, să-şi ducă pruncii, 
femeile şi bruma de avut prin locurile cele 
mai ferite. 

La toţi le era drag ispravnicul, ca sarea-n 
ochi. 

Numai că Suflet-acru le dă poruncă sluji- 

torilor să facă tot ce-or face şi să pună 
mîna cel puţin pe-un ţăran. Şi, de n-or 
izbuti, să dea foc satului, şi-astfel să-i pe- 
depsească pe toţi că n-au vrut să dea faţă 
cu omul stăpînirii. 

Acu, nu ştiu dacă l-au prins sau a venit el 
singur, Păcală — care era în trecere pe-acolo 

— să dea ochii cu Suflet-acru, să scape 
satul de năpastă. 

Se uită chiorîş ispravnicul şi întreabă: 

— Măi, cum te cheamă? 

— Rîd-de-proşti! 

— Asa te cheamă? 

— Asa, mărite. 

— Măi, Rîd-de-proşti, să-mi spui tu, mie: 
cîţi stropi de apă se găsesc în rîul care curge 
pe lîngă sat? De nu ştii să-mi faci însă aşa 
cum se cuvine socoteala, află că slujitorii 
mei au să te spînzure de ramura aceea 
groasă, a fagului de colo. O vezi? 

— Cum să n-o văd? Că bucuria trece pe 
lîngă omul sărman ca apa peste piatră. 
Numai necazul îi sare-n ochi, ca lupul flă- 
mînd, noaptea. 

— Hai, încetează cu vorba goală şi-ncepe 
socotitul! 

— încep, boierule! 

Slugile pregătesc frînghia şi-o azvîrl peste 
ramură, fiind siguri c-o să-1 spînzure. îi 
înnoadă si-un lat. 

Păcală se aşază pe-o piatră. îşi pune deo- 
parte căciula, sumanul şi toiagul. Şi-ncepe 
să socotească, în linişte, pe degete. 
Numără degetele de la o mînă. Pe urmă, 
de la cealaltă. Le adună pe toate. Şi-o ia 
de la-nceput. Şi tot aşa mereu... 
Aşteaptă ispravnicul. Aşteaptă. Pînă la sfir- 
sit se înfurie. 

— Hai, măi, mai repede, că am şi alte 
treburi, răcneşte. Vreau să plec şi-n alt sat. 
Ca să aduc şi-acolo cuvîntul stăpînirii. 

— Stai binişor, boierule ispravnic, îi răs- 
punde Păcală. Ce te zoreşti? Ca s-adun 
stropii laolaltă, precum ai poruncit, îmi 

trebuie şi mie o lecuţă de timp. Nu vezi 
că rîul aduce întruna alţi şi alţi stropi? 




Vrei să nu-i pun la socoteală? Pot eu să 
nu-i adaug? Mai am însă cel mult cîteva 
zile, cîteva luni sau, poate, cîţiva ani şi sînt, 
îndată, gata. Să-ţi dau o socoteală cumse- 
cade. Nu vreau să-ti fac greşeală nici 
atîtica... 

— Ce? Ai înnebunit? răcneşte ispravnicul, 
care se plictisise de-atîta aşteptare. S-o 
lăsăm dar pe asta! Să te-ntreb altceva! 

— întreabă-mă, boierule, se saltă Păcală 
de pe piatră, întreabă-mă orice. 

— Să-mi spui — dar asta fără alte socoteli — 
să-mi spui cîte fire de praf se află pe drumul 
ce vă străbate satul? Că, după cîte fire de 
praf se află-aici, vreau să vă statornicesc 
birul, cîţi galbeni să plătiţi. Să văd, ştii ori 
nu stii? 

— Stiu, cum să nu stiu, boierule. Da' ca 
să-mi pot face mai iute socoteala, să nu te 
ţin ca adineauri, spune-mi, întîi, domnia ta, 
cîte fire de praf se află numai acolea, sub 
piciorul domniei tale. Domnia ta eşti înţe- 
lept şi trebuie că le ştii pe toate, devreme ce 
mă întrebi pe mine, biet flăcău neajuns. Şi 
cum mi-oi da răspunsul domnia ta, gata 
oi fi şi eu, după cîteva clipe. Rosteşte, lu- 
minăţia ta, te-ascult. 

Grăieşte şi rîde păcăliciul, rîde de Suflet- 
acru, care se-ncurcă, se învineţeşte, tuşeşte 
din băieri, holbează ochii şi-i strigă lui 
Păcală: 

— Uite ce, Rîd-de-proşti, să lăsăm gluma. 
Voi, satul ăsta, va trebui să-mi daţi pînă la 
toamnă zece juncani. însă, ascultă, măi, să 
fie mari şi grei cît dealurile ce se văd în zare. 
Ai auzit, ori pun să te lovească la spate cu 
gîrbaciul, ca să-nţelegi mai bine ce spun? 

— Am înţeles, boierule, se pleacă Păcală, 
cu căciula-n mînă. Numai că noi am vrea 
să nu-ţi dăm lipsă la greutate, cu nici o 
picătură. Du-te dară domnia ta si cîntăreste, 
mai înainte, dealurile. Spune-mi, fără greş, 
cîtă greutate au. Să-ţi dăm şi noi juncanii 
pe măsură. 



S-a încurcat în propria lui urzeală isprav- 
nicul: 

— Ce zice? Ce zice ăsta... cum îl cheamă? 
a ţipat ascuţit. 

— Rîd... Rîd-de-proşti, măria ta, s-a aple- 
cat mai adînc Păcală, tot umilit si cu că- 
ciula-n mînă. Asa mă cheamă: Rîd-de- 
proşti. 

— Cine mi-a sos nebunul ăsta-n cale ? Eh, 
Rîd-de-proşti, lasă că am să-ţi dau răspunsul 
altădată. Acuma mi-i degrabă. 

— Păi, dacă ţi-i degrabă, boierule, se schim- 
bă socoteala. 

Nu-i meşter acela ce găteşte, ci acel ce 
pune sarea. Iar cine seamănă scaieţi n-aştepte 
să mănînce mere. 



SOCOTEALA PE RĂBOJ 

Cine sapă groapa altuia se prăbuşeşte el întîi în ea! 




Se spune că-ntr-o vreme Tîndală ar fi ajuns 
si el argat la nu stiu care mînăstire. 
Stareţul 1-a poftit la sine pe noul său argat 
şi i-a cerut să are c-un plug de lemn toată 
moşia mînăstirii. 

— Noi nu plătim cu bani slugile, i-a grăit 
stareţul, trecîndu-şi printre degetele groase 
şiragul de mătănii. Sîntem săraci, săraci 



lipiţi. Abia avem ce să mîncăm. în schimb, 
îti dăm în fiecare zi un pumn de mălăies. 
De la noi mai puţin si de la Dumnezeu mai 
mult. Cine munceşte pentru mînăstire ajun- 
ge-n rai. Tu te gospodăreşti, precum ţi-o 
place, din mălăieşul tău: mănînci, te-mbraci, 
te speli, iar restul poţi să ţi— 1 pui deoparte. 
Eu nu îţi pun nici o oprelişte. 

— Şi cît e de muncit pentru pumnul de 
mălăieş pe zi? 

— Din răsărit, în asfinţit. Atîta tot. Si iei 
pumnul de mălăieş. Noi îţi plătim cinstit. 

— Dar de dormit unde-am să dorm? 
Stareţul a zîmbit către Tîndală, cu nişte 
ochi subţiri, subţiri de tot: 

— De dormit, taică, e mai greu. Că sînt o 
mulţime de treburi. Nu prea avem timp de 
dormit. Noi ne rugăm si tu munceşti. Dar, 
în sfirsit, o să vedem ce vom mai face. 
Du-te şi ară-ntîi ogorul. Pe urmă om mai 
sta de vorbă. 

Se duce Tîndală pe ogor. Ară întreaga zi şi 
seara merge la stareţ, să-si ia tainul. 
Bate la poarta mînăstirii şi nu răspunde 
nimeni. Se saltă atunci peste gard. Cată-n 
chilii, pe ici, pe colo. Peste tot, peste tot 
dormeau. Călugării dormeau şi sforăiau. Cel 
mai puternic sforăia însuşi stareţul, răstur- 
nat pe un divan lat, cu faţa unsuroasă, 
iară pe masă se zăreau bunătăţi fel de fel: 
friptură de purcel, plăcintă, pere zemoase, 
struguri dulci, bucate, de, ca la mînăstire. 
Şi, mai presus de-orice, o cană plină cu 
vin negru ce-i rămăsese de la cină. 
Tîndală cerceta cu ochii prin ferestruică 
şi-i lăsa gura apă doar privind. 
— Părinte stareţ, striga el. Scoală-te. Ti-a 
venit argatul. Să-i dai tainul de mălai. 



Si bătea tare în ferestruică. 

5 ^ 




- Ce? Cum? Care argat? Tîndală? se tre- 
zeşte stareţul. Ai venit, bată-te pustia de 
prostovan, că nu mă laşi nici să mă rog... 
si deschidea oleacă usa, rotind mătăniile-ntre 
degete, ca şi cum s-ar fi tot rugat şi pîn-a- 
tunci. Ce-ai venit, măi, aşa cu graba? Ai 
gătit munca? 



— N-am gătit-o, c-are moşie mare mînăsti- 
rea. Mai e şi mîine timp. Dar dă-mi tainul, 
precum ne-am înţeles, pentru că iată asfin- 
ţitul! Soarele nu mai e pe cer. 

Stareţul a cătat spre boltă. 

— Soarele nu mai e, vezi bine, a grăit el. 
Dar luna nu e sora soarelui? Ba este cum 
îţi spun, a zis tot el. E soră bună, e-n fami- 
lie. Si luna, iacă, n-a asfinţit. Munceşte 
pîn-o asfinţi şi sora soarelui, c-aşa e bine. 
Şi-atunci abia vino după tain. Iară pe mine 
lasă-mă, lasă-mă, fiule, la rugăciune! 




r 

Aşa i-a răspuns stareţul argatului. I-a închis 
uşa-n nas şi s-a lungit pe divan, să doarmă 
mai departe. 

Tîndală a rămas afară. Cît era el de lăsător, 
că nu era aşa de ager, întotdeauna, ca Pă- 
cală, s-a mîniat în sinea lui. 
„Astfel ti-e vorba, taică stareţ? Ştiam eu 
că popa are mînă de luat, nu de dat, dar 
nici asa... Ei, lasă că mai vorbim noi. O 
să-ti fac una ca Păcală! Să mă tii minte 
cîte zile-oi trăi!" 

Si s-a întors la munca lui. 
•> 

în zorii zilei, asfinţind si luna, s-a întors 
Tîndală în mînăstire. Si a bătut la stareţ: 
— A asfinţit si luna! Deschide, să-mi dai 
tainul. 

Stareţul s-a trezit, din nou, din somn. Si-a 
pus tîrlicii în picioare. Şi luînd un pumn de 
mălăieş mucegăit, pe care îl păstra pe fundul 
unei lăzi, numai pentru argaţi, a crăpat doar 
oleacă uşa. Prin crăpătură a întins mîna. 
Tîndală a primit mălaiul, dar cu genun- 
chiul a împins uşa şi a deschis-o bine. 
Pe masă mai erau întinse bucatele rămase 
de cu seară, din ce mîncase stareţul. Flăcăul 

şi-a luat întîi friptura. A pus- o în traistă. 
- Ce faci? Mă furi? 



— Deloc, părinte; dar sora mălăieşului este 
friptura şi ai uitat sfinţia ta s-o dai. O altă 
soră e plăcinta. Vinul i-un frate bun plă- 
cinţii. Iar strugurii şi perele fac parte din 
familie. Cum poţi sfinţia ta să rupi fraţii 
unul de altul? Nu se poate. Eu n-am mun- 
cit întreaga ziuă pentru soare şi toată noaptea 
pentru lună?... 

Le-a luat pe toate şi-a plecat. A mîncat 
bine si s-a săturat. S-a tolănit în iarba 
moale. S-a odihnit după cuviinţă. 
Deodată, stareţul s-a dus în locul unde se 

' 5 

odihnea argatul şi 1-a lovit cu o botină între 
coaste. 

— Scoală-te, lenesule! Ia sacul ăsta cu 
grăunţe şi hai la tîrg. Să-1 vindem, să luăm 
lumînări. 

Tîndală s-a sculat din iarbă si a luat sacul 
cu grăunţe, pe care i-1 arăta stareţul. Era 
un sac mare şi greu. 

— îl iau, părinte, cum de nu! Nu-ţi sînt 
slugă? Dar de ce-mi dai cu botina între 
coaste, cu-atîta duşmănie, că esti fată bise- 

ricească si-i ruşine?! 

5 5 

— N-am dat eu. Sfinţii care mă ocrotesc 
te-au lovit. Eu i-am rugat numai să te tre- 
zească. Dar tu nu-i poţi vedea pe sfinţi 
fiindcă eşti prost şi păcătos! 

— Bine, sfinţia ta, se face Tîndală că-1 

' 5 ' 

crede. O fi cum spui. 

Si o porneşte în urma stareţului. 

3^5 5 

Iar stareţul mergea-nainte, călare, bălăbă- 

nindu-se pe şalele unui măgar. 

Ca să-şi mai bată joc de slugă, stareţul 1-a 

tot ocolit, 1-a tot purtat pe nişte drumuri 

neumblate. 



„Am să te fac, băiete, gîndea stareţul, să-ţi 
dea pe nas bucatele ce le-ai mîncat!'" 
La drept vorbind, nici nu voia să meargă 
stareţul cu grînele la tîrg, ci numai să-1 tru- 
dească pe Tîndală, să-1 pedepsească, să-1 
omoare. 

De la o vreme, stareţul se plictiseşte de 
mers pe drum. Mînă măgarul într-o poiana 
şi-i spune lui Tîndală: 

— Aici e tîrgul. Tu-1 vezi? 

— Nu-1 văd! zice Tîndală liniştit. 

5 

— Cum o să-1 vezi? grăieşte stareţul. Aici 

e tîrgul sfinţilor. Ochii de prost nu pot să 
vadă, nici s-audă. Numai ochii de sfint, 
cum sînt ai mei. Dar tîrgul este. Uite colea 
ce forfotă si ce vînzare! Stii ce, Tîndală? 
Mergi înapoia mea cu sacul şi strigă tare: 
„Grîne mînăstireşti am de vînzare!" însă 
să strigi cu nădejde, băiete, ca să găsim 
cumpărători! 

— Bine, părinte! Cum ţi-i voia. 

Şi o ia stareţu-nainte şi se preumblă prin 
poiană, iară Tîndală, după el, strigă din 
răsputeri: 

— Grîne mînăstireşti am de vînzare! 

5 

Stareţul rîde-n sine, hoţeşte: „Aha, Tîndală, 

ţi-o plătesc!" Şi, dintr-o dată se opreşte 
lîngă un fag şi glăsuieşte, tot ca să-şi bată 
joc de slugă, făcîndu-se că îi răspunde unui 
cumpărător: 

— Cum vindem grînele? Destul de ieftin. 

Vrei să le vezi? Stai o clipită să ţi le-arate 
sluga... 

Si-i porunceşte lui Tîndală să lase sacul 

jos, s-arate grînele copacului alăturea de 
care se opriseră. 

Tîndală înţelege totul. Face însă pe prostul 
mai departe. Arată grînele copacului: 

— Le cumperi? Bine. Foarte bine. Dă-i 
banii stareţului. 

5 

— Cu cine vorbeşti, măi, întreabă acesta. 

— Cumpărătorului îi răspund, spuse Tîn- 
dală. Sfinţia ta nu-1 mai auzi? 

— Nu îl aud! se miră stareţul, uitînd min- 

5 ' 

ciuna spusă mai-nainte. 

— Atunci eşti prost şi păcătos! Pentru că 

numai proştii nu-i aud şi nu-i văd pe sfinţi. 
N-ai spus chiar adineauri sfinţia ta lucrul 
acesta? Ori ai minţit? Eu oi fi sfînt, pentru 
c-am început să-i văd şi să-i aud! 



Stareţul schimbă feţe-feţe. Cum putea el 
să spună c-a minţit? Iară Tîndală se apro- 
pie cu capul lîngă fag şi scoţîndu-şi căciula, 
se face ca-1 ascultă pe cumpărătorul nevăzut, 
cum îi vorbeşte. 

— De vreme ce grînele au ajuns ale dumi- 
tale, am să-ţi ascult porunca, îi rosteşte 
copacului. 

Şi, prinzînd sacu-n braţe, după ce-1 desface 
la gură, începe s-alerge prin poiană, îm- 
prăştiind tot grîul prin iarbă. 

— Ce faci acolo, blestematule ? răcneşte sta- 
reţul, cînd îşi zăreşte grîul risipit prin iarbă. 

— Mi-a poruncit cumpărătorul să-1 semăn! 
Zice că a arat el locul acesta mai deunăzi 
si-acuma vrea să semene de toamnă. Puteam 

5 

să nu-1 ascult pe-un sfînt? 
Şi-aruncă tot ce mai rămăsese pe fundul 
sacului în iarba verde. Apoi se duce lîngă 
stareţ, se dă în dosul lui si-i dă un ghiont. 

,5 , O 

— Cine-a dat, măi, întreabă stareţul si-asa 

destul de cătrănit. 

— Eu stiu, sfinţia ta ? Parcă, în lumea asta 

5 ' 5 ' 

care mişună prin tîrg, poţi să-1 zăreşti 
pe-acela care-ţi dă un ghiont? E tot la fel 
ca şi cu sfinţii care m-au izbit pe mine, cu 
botina-ntre coaste, astăzi de dimineaţă, în 
curtea mînăstirii. Nu poţi să-i vezi, nu-i 
vezi şi gata... 

— Asa e, înghite stareţul. Asa e. Haide 

acasă, nătărăule! 

Şi o pornesc spre mînăstire. Cum merg 
ei prin pădure, rătăcesc drumul. Se-afundă. 
Ajung în nişte locuri rar umblate. 



Si dau de o colibă unde sălăsluiau nişte tîl- 

hari. Tîlharii însă nu erau acasă. Intră Tîn- 
dală în colibă. Pătrunde, după el, mai cu 
fereală, si stareţul. Si, într-o ladă, găseşte 

Tîndală un purcoi de galbeni. 

Stareţul se repede asupra lăzii şi o acoperă 

cu anteriul: 



— Asta-i colibă de tîlhari! Iar banii sînt 
furaţi. Să nu mai spun despre colibă că se 




găseşte în pădurea mînăstirii. Deci am să iau 
aceşti bani, îmi trebuie pentru binefaceri. 

— De e asa, am să vestesc chiar astăzi oa- 

menii din sat, face Tîndală pe nevinovatul, 
să vină la sfinţia ta, că vrei să-i ajuţi pe 
nevoiaşi. 

5 

— Nu, asta să n-o faci! se sperie stareţul. 
Şi, ca să taci, am să-mpart galbenii cu tine, 
parte şi parte. 

— Bine, sfinţia ta, cum hotărăşti! Fie si- 

aşa, deşi eu singur i-am găsit. De drept, 
ar fi numai ai mei... 

Şi-ncepe stareţul să facă socoteala pe o 
hîrtie, cum trebuia să fie împărţiţi galbenii. 
Se face el că socoteşte. Socoteşte şi, pînă 
la urmă, îi dă argatului numai un galben 
si el ia restul: 

— Aşa e socoteala pe hîrtie! Tu nu poţi 
s-o-nţelegi, fiindcă eşti greu de cap. Ia-ţi 
galbenul şi du-te! Nu mai îmi trebuie slugă. 
Eu mă întorc la mînăstire, cu restul de 
comoară. 

— Nu prea-nţeleg, ce-i drept, cum merge 
pe hîrtie socoteala, zice la rîndul lui Tîn- 
dală, că sînt om prost, cum spui sfinţia ta. 
Dar ştiu o altă socoteală: pe răboj, de la 
bunicu, Dumnezeu să-1 ierte, pe unde-o fi, 
că m-a învăţat, cînd încă mai trăia, cum să 

5 ' ' 

Şi-aruncă tot ce mai rămăsese pe fundul sacului în iarbă verde. 



plătesc celor ce-ar vrea să mă înşele. Nu vrei 
să ti-o arăt? 

Si ia Tîndală două bete. Unul mai lung 
şi gros, altul mai scurt. 

— Uite cum este socoteala pe răboj! Iau 
cîte-un galben şi crestez pe răboj un semn. 
Pun galbenul alături pentru mine, şi un 
băţ, pe spinare, cu toiagul cel gros, sfinţiei 
tale. Iar la sfirsit, să ia toti galbenii acela 
dintre noi care o fi în stare să se mai tină 
pe picioare. E bine? 

— Nu e bine! Hai, poţi să iei comoara. 
E-adevărat ce spui că ai găsit-o singur. Dar 
te călugăresc. 




Şi, fără să aştepte răspunsul lui Tîndală, 

stareţul face asupră-i semnul crucii. 

— Te vei numi Grigorie, călugărul Gri- 



gorie, începe el să cînte, ca sfîntul ce ocro- 
teşte mînăstirea. Si, fiind în monahie, că- 
lugăre Grigorie, ai datoria să te supui sfîn- 
tului stareţ. Si eu îti poruncesc să-mi dă- 
ruieşti, îndată, galbenii tăi, să ţi-i gospodă- 
resc. Ce-a legat stareţul nu poate să dezlege 
nimeni. Altfel te pedepseşte Dumnezeu şi 
te aruncă-n iad. 

— O fi cum spui, sfinţia ta, răspunde şu- 
gubăţul, dar eu iau gălbenaşii, îi pun colea 
în traistă, îmi iau si rămas-bun de la călu- 
gărul Grigorie, pentru că eu, Tîndală, plec 
din nou în lume. Am o-ntîlnire cu Păcală, 
să mai venim de hac unor înşelători. Asa, 

sfinţia ta, rămîi cu bine! 

i ' 

Şi-a luat pe umăr traista, şi-a plecat fluie- 
rînd. Şi ce-a făcut cu banii, cum i-a împăr- 
ţit la nevoiaşi, la văduve si la bătrîni, am 
să vă spun eu altă dată, că-i o poveste lungă, 
lungă, şi-acum, aşa pe grabă, n-am vreme 
să v-o-nsir. 

Stareţul a rămas jelind, rupîndu-şi hainele, 
zvîrlindu-şi comănacul, atîta îi părea de 
rău de galbeni. 

De-atunci a şi rămas, se pare, vorba că: 
«Cine sapă groapa altuia se prăbuşeşte el 
întîi în ea!» 



CARE PE CARE 

Soarele n-are nevoie de soare, nici luna de lună; 
dar omul de om, da. Că omul sfinţeşte locul şi cine 
nu are măcar un prieten încercat nu merită să trăiască, 
w 




Păcală îl căuta pe Tîndală. Tîndală, de-ase- 
menea, pe Păcală. Numai că era parcă mereu 
un făcut. Uneori, din locul unde ajungea 
Tîndală, de-abia plecase Păcală. Iar, alte- 
ori, Păcală intra printr-o parte a satului, în 
vreme ce Tîndală ieşea prin cealaltă. 
— Dacă-1 vedeţi cumva pe Păcală, lăsa vorbă 
Tîndală, să-i spuneţi că îl caut să rîdem 
laolaltă. 



— Astfel a spus Tîndală? se veselea Pă- 
cală, cînd îi sosea la ureche vestea. Si eu 
abia aştept să dau ochii cu el şi să vedem 
care pe care... 

— Care pe care! rostise şi Tîndală. O să 
vină ea şi clipa aceea şi-o să vedem care 
pe care... 

Şi iată că acea clipă mult aşteptată a sosit! 
Tîndală tocmai trecea printr-o pădure care 

despărţea între ele două ţinuturi, cînd 1-a 
zărit în cale pe -un flăcău cilibiu. 
Dintr-o dată a simţit, prin nu ştiu ce anume, 
deoarece nu avusese încă niciodată pînă 
atunci prilejul să-1 vadă, că flăcăul acela 
care-i ieşise în cale era însuşi Păcală. 
La drept vorbind, după ce-1 cunoscuse? 
Cine-ar putea să spună? Poate după felul 
în care Păcală-şi ţinea lăsată pe-o parte 
căciula. Sau poate după umblet (avea un 
mers săltat). Sau, cel mai mult îmi vine să 
cred, după felul cum isteţul zîmbea (c-avea 
un soi de zîmbet şăgalnic şi ghiduş, de te 
făcea să rîzi numai cît îl vedeai). 
Oricum, un lucru este limpede, că Tîndală 
1-a cunoscut numaidecît pe Păcală. La fel 
ca şi Păcală, care, cît ai clipi, şi-a dat seama 
că-n fata lui se găseşte Tîndală. 
Dar, cum erau de şugubeţi, s-au prefăcut 
amîndoi că nici habar n-aveau pe cine-au 
întîlnit. 

— Să vedem noi acuma, si-a murmurat 
printre buze Păcală, cine e mai poznaş şi 
cine-1 păcăleşte pe celălalt mai straşnic. 

— Am să te-cerc îndată! şi-a şoptit şi 
Tîndală. Şi i-a grăit lui Păcală tare: Bună 
vremea, drumetule. De nu ti-e cu bănat, 
cutez să te întreb: dincotro vii si cu ce fel 
de treburi? 

Păcală s-a oprit. L-a privit pe Tîndală, 
zîmbind: 

— Mă mir că nu mă stii! 

Tîndală s-a hlizit şi, dîndu-şi jos, din spi- 
nare, sacul destul de mare şi plin, pe care 
şi-1 purta, i-a răspuns: 

— Uite că nu te stiu! 

— Toată lumea mă stie, a continuat Păcală, 
că eu sînt slujitorul marelui dregător al 
domniei, al cărui meşteşug este strîngerea 
lînii. 

— Auzi, ce potriveală, a izbucnit Tîndală. 
Iar eu sînt slujitorul marelui dregător care 
se ocupă cu strîngerea nucilor. 

— Eu trec din sat în sat si iau de ici o fa- 
rîmă de lînă, de colo alta, ca să cunoaştem 
unde-i mai mătăsoasă, mai bună, mai tigaie. 



— Eu fac acelaşi lucru cu nucile. Din fie- 
care livadă adun cîte una, ca să-si dea seama 
stăpînul unde sînt mai de soi. 

— Sacul ţi-e plin cu nuci? 

— Dec, aşa precum ghicişi. Şi-al tău e 
plin cu lînă? 

— întocmai, frătioare! 

— Ia să sedem colea! 

— Să stăm dacă mă-mbii... 

— Stii ce mă socotesc? 

— De unde-i vrea să stiu ? 

— Ce-ar fi să schimbăm sacii-ntre noi? 

— Şi să-i lăsăm pe stăpînii noştri mofluzi? 

— Prea i-am slujit destul! 

Flăcăii se privesc pe sub sprîncene: 
„Acum! Care pe care?..." 

— Asta-i adevărat... 

— Eu duc acasă lîna si tu duci nucile... 

— însă, să ne-nţelegem. Nici unul dintre 
noi nu va desface sacul pînă nu vom 
ajunge la o poştă de-aici! 

— Să fie precum spui! 

— Haide, să batem palma! 




Şi, după ce bat palma, îşi schimbă între 
ei sacii. 

— Să ne vedem cu bine! 

— Calea cu norocire! 

Şi pornesc fiecare pe drumul dimpotrivă, 
cale cam de o postă. Acolo îsi desfac sacii. 
„L-am păcălit — gîndeşte Tîndală — pe 
Păcală. Prea mi se socotea «dumnealui» că-i 
de nepăcălit. I-am luat un sac cu lînă, 
dîndu-i în schimb un sac în care nu strîn- 
sesem, decît asa ca să mă aflu-n treabă, 
doar gogoşi de tufan..." 
„O să priceapă, îndată, Tîndală pe cine 
l-a întîlnit! cugetă si Păcală. S-a pricopsit 

— Aşa mă păcălişi ? 

— Ne-ncercăm puterea, în glumă, pe-ai 
noştri, ca să lovim mai bine în cine ni-i 
neprieten! . . . 

— Bună vorba grăişi! 

— Atîta că, deodată, nu izbutirăm nici 
unul dintre noi să-1 dovedim pe cellalt... 

— Ne silim mai departe ? 

— De ce nu, frătioare ? 

— Să mergem împreună? 

— Si încotro s-o luăm? 

— încotro bate vîntul! 

Si, glumind si rîzînd, tinîndu-se ca fraţii 
amîndoi de mijloc, au pornit, laolaltă, Pă- 
cală şi Tîndală, către alte isprăvi... 





c-un sac în care n-adunasem decît muşchi 
de copac!..." 



Dar, cînd îsi desfac sacii, întîi rămîn în- 

cremeniţi. Unul pe altul se păcăliseră. Apoi, 

rîzînd cu hohote, fac calea-ntoarsă. 

— Din acestia-mi fusesi ? Bată-te să te 

bată!... 



GALBENUL FARA SOT 

Curajul e o piatră scumpă, nu se găseşte-n drum. 
Că, vorba ceea, de s-ar afla-n ţărînă sau dac-ar creşte-n 
pom, ca merele n-ar mai fi nimeni fricos. 




Păcală şi Tîndală au mers împreună prin 
lume o bună bucată de timp. Şi, iacătă, 
într-o noapte, după ce străbătuseră un drum 
plin de hîrtoape, pe cînd erau sfîrşiţi de 
oboseală, au ajuns într-un sat. în sat, oa- 
menii se culcaseră. Nici o luminiţă nu mai 
sclipea pe la ferestre. 

— Am ajuns prea tîrziu! s-a oprit locului 
Păcală. 



— Ca să mai supărăm pe cineva la ceasul 
acesta ar însemna să ne facem un mare 
păcat, şi-a dat cu părerea Tîndală. 

— Mai bine, ştii ce mă gîndesc? Sa dormim 
în biserică. 

— Asa e. Bine zici. Tot nu e nimeni, acolo, 
acum, în miezul nopţii. 

— Ne odihnim, pe cinste, pe una dintre 
rogojinile din biserică. 

— Şi, dis-de-dimineaţă, pornim mai de- 
parte. 

— Dar unde-o fi biserica? 

— Uite-o pe culmea dealului, chiar lîngă 
cimitir... 

— Să nu-i trezim pe morţi! 

— Să nu-i trezim pe oameni, c-or fi trudiţi 
de muncă. 

Şi urcă ei, amîndoi, ca nişte umbre, pe deal. 
Ajung în cimitir. Străbat pe o potecă, 
printre morminte, dar cînd să păşească în 
biserică, răsună o voce groasă: 

— Să împărţim sacul cu galbeni în zece! 
Vocea venea, neîndoios, dinăuntru. 

— Dec, tu ce zici, Păcală, c-o fi? şuşoteşte, 
mirat, Tîndală. 

— Zic că se petrece aici un lucru tare 
ciudat. 

— Să ne dăm mai aproape şi s-ascultăm 
temeinic. 

S-apropie ei, uşor, şi în lumina ferită sub 
obroc a unei făclii, prin crăpătura uşii, 
zăresc mai mulţi bărbaţi. Unul din ei rostea: 

— De ce să-mpărţim galbenii-n zece, cînd 
noi toti sîntem nouă? 

— Sîntem nouă, e drept, glăsuia iar acela 
care avea vocea groasă, însă cum este în- 
deobşte legea la noi tîlharii, căpitanului 
bandei i se cuvin nu una, ci două părţi 
din pradă! 

— I-o bandă de tîlhari! mai şopteşte Pă- 
cală. Au săvîrşit un jaf şi-şi împart galbenii. 
Numai că socoteala de-acasă nu se prea 
potriveşte cu cea din tîrg... 

Şi îl învaţă, îndată, pe Tîndală ce trebuie 
să facă. Şi, fiindcă, în tindă, sub masă, se 
aflau nişte giulgiuri, îşi iau de-acolo două 
si se învelesc în ele. 

Pe urmă, Tîndală, cu glasul înfundat, începe 
să rostească: 

— De ce iesirăti, măi, voi, morţii, din 
morminte ? 

— Păi cum să nu ieşim? îi răspunde Păcală, 
la fel de înfundat, că noi, cît am trăit, am 
fost lipsiţi de bunătăţile lumii. Si-acu am 
auzit, ne-a spus un spiriduş, că s-ar găsi în 




biserică nişte tîlhari stăpîni pe -un sac cu 
galbeni jefuiţi de la oameni... 

— Si voi ce doriţi? Cîte-un galben? 

— Da, dorim fiecare din noi cîte-un gal- 
ben. Şi pe cei nouă hoţi am pofti să-i avem 
alături în mormînturi, acoperiţi cu ţărînă 
de vii, ca să se-nveţe minte să nu mai je- 
fuiască pe nimeni. 

Tîlharii din biserică, cînd a început să 
grăiască înfundat Tîndală, împietriseră. Dar 
cînd l-au auzit şi pe Păcală că ei, cei răpo- 
saţi, ar pofti să-i aducă pe hoţi alăturea, 
în morminte, şi să-i îngroape de vii, au 
început să ţipe: 

— S-a isprăvit cu noi! Pe unde să fugim? 
Şi care mai de care s-au năpustit pe uşa 
din dosul căreia Tîndală, la ieşire, le da 
cîte-un picior în spate, ca să-i ajute să se 
prăvălească pe povîrniş mai lesne... 

Cînd au rămas numai ei singuri, Păcală şi 
Tîndală au intrat în biserică, rîzînd, de se 
ţineau cu mîinile de pîntece. 
Năstruşnici răposaţi şi plini de voie bună 
erau! 

— Ce facem cu bănetul? 1-a întrebat Tîn- 
dală pe Păcală. 

— Eu cred că-ntîi se cade sa-1 numărăm. 
Apoi să-1 împărţim. Şi fiecare să-şi cheltu- 
iască aurul asa cum i-o fi cheful. 

— Haide, dacă-i aşa, să-i numărăm pe loc! 
Şi-au început, cu multă chibzuinţă, să nu- 
mere galbenii din sac; dar, cînd, la soco- 
teală, s-a dovedit că banii nu le ieşeau 
cu sot. 

— Rămîne unul dintre noi c-un galben mai 
puţin! s-a dumirit Tîndală. Şi paguba, se 
ştie, n-o poţi preface-n cîştig. 




— Cîştigul şi paguba sînt fraţi de-o mamă, 
a glăsuit Păcală. Nu trebuie să rămînă însă 
nici unul dintre noi în pagubă. Şi asta 
pentru că acela care va cîştiga galbenul 
fără sot, chitesc că îi va da tovarăşului de 
împărţeală un lucru oarecare din veşmin- 
tele lui, precum e datina. 

în vremea cît Păcală si Tîndală se sfătuiau 
astfel, hoţii, care fugiseră de-a valma, se 
ascunseseră într-un tufiş si vorbeau înde ei: 

— Oare să fi fost chiar adevărat ceea ce-am 
auzit si păţit? 

— Unde s-a pomenit s-alerge spiriduşii şi 
să-i vestească pe răposaţi de ce se-ntîmplă sus 
pe pămînt? Iar aceştia să sară, buluc, cu 
zarvă mare, să-si dobîndească aur? 

— Este adevărat că una ca asta nu s-a mai 
auzit, le-a grăit căpitanul; dar fiecare dintre 
noi a primit, la ieşire, cîte-un picior în 
spate. 

— Si cine să fi dat cu-atîta însetare în nişte 
bieţi tîlhari, cînd foarte bine stim că oamenii 
din sat dormeau cu toţii dusi? 

— Da? Cine să fi dat? se întrebau tîlharii. 
Cel mai bun lucru ar fi să se întoarcă unul 
din noi, cel ce-i mai curajos, pîn' la biserică. 
Si să se-ncredinteze, cu ochii si urechile 
sale, de e asa sau altfel. 

Uşor e de dat sfatul, dar greu de înfăp- 
tuit. Nici unul dintre ei nu se înghesuia 
să făptuiască treaba. Curajul e o piatră 
scumpă, nu se găseşte-n drum. Că, vorba 
ceea, de s-ar afla-n tărînă sau dac-ar creste-n 
pom, ca merele, n-ar mai fi nimeni fricos. 
Cine să meargă, cine? 

Unii că ăla, alţii că ălălalt; pînă cînd s-au 
unit tîlharii într-un glas: 



— Să plece căpitanul! Cînd a fost la-mpăr- 
ţeală, îl boscorodeau ei, ai cerut două părţi. 
Si-astfel ti se cuvine, de-asemenea, să-n- 
frunţi primejdii de două ori mai mari. 
Şi-aşa, cu inima îndoită, a fost silit căpi- 
tanul să plece, mergînd mai mult pe brînci, 
furiş, prin buruieni şi pe după copaci, către 
biserică. Nuiaua îl învaţă pe copil şi nevoia 
pe om. Aşa şi căpitanul. 

A ajuns lîngă ferestruică. Şi-acolo, dîrdîind 
de frică, şi-a vîrît uşor capul. 
Păcală si Tîndală tocmai sfîrsiseră de îm- 
părţit gălbenaşii. Ultimul dintre galbeni 
fusese tras la sorti si, cum a vrut Norocul, 
i-a căzut lui Păcală. 

însă, în clipa aceea, Păcală se întoarce. 
Zăreşte căpăţîna tîlharului vîrîtă-n feres- 
truică. 

Şi, fără a mai sta pe gînduri, îi smuceşte 
căciula, i-o întinde lui Tîndală si îi rosteşte 
asa: 

— Iată, pentru galbenul lipsă, primeşte o 
căciulă! 

— Văleu, urlă tîlharul, trăgîndu-şi iute 
capul, şi nici nu mai aleargă, ci se rostogo- 
leşte pînă lîngă tufiş. Văleu! geme iar el. 

— Ce este? Ce se întîmplă? îl împresoară 
tîlharii. 

Dîrdîind ca varga, căpitanul se bîlbîie: 

— Morţii... atît de mulţi îs... încît... desi 

şi-au împărţit toţi galbenii din sac... nu 
s-au ajuns cu unul... Şi ...căpitanul lor... 
cînd m-a zărit în ferestruică... mi-a smuls 
din cap căciula... ca s-o dea celui ce era pă- 
gubaş... Văleu si iar văleu!... 

— Văleu şi iar văleu! s-au stîrnit la fugă 
tîlharii, ca nebunii. De nu ne-ar urmări, 
să ne vîre-n morminte... şi să ne-ngroape 
de vii... 

Şi cît ai zice „ah", n-a mai rămas acolo nici 
umbră de tîlhar. 

în schimb, cei doi fîrtaţi, după ce şi-au 
umplut fiecare pînă la jumătate sacii cu gal- 
beni, s-au culcat în biserică. Au dormit li- 
niştiţi pînă spre dimineaţă, cînd i-au trezit 
cocoşii, şi-au plecat mai departe. 

PĂCAT DE MĂRGĂRITAR! 

Trei lucruri pe lume vădesc adevărata fire a omului 

beţia, prostia şi vremea 

După ce Păcală şi Tîndală au trecut pe-acasă, 
prin Vai-de-ei şi Sărăcani, ca să-şi vadă 
părinţii şi să-i ajute — ajutîndu-i în drum 
si pe alti nevoiaşi, amărîti, chinuiţi si loviţi 

de soartă — au săvîrşit laolaltă şi-alte isprăvi, 
fără a izbuti să se dovedească vreodată unul 
pe celălalt şi să se afle care pe care... Atunci 
au hotărît să se despartă iarăşi pe-un timp. 



Tîndală a luat-o spre răsărit şi Păcală în 
partea dimpotrivă. 

— Ce-ai de gînd acum? 1-a întrebat Tîn- 
dală pe fîrtatul Păcală, pe cînd se despăr- 
ţeau. 

3 

— M-am hotărît să intru-n conacul unuia 
dintre marii boieri dregători ai ţării. 

— Abia aştept sa ne-ntîlnim din nou, a rîs 

dinainte Tindală, si să-mi povesteşti tot ce 
s-a petrecut. 

— Bine, am să-ţi povestesc. 

Făcuse apoi rost Păcală de veşminte alese, 
podoabe lucitoare şi împrăştiase vorba c-ar 
fi un prinţ de prin alte meleaguri. 
De cum aude unul dintre cei mai mari bo- 
ieri dregători ai ţării că a venit un asemenea 
prinţ, trimite un curtean să-1 poftească la 
el în ospeţie. 

Pornesc ei spre conac, unde şi aşteptau 
mesele întinse. Pe mese se aflau bucate si 
băuturi cît lumea. Tarafurile cîntau. 
Boierii se pleacă în faţa lui Păcală (erau aici, 
la masă, unii dintre boierii cei mai mari si 
mai bogaţi din ţară). Iar gazda îl pofteşte 
să s-aşeze la unul din capetele mesei, pe 
care şi- 1 alege. La celălalt cap urmînd să 
stea ea. 

Păcală însă nu primeşte: 

— Eu stiu o vorbă de la tata, glumeşte. Să 
te aşezi la colţ de ţară (acolo sînt primejdii 
mai puţine) şi la mijloc de masă (unde se 
pun bucatele grămadă)! 

Şi se aşază la mijloc de masă. Rîde gazda 
boierilor, rîd si boierii. 

— Se vede vita, neam străin, nu dintr-ai 
noştri, mocofani! grăieşte marele boier 
gazdă. 

— Da, da, aşa e! adaugă oaspeţii. Se vede 
că-i un om ales prinţul din altă ţară. 

— Ce nume poartă, înălţimea ta? îl întreabă 
gazda pe Păcală. Şi din ce ţară ai poposit 
la noi? 

— Mă cheamă prinţul Rîd-de-proşti — spu- 
ne Păcală — si vin dintr-o tară care se află 
la răsărit de tara ce se-nvecineste-n asfin- 
tit cu tara voastră. 

Boierii se uită prostiţi unul la altul. Doar 
gazda se preface că-nţelege: 

— Asa?... Ce nume!... Tare frumos!... 
Parc-am mai auzit eu cîndva numele acesta... 
Si tara... cunosc si acea tară! urmează. 

Se ploconesc cu toţii (aşa se ploconesc boie- 
rii în fata celor care vin din tări străine), 
începe masa. Păcală pune mîna pe lingură. 




Mănîncă bine. Se satură. După aceea începe 
să arunce cu lingura mîncare şi pe haine. 

— Ce faceţi, înălţimea voastră? Ce faceţi? 
întreabă oaspeţii şi gazda. 

— Le satur şi pe ele, săracele, răspunde prin- 
ţul Rîd-de-proşti. De n-ar fi fost ele, nu 
m-aţi fi primit, poate, cu-atîta cinste... Aci-n 
conacele boierilor numai haina- 1 face pe om. 

— Se poate, înălţimea ta? sare de colo 
gazda. Să fi venit si-n zdrenţe si noi te cu- 
noşteam că eşti prinţ. îţi clădeam, oricum, 
toată cinstea. 

— Aşa ar trebui să fie, glăsuieşte Păcală, 
pentru că pe-un cap bun stă bine şi-o căciulă 
spartă. 

— Ha, ha, ha, ha!... rîd oaspeţii şi gazda. 
Da'n ei se minunează. Si un boier şopteşte 
către altul: 

— Ce tot o vrea să spună prinţul Rîd-de- 
proşti? 

Păcală aude şi răspunde tare: 

— Spun că: 

Glumele sînt, frate, 

ca sarea-n bucate, 

Iar faptele-mi toate 

sînt bine măsurate! 
Boierii, rîzi şi rîzi... Rîdeau să-i facă plă- 
cere prinţului Rîd-de-proşti, deoarece, la 
drept vorbind, nu prea ştiau de ce se vese- 
lesc. 

— Să nu vă-nece rîsul, a zis Păcală. Veselia 
prea mare aduce după sine necaz. Cel puţin 
astfel socoteşte poporul. 

— Eh, poporul e nevolnic şi prost! spun 
oaspeţii într-un glas şi rîd mai departe, 
mănîncă mai departe şi beau. Mai ales beau. 
Se veselesc, se ameţesc. Se fudulesc în fata 
lui Păcală cu lucrurile si vesmintele lor. 

I-aduc si lui vesminte noi, în locul celor 
pătate cu ciorbe şi sosuri din bucate. Iar 
gazda, ca să nu rămînă mai prejos, i-arată 
un mărgăritar, o piatră rară, cumpărată de 
la neguţătorii din partea de răsărit a lumii. 




Păcală o priveşte. Murmură printre dinţi: 

— Păcat de mărgăritar că e la gît de măgar! 

— Ce-ai spus? se mohorăşte gazda. 

— Am spus că masa a fost tare bună! Cum 
se numesc bucatele ce le-am mîncat si 

3 

băuturile ce le-am băut? 

— Se cheamă talmes-balmes, c-au fost de 
toate amestecate! glumeşte gazda, mulţu- 
mită că i-au plăcut mîncărurile şi băuturile 
prinţului Rîd-de-proşti. 

— Cuvîntul ăsta n-am să-1 uit, zice Păcală. 
Doresc să-1 iau cu mine. 

— Să-1 iei, se încîntă şi mai tare gazda, dar, 
dintr-o dată, te poftesc să mergem, să-ţi 
arăt grădinile. 

Pleacă boierii şi gazda prin grădină. Se 
plimbă. Tăifăsuiesc. Gazda şi ceilalţi i se 
plîng oaspetelui că poporul e sărac, că merge 
greu cu dăjdiile şi de-aia nu se prea ajung 
boierii-n tara asta cum trebuie. 

— Mulţi se plîng de bani, nici unul de 
minte!... rîde Păcală. 

— Ce vrei să spui? se cam încruntă gazda. 

— Vreau să spun că sînt trei lucruri pe 
lume care vădesc adevărata fire a omului, 
mai ales a bogatului. 

— Care sînt? vor să ştie oaspeţii. 

— Beţia — am băut destul; prostia — cîtă 
prostie e pe lume, să fiu eu sănătos, şi vre- 
mea — vremea trece, trece pe-aicea prin 
grădină. 

— Nu prea pricep! mărturiseşte gazda. 



— Nici noi! spun oaspeţii. 

— O să-nţelegeţi pe dată! 

Tocmai treceau pe-un pod. Sub pod era o 
gîrlă noroioasă. 

Păcală se opreşte pe pod şi strigă: 

— Văleu! 

— Ce este ? sar boierii. 

— Am pierdut!... le răspunse Păcală, facînd 
pe speriatul. 

— Ce-ai pierdut?... Ce?... Ce?... 

— Am pierdut... ceva... mai mult decît o 
pungă cu galbeni! 

— Mai mult decît o pungă cu galbeni?... 
Să-i fi văzut pe boieri! Fiecare ar fi vrut 
să afle el comoara pe care-o pierduse prin- 
ţul si s-o ascundă, s-o folosească singur. 

Au sărit dar în gîrlă. Au răscolit nămolul 
pe de-a rîndul. S-au făcut totuna pe haine 
şi pe faţă, mă rog, mai rău ca rîmătorii. 




Pînă la urmă au fost nevoiţi să iasă afară si 
gazda a rostit: 

— Am făcut, înălţate prinţ, noroiul talmeş- 
balmeş şi n-am găsit punga cu galbeni. 

— Nici nu căutam vreo pungă, a dat răs- 
punsul Păcală. Cînd am trecut însă pe punte, 
am pierdut vorba asta din minte: „Talmeş- 
balmeş". îmi pare nespus de bine c-am 
găsit-o. Că vorba asta pentru mine face mai 
mult decît o pungă cu galbeni. V-am spus 
că vreau s-o duc cu mine, ca amintire des- 
pre dumneavoastră, boierii din această ţară. 
Si-acum vă las cu bine... 

— Acesta n-o fi fost Păcală? si-a izbit frun- 
tea gazda, după ce Păcală plecase. 

— Să stiti că el a fost!... s-au dumirit si 

3 3 3 

oaspeţii. Şi-a bătut joc poznaşul de tagma 
boierească... Să stiti că el a fost!... 

MĂTRĂGUNA 



Fudulul 
mult în 



e frate cu prostul şi cel care se încrede prea 
isteţimea pe care n-o are li-i amîndurora văr. 




Un alt mare boier, pe nume Mătrăgună, 
spaima ţăranilor, se lăuda pretutindeni că 
nu s-a găsit încă omul să-1 păcălească pe el. 
— Voi pleca, se lăuda mai departe, îl voi 
căuta pe Păcală, îl voi găsi şi-i voi arăta eu 
că unde i-a mers cu alţii nu-i va merge cu 
mine. 

Se urcă în călească, alături de cucoană, 
care voia numai să vadă cu ochii ei cum o 



s-o păţească Păcală. îşi ia cu sine şi-un vă- 
tăjel de credinţă (acela de care se slujea cînd 
îi asuprea pe ţărani). Şi pornesc tustrei: 
vătăjelul pe capră, iar Mătrăgună şi cucoana 
pe perne. 

Pe drum, Mătrăgună se fudulea: 
— Să vezi, nevastă, ce n-ai văzut! După 
ce-am să-1 găsesc pe Păcală, am să-i cer să 
mă păcălească. Şi, fiindcă n-o să poată, 

am să-i poruncesc vătăjelului să-i tragă o 

bătaie, ca să mă tină minte. Pe urmă-1 voi 

' i 

pune pe vătăjel să-1 lege de-un copac. 

— Eu am să-1 ung pe chip cu miere din ul- 
cior. Uitaţi-vă, ulcioru-i acilea! adaugă vă- 
tăjelul. 

— Ca să-1 bîzîie musca! se bucură cucoana. 

— Şi, deasupra capului său, voi înfige, în 
copac, un răvaş „Acesta e Păcală! Nu v-atin- 
geţi de el. Lăsaţi-1 să putrezească! Noi i-am 
venit de hac, boierul Mătrăgună, cucoana 
şi vătăjelul lui..." 

— Sa scrieţi, neapărat, boierule, „şi vătă- 
jelul lui", se ruga vătăjelul. 

— Ţi-am spus, măi, c-o să scriu, se necăjea 
boierul, ce mă mai baţi la cap? 



Caleaşca duruia. Boierul, cucoana si vătă- 
jelui rîdeau şi-şi gustau dinainte mulţu- 
mirea isprăvii, cînd, iată, la o cotitură de 




drum, pe buza unui deal, zăresc un flăcău 
subţiratec, cu-o pălărie de pai pe-o parte, 
care ţinea în braţe, ridicate în sus, trei 
trunchiuri, cojite, de tufan. 



— Opreşte, vătăjel! porunceşte boierul. Şi 
hohotind de rîs, îi grăieşte nevestei: Ia 
uită-te acolo! Ce mare nătîntol! Tine trei 
trunchiuri, deodată, în braţe, ridicate în sus. 

— Bună ziua, boierule! îi grăieşte flăcăul. 

— Ziua mi-i bună şi-aşa, îi răspunde acesta, 
fără să-mi urezi tu. Mie să-mi spui: „Săru' 
tălpile, mare boier Mătrăgună!" Auzi? 

— Aud, boierule! 

— Si ce căşti gura la mine, ca Nătăfleată, 

cu trunchii ăia-n braţe? 

— Nu casc gura, boierule, fără cît, pe buza 
asta de deal mi-a lăsat un bunic de-al meu 
moştenire un loc. Şi pe locul acesta, chitesc 
să-mi fac o casă. Numai că, în diată, buni- 



cul scrie: „La fiecare colt al casei, cînd ti-oi 
vei ridica-o, neapărat, să baţi nu cîte unul, 
ci tot cîte trei stîlpi", şi nu ştiu cum să fac... 
Ca nu pot înfige, deodată, trei în pămînt. 

— Pai, dacă eşti netot! Lasă-i jos doi dintre 
stîlpi şi bate doar unul cîte unul. 

— Nu pot, boierule! 

— De ce, măi, mocofane? 

— Nu vezi prăpastia? Cum îi voi lăsa jos 
doi dintre ei, se dau de-a rotogolul. Cad în 
prăpastie. Şi prăpastia asta este a unui is- 
pravnic. Se cheamă Suflet-acru şi pas să 
mi-i mai dea... Rămîn pe veci ai lui. 

— Asa e! Suflet-acru nu cred să ti-i mai dea! 
recunoaşte boierul. Si tu cum te numeşti? 

— Eu, îşi strînge flăcăul, la piept, mai bine, 
stîlpii, mă numesc, după voia tătîne-meu, 
Păcală. 

Boierul cască ochii. Tot asa si nevasta. Si 

9 

la fel vătăjelul. 

— Cum, măi, tu eşti, Păcală? dă un chiot 
cucoana. 

— Cu-adevărat, Păcală? se miră vătăjelul. 

— Cel care-a păcălit pe nu ştiu cîţi boieri, 
neguţători, crîşmari, ispravnici, popi, şi, 
mai pe scurt, pe mulţi? întreabă Mătrăgună. 
Păcală dă din cap: 

— Vai de nevoia mea! Ce să mai păcălesc? 
Şi pe cine-aş putea, cînd eu mă lupt cu stîlpii, 
să-mi ridic o căsuţă, cum stă scris în diată. 

9 ' 

— Nu, că nu merge-aşa! se înfurie boierul. 
Ţi s-a dus vestea-n lume. Ai speriat oamenii. 

— Numai pe cîţiva răi, şi s-au speriat de- 
geaba. 

— Nu s-au speriat degeaba. Nu-ncerca să 
mă minţi. îţi dau poruncă aspră să ne păcă- 
leşti si pe noi. Si, tine socoteală, dacă nu 

9 9-^ 9 ' 9 ' 

izbuteşti, si n-ai să izbuteşti, îti vei găsi 

9 ' 9 9 ' 9 ° 

beleaua! 

— îti vei găsi beleaua! chicoteşte cucoana. 

9 ° 9 

— Îţi vei găsi beleaua! răcneşte vătăjelul. 

— Bine, boierule! Fără cît nu pot face nici 
o mişcare cît timp ţin stîlpii ăştia în braţe. 
Pofteşte şi-mi ajută! Simt c-o să-mi meargă 
rău... rău... cu domnia ta... 

— Să vezi c-ai s-o păţeşti! se îngîmfă Mă- 

trăgună. Şi ia în braţe un stîlp. Cu mine 

dai de dracu'! Cu mine n-o să-ţi meargă! 

— Să vină si cucoana! 

5 



Aceasta, uluită de vorba lui Păcală, fără să 
se gîndească, ia în braţe alt stîlp. 




— Oliu, ce-am ostenit! Haide, măi, vătă- 
jelule! porunceşte Păcală. îţi vezi bine stă- 
pînii cum se trudesc cu stîlpii şi asudă din 
plin. Şi nu vii să-i ajuţi? Na tu pe-al treilea! 
Vătăjelul cuprinde şi el cel de-al treilea 
stîlp. 

— începe păcăleala! Precum ţi-am poruncit! 
răcneşte Mătrăgună. Si să văd ce poti! 
Ai să-ti găseşti beleaua! 

Păcală se scutură pe haine. Se pleacă într-un 
tufiş. Ia în mînă o botă plină cu apă rece. 
Bea şi se împrospătează. Se clăteşte pe chip. 

— Zici ca mi-ai dat poruncă să vă păcălesc? 

— Dacă te simţi în stare! mai se umflă 
boierul, în timp ce năduşeala îi curge în 
pîraie pe obraz şi pe trup. 

— Si, dacă izbutesc? 

— Pai, n-ai să izbuteşti, că am să bag de 
seamă... si... cu mine nu-ti merge... 

— Dar, dacă, totuşi, printr-o minune, cît 
esti domnia ta de isteţ si de ager, eu tot oi 
izbuti, asa... măcar oleacă, cu ce mă răs- 
plăteşti? 

Boierul se propteşte în stîlp, cu-atîta deznă- 
dejde, de parcă ţinea-n braţe bolţile cerului. 
Şi sluga lui de-asemeni. Cucoana, ce mai 
vorbă, abia că mai răsuflă. 

— îti dau... îti dau... ce vrei! 

— Dar îţi păstrezi cuvîntul? îmi iau eu 
singur din avutul domniei tale ce vreau? 
Mătrăgună icneşte: 

— începe păcăleala, că nu mai pot răbda! 
Si-mi tin făgăduiala. Dar n-ai să izbuteşti. 

Şi te voi pedepsi. Am să te bat cu biciul... 

— Te vom unge cu miere, răsuflă şi cucoana. 

— Să putrezeşti de viu! murmură vătăjelul. 

— Bine, dacă-i pe-aceea, le răspunde Pă- 
cală, urcîndu-se în călească. Eu dau numai 
o fugă să-mi iau pacalele de unde le-am 
ascuns şi să vă păcălesc. Numai că-n vre- 
mea asta sprijiniţi bine stîlpii, să nu mi se 
prăvale, să mi-i ia Suflet-acru, să rămîn 
fără ei. Si cu ce-mi mai fac casa? 

5 

— Să vii cît mai degrabă! se văietă boierul. 

— Aoleo, ce mă fac! se clatină cucoana. 

— Oh! Ce-o să te mai bat! scrîsneste vătă- 
jelui. 

Păcală însă, cu hăţurile în mîini şi plesnind 
din biciuşcă, pornise cu caii în galop. 

— Rămîneti si-asteptati! 

5 5 5-^5 

Era o zi de vară si soarele ardea. Muştele 

5 




bîzîiau şi-i ciupeau pe cei trei. Şi orele tre- 
ceau. 

— Aoleo!... Aoleo!... 

— Vai de noi si de noi!... 

— Ce nu s-o mai întoarce cu pacalele lui?... 
Tocmai în acest timp, iată că se iveşte pe 
cale un drumeţ. 

îi vede pe tustrei, uzi leoarcă de sudoare şi 
cu limbile scoase, cum sprijineau pe umeri 
stîlpii aceia grei. Şi se şterge la ochi, că nu-i 
vine să creadă! 

— Boierul Mătrăgună şi cu cucoana sa, ba 
şi cu vătăjelul? Da' ce v-a apucat, luminăţia 
voastră, de staţi aşa, în soare, şi vă luptaţi 
cu trunchii? Si unde vi-i caleaşca? 

1 5 

— S-a dus... cu ea... Păcală, suspină vătă- 
jelul, să-şi aducă pacalele şi să ne păcă- 
lească... 

— Da'... cu mine... nu-i merge. Şi... n-o 

începe păcăleala! Precum ţi-am poruncit ! răcneşte Mătrăgună. 



să izbutească, se îndîrjeşte boierul. Că de-aia 
l-am căutat. Ca să-i venim de hac! 

— Şi ce bătaie o să-i tragem la urmă! se bu- 
cură cucoana, după atîta trudă. S-o ţină 
minte o viată! 

— Si dacă izbuteşte, că Păcală-i dibaci, mai 
întreabă drumeţul (care, numai în taină pot 
să v-o spun, era Tîndală) ce răsplată pri- 
meşte ? 

— Am spus că-i dau ce-o vrea! Ce-o pofti 
să-şi ia singur... 

— Păi, boieri dumneavoastră, de nu-i cu 
supărare, eu v-aş destăinui că aţi fost păcă- 
liţi. Păcală v-a lăsat cu trunchii aceştia în 

spate, de rîsul oamenilor. Şi şi-a luat şi răs- 
plata, caleaşca dumneavoastră. O să plecaţi 
pe jos. 

— Să ştii c-aşa o fi! strigară într-un glas 
tustrei. Si-a făcut rîs de noi! 

Dau drumul stîlpilor, strigînd şi jelind: 

— Ne-a păcălit tîlharul! 



— Si ne-a luat si caleaşca! 

— Drumeţule, aleargă în satul de pe vale 
şi vesteşte-i pe oameni că boier Mătrăgună, 
înşelat de Păcală, aşteaptă ajutor! 
„S-aştepte mult şi bine! rîde în el Tîndală. 
Pe om trebuie să-1 laude faptele, nu gura. 




Mîţa cu clopoţei nu prinde şoareci. Nici 
găina care cotcodăceşte mult nu face ouă. 
Si cine-si caută beleaua cu luminarea sigur 
că si-o găseşte!" 

Şi-a plecat mai departe, pe urma lui Păcală, 
că-i era dor de el... 



TODOR, MARGARINT SI OSMAN 

Fala mare traistă n-are... Cine-l caută pe dracu' 

pînă la urmă-l găseşte... 



• # 






După această întîmplare, se povesteşte că 
incă un boier pe nume Mînă-lungă, s-a 
crezut mai grozav decît cei dinainte. 
L-a căutat pe Păcală. Şi i-a grăit: 

— Am auzit că ţi-ai rîs de boier Mătrăgună 
si vreau să-ti dovedesc că nu sînt toti săraci 
cu duhul ca el. 

— Prostul adevărat este acela care-i crede 



pe alţii mai proşti decît pe sine, mustăceşte 
Păcală. 

— Nu ştiu ce vrei să spui, dar ţin să afli că 
eu sînt dregător al lui vodă. Sînt mare dre- 
gător. 

— Eh, mare e si boul, boierule. Cu toate 
astea, cîteodată, şi un copil îi poate pune 
funia-n coarne. 

— Iarăşi nu te-nteleg. Si, fiind eu ca mare 
dregător al lui vodă — hai să vorbim pe 
şleau! mă pricep la furat... 

— Hoţii cei mici, spunea tata, se află-n pă- 
duri, iar cei mari în palate. O fi aşa, n-o fi... 

— Asta e iarăşi o vorbă neghioabă de-a ta; 
da' nu ti-o iau în seama. Doresc numai să 
afli că-n toată lumea asta n-ai să-ntîlnesti 
pe nimeni care să poată să mă fure sau să 
mă păcălească. 

— O fi, boierule!... Laudă-te gură, că 
de-aia-ţi dau friptură... 

— Şi, tocmai pentru aceea vreau să te-n- 
cerc şi eu, ca boier Mătrăgună, însă într-un 
alt chip. 

— Şi în ce chip anume ? 

— Să-ţi arăţi dibăcia, păcălindu-mi sluj- 
başii, si luîndu-mi-1 pe Todor! 

— Cine e acest Todor? 

— Todor? Boul meu cel mai gras, din soi 
de Svitera... Mi 1-a dăruit vodă că l-am slu- 
jit pe plac... 

— Uliu, ce boulean! Ce alb şi lat în spate. 
Şi bine ghiftuit, leit domnia ta, parc-ar fi 
dregător... 




— Hm!... Hm!... se întunecă boierul. Vor- 
beşti cam fără socoteală, însă te iert că esti 
netot. Ce zici? Ne-am înţeles? 

— Si daca ti-oi lua boul ? 

— Boul va fi al tău! 

— Dar daca nu izbutesc să-ţi păcălesc sluj- 
başii? 

— înseamnă că toată faima ti-a fost o vorbă 
goală. Şi-am să te dau legat, să te spînzure 
vodă. 

— Pentru că n-am izbutit să fur? 

— He, pricini sînt destule, după cîte-ai 
făcut şi precum te-ai purtat... 



— Eu stiu o altă vorbă bătrînească, boierule, 
si-anume că omul se strică din trufie, ca 
fierul din rugină. De-aceea nici nu cutez 
să mă sumeţesc. Atîta îţi pot spune, că mă 
voi strădui să nu ies de ruşine. încerc si-atîta 
tot... 

— Nu da-napoi; de vreme ce te-ai prins... 
Te-ai prins ori nu te-ai prins ? 

— M-am prins, boierule! 

— De vreme ce te-ai prins să faci isprava 
asta, îţi spun eu dinainte, se strîmbă Mînă- 
lungă, frînghia te aşteaptă. 

— Ce spui, boierule ? 

Si porunceşte boierul ca Todor, de-atunci 
încolo, să plece la păşune în mijlocul cirezii 
şi cu pază întreită: 

— Un slujitor, cu o sîneaţă în mîini, să 
meargă înainte şi alţii doi, cu săbiile scoase, 
să-1 vegheze din spate. 

în ziua următoare, după ce se porneşte ci- 
reada spre păşune, se strecoară Păcală spre 
curtea păsărilor. înşfacă din coteţe vreo 
opt sau nouă pui. îi dă printr-un ulei moale. 
Pe urmă îi tăvăleşte în pulbere de-aramă, 
încît arătau puii de parcă erau făcuţi din 
aur strecurat. Si si-i vîră în sîn. 
Se furişează, apoi, prin marginea pădurii, 
pînă lîngă cireadă. 

Todor, mare şi alb, şi cu coarne bogate, ve- 
gheat cu străşnicie de cei trei slujitori, răsă- 
rea din cireadă ca muntele între dealuri. 
Uşor ca nevăstuica, pe cînd trecea cireada 
printr-o vîlcea îngustă, Păcală scoate puii 
de unde-i ascunsese si-i zvîrle, binişor, chiar 
înaintea celor trei paznici. 
Slujitorul cu sîneaţa tresare. 

— Minune! strigă el. Minune, fraţilor! 

— Pui din aur curat! bagă de seamă altul, 
dintre cei doi cu săbii. 

— Au ieşit din pădure! ţipă şi-al treilea. 
Este plină, de bună seamă, toată pădurea. 

— Voi rămîneti aici, porunceşte iar întîiul 
celor doi soţi ai săi, eu alerg să-i culeg... 
Şi începe să gonească, zănatec, prin pădure. 

— Ce face? S-o crezi tu! îi răspund cei cu 
săbiile. Vrem şi noi pui de aur... 

Puii, înfricoşaţi, se zoresc spre pădure şi 
pas de-i mai găseşte, se risipesc prin ierburi 
şi se ascund prin tufe. Doar piuitul lor răsună 
ici şi colo, însă tot mai departe. 
Cei trei străjeri aleargă şi se înghiontesc 
unul pe altul cu ură: 

— Te-am văzut eu preabine, ai prins, adi- 
neauri, un puişor! 

— Ba tu ai prins vreo doi! Crezi că nu te-am 
zărit? Si vrei să te fereşti! 

— Taci! Unde i-ai ascuns? Spune repede 
sau... 

— N-am prins. Vă spun cinstit! 

— înşelătorule! Te voi cotonogi!... Am 
să-ţi rup oasele!... 

— Vrei să te-mbogăţeşti singur, fără de 
noi?... 

— Esti tîlhar mincinos!... 

Şi-aşa, din vorbă în vorbă, se iau la păruială, 
fără nici o cruţare. îsi dau pumni în obraz, 
îşi rup veşmintele şi nu se potolesc decît 
după vreun ceas, cînd cad laţi la pămînt. 
în acest timp, Păcală se-avîntă lîngă Todor. 
îi taie un sfirc din coadă şi i-1 vîră pe gîtul 
altui bou din cireada, nelăsîndu-i afară 
decît un smoc de păr. 




îl apucă pe Todor de coarne şi- 1 trage în 
afundul pădurii, unde-1 ascunde bine într-un 
desiş de fagi. 

Cînd paznicii se întorc şi îl cată pe Todor, 
mai ia-1 de unde nu-i. îi găsesc numai smo- 
cul de păr, din coadă, în botul altui bou. 
Slujitorul cu sîneaţă îşi strigă soţii: 

— Priviţi ce s-a-ntîmplat! Boul acesta, la- 
com şi rău, 1-a sfîşiat pe Todor! 

— Asa e! se jeluiesc si ceilalţi, înmărmuriţi 
de spaimă. Ni 1-a mîncat pe Todor. I-a 
rămas numai coada neînghiţită, iată!... 



Boierul, cînd îşi vede pe cei trei paznici în- 
torcîndu-se acasă fară Todor, aproape înne- 
buneşte: 

— Ce mi-ati făcut cu Todor? Era darul lui 
vodă, bou fară de pereche. 

Iar paznicii se-apucă de-i povestesc cum 
nişte pui de aur nemaivăzuţi s-au ivit din 
pădure, şi cum ei s-au gîndit să-i prindă, ca 
să-i aducă-acasă, să-i dea stăpînului. Dar un 
bou din cireadă, cît au lipsit ei numai cîteva 
clipe, 1-a sfîşiat pe Todor. Dovadă, uite 
coada. I-au aflat-o în gîtul boului celui 
lacom. Ar trebui tăiat... 

— Ce tot pălăvrăgeşti ? s-a înfuriat Mînă- 
lungă. Unde s-a pomenit vreun bou, pe 
lumea asta, să-1 sfişie pe altul? Vi 1-a furat 
Păcală!... 

— Asta-i adevărat! s-a ivit si Păcală, cu 
cuşma pe-o sprinceană. Ce zici, boierule? 
Am cîştigat prinsoarea? Şi l-am răpit pe 
Todor? 

Boierul a scrîsnit. 

— Mi l-ai răpit. Dar am şi-un armăsar, tot 
un dar de-al lui vodă, se cheamă Mărgărint. 
Cu el urmăm prinsoarea. Şi, dacă izbuteşti 
să-i păcăleşti din nou pe paznici, să-1 iei 
pe Mărgărint, al tău o să rămînă. De nu, 
îmi dai şi pe Todor-napoi, şi-ai să vezi 
şi frînghia în chip de „gît-legău". 
Necăjit, Mînă-lungă cheamă, de astă-dată, 
cinci slugi si hotărăşte: 

— încuiaţi bine grajdul. Mărgărint nu mai 
iese pe viitor la păscut. îl veţi hrăni cu fin. 
Voi doi, cei mai zdrahoni, cu săbiile-n mîini, 
rămîneţi lîngă uşă. Tu, înarmat cu-o furcă, 
ţii calul de căpăstru, şi tu, cellalt, de coadă. 
Iar tu, cel cu sîneaţă, ai să rămîi călare. 



Slugile se reped să împlinească porunca. 

— Să vă plătiţi greşeala, mai strigă Mînă- 
lungă, păzindu-mi armăsarul ca pe ochii din 
cap. Şi pe cine s-apropie de grajduri, în 
afară de mine, să nici nu vă uitaţi si să-1 
loviţi la mir, să-1 lăsaţi mort pe loc! 

— Bine, boierule! îi răspund ei tuscinci. 

— Si-acuma să te văd, ce-ai să mai faci, 
Păcală, ce va iesi de-aici? Armăsarul sau 
ştreangul ? 

Păcală îşi pleacă fruntea: 

— Mă tem, boierule. 
Dar zîmbeste şiret. 

Către lăsatul serii, o babă cocîrjată, spriji- 
nită în toiag, se apropia, domol, de curtea 
boierească şi ciocănea la poartă: 

— Auzi, boierule, îndură-te de mine. Sînt 
o biată bătrînă, cu un picior în groapă. 
Zăresc doar ca prin sită şi-abia de mai aud. 
încai, în timpul nopţii, este vai şi prăpăd, 
că mă sfişie cîinii. Lasă-mă, hai, să intru-n 
ogradă şi să m-adăpostesc după gard, pe-un 
mănunchiaş de paie. Că nu cer demîncare... 
Boierul, la început, a gonit-o să plece, însă 
văzînd că bătrîna, cu glasul său piţigăiat, 
nu înceta să-1 roage, sfredelindu-i urechea, 
şi fiindcă nu cerea demîncare, ca să scape 
de ea, a lăsat-o să intre. 

Tremurînd pe picioare şi clănţănind din 
dinţi, aceasta s-a lungit pe-un aşternut de 
paie, nu prea departe de grajd. S-a hrănit, 
pe-ndelete, c-un boţ de mămăligă numai 
bună de dat la cîini. Si, la sfîrsit, a scos, din 
desagă, un urcior, din care a prins să soarbă. 
A sorbit îndelung şi-a oftat de plăcere, mîn- 
gîindu-şi gîtlejul cu mulţumire rară. Şi iar 
a sorbit lung. 



— Ce ai acolo, babo, de sugi aşa cu sete? 
a întrebat-o unul din paznici, lingîndu-se pe 




buze, cînd a simţit mirosul venit dinspre 
urcior. 

— Ce să am, măiculită, un urcioras cu ţuică, 
dată mie de-un stareţ. 

— Un urcioras cu ţuică? Aoleo! Aoleo! 
Ce-am mai sorbi şi noi, da' nu ne lasă slujba. 

— Cum nu vă lasă slujba? 

— Păzim un armăsar să nu ni-1 ia Păcală. 
Şi ni s-a dat poruncă să nici n-adulmecăm, 
cumva, vreo băutură, înc-ales tuiculită. Nu- 
mai că eu as vrea atîta, s-o miros mai de-a- 
proape, şi ţi-o dau înapoi. 

— Atîta? S-o mirosi puţintel mai de-a- 
proape? Bine, măicuţă, bine! Asta nu-i 
pagubă. 

Paznicul ia urciorul. S-apucă să miroasă cît 
putea mai de-aproape ce era înăuntru. Da' 
pînă să ia seama, îi lunecă pe gît un strop 
de băutură. îi lunecă si altul. Pe urmă: 
gîl, gîl, gîl! 

— Dă-mi, măi, şi mie, o leacă! şopteşte cel- 
lalt paznic. Nu fi aşa hapsîn! 

Şi, din nou, gîl, gîl, gîl! 

Numai că, de la grajduri, prind şi ceilalţi 
de veste. 

Şi, gîl, gîl, gîl, se goleşte urciorul. 
Baba mai scoate unul. 

Şi, din nou, gîl, gîl, gîl! se goleşte şi-acesta. 
Dar ce-o fi pus Păcală în ţuică? (Căci el 
era, Păcală, cred c-ati si bănuit!) 
Şi-acesta îşi azvîrle în paie ţoalele zdren- 
ţuite, si smulge si cornetul ascuţit de pe nas 
şi-i priveşte pe paznici. 

Paznicii de la usă, cu săbiile în mîini, răzi- 
maţi de ostreţe, adormiseră tun, de parcă 
erau morţi. 

Flăcăul intră-n grajdul unde dormeau şi 
ceilalţi, unul ţinînd căpăstrul, altul trăgînd 
de coadă armăsarul lui vodă si-al treilea 
călare, cu sîneaţa pe umăr. Păcală taie în 
două şi căpăstrul şi coada, aşa ca paznicilor 
să le rămînă, la fiecare, cîte o bucată din ce 
ţineau în mîni. Taie curelele de la sa si îl 
agaţă pe paznicul care stătea călare (lăsîn- 
du-1 tot în şa) de-o grindă din tavan. 
Se azvîrle pe cal şi, aplecîndu-şi capul puţin, 

ca să nu se lovească, ţîşneşte afar' din grajd. 
Cînd aude boierul ce s-a mai întîmplat, vă 
daţi voi singuri seama ce-a fost pe capul lui. 
Păcală tropotea cu calul pe uliţă. Se întor- 
cea-n ogradă şi se oprea la scări: 

— Boierule, ce zici? 

— Ce-aşi putea să mai zic? M-ai păcălit din 
nou şi mi-ai luat bunătate de cal, după ce 
mi-ai smuls boul. 

— Mă mulţumesc cu ei si plec în lumea 
largă! 

— Ce spui? Nu merge-aşa! Mai ne prindem 
o dată. 

— Ne mai prindem o dată? 
Boierul spumegă: 

— Si dacă mă răzbeşti pentru a treia oară, 
îti las boul, si calul, si ce-oi mai dobîndi. 
De nu, le iau-napoi şi cer învoire lui vodă 
să te ridic în ştreang. 

— Mă-nfricosezi de moarte! 

— Poti să te-nfricosezi, fiindcă, de data asta, 

nu mă mai las pe mîna unor slujbaşi netoţi. 
Am să veghez eu însumi, ameninţă boierul. 

— Si ce trebuie să-ti iau? 

— Iată inelul ăsta! Şi dregătorul îi arată lui 
Păcală, în deget, un inel gros de aur, cu un 
diamant rar, ce scînteie-n lumina albă a di- 
mineţii în mii şi mii de ape. Mi 1-a dăruit 
vodă în urmă cu un an, ca să mă răsplătească, 
pentru c-am născocit un bir nou peste ţară, 
şi-am umplut visieria, istovită, cu galbeni 
sultanini. Se numeşte Osman! 

— Inelul se numeşte Osman? 

— Asa cum auzisi. Inelul se numeşte Os- 

man, după numele aceluia ce 1-a stăpînit 
întîia oară. Este nepreţuit. 

— Si doreşti să ti- 1 iau? 

5 5 5 

— Îţi dau răgaz trei zile! 

— Puţin, boierule! 

i ' 

— Ce socoteai că-ti merge asa la nesfîrsit? 

Ai s-o păţeşti, Păcală. Şi cînd te-oi legăna 
cu laţul pe grumaz, ce-o să cînt şi-o să joc! 

— Bine, boierule! Mă sileşti, n-am ce face! 

— Te silesc, te silesc, că vreau să-ti vin de 
hac... 

Si călcînd greu, boierul se-ntoarce multu- 

mit de cele ticluite şi intră în odăi. îi spune 
boieroaicei, ce stătea tologită pe un pat 
larg şi moale, cu saltele de puf: 

— I-am copt-o lui Păcală. Va plăti pentru 
toate cîte le-a făptuit. S-alerge slujitorii şi 
să-mi întindă masa. Am o foame de lup. 
Mi-e poftă să şi beau... Haide, vină şi tu. 
nevastă, să mîncăm şi să bem! 

Mănîncă şi beau boierul şi boieroaica, pînă 
cînd trece ziua şi-ncep să se coboare umbrele 
înserării. Cînd, osteniţi de-atîta mîncare 
si băutură, hotărăsc să se culce. 
Păcală e-n ogradă. Le vede, le aude şi le 
ştie pe toate. Mai aşteaptă vreme pînă se 
linişteşte si curtea. Slugile îsi iau cina si. 
toropite de muncă, se ascund prin hogea- 
guri, pentru hodina nopţii. 
Noaptea împresoară apoi firea în vălu-i 
albăstrui. Cerul se acoperă însă, curînd, de 
nori. Oamenii au adormit. Unul singur mai 
umblă, cu pasul furişat, uşor ca o pisică, 
de-a lungul zidurilor. 

Acesta se apropie de-o căpiţă mare de fin 
aflată-n dosul casei. îşi scapără amnarul. 
Şi aprinde căpiţa. 
Apoi tot el răcneşte: 

— Sculaţi, oameni buni, sculaţi. Ard aca- 

returile marelui dregător... 

Căpiţa, aprinzîndu-se înalţă către slavă limbi 

roşii, lacome. Cerul se-mpurpură. 

Slugile se trezesc. Tîsnesc din aşternuturi. 

Toti fug înnebuniţi. 

— Ard acareturile! Săriţi! Aduceţi apă! 
Marele dregător, cu toate că era umflat 

de-atîta îmbuibare si ameţit de vin, se tre- 

zeste, la rîndu-i, din somn. 

— Ard acareturile... 

îşi azvîrle anteriul pe umeri şi vrea să iasă 
afară. Deodată îsi aminteşte că-1 are, în 
inelarul stîng, pe Osman. 
„Si dacă-n învălmăşeala din curte o să-mi 
fure Păcală inelul, se gîndeste. Poznaşul e 
în stare. Mai bine-1 las în casă." 
Se-ntoarce lîngă pat şi i-1 vîră nevestei în 
deget: 

— Cît alerg eu pe-afară, ai tu grija de el. 

— Bine, mormăie boieroaica ameţită de 
vin. 

Marele dregător se repede pe scară şi se 
rostogoleşte, duduind, prin ogradă, către 
locul cu pricina, unde ardea căpiţa cu flăcări 
tot mai înălţate spre cer. 
Cît aleargă boierul, de după scara casei, se 
iveşte o umbră. Si, dacă oarecine ar fi fost 
mai aproape, ar fi putut să vadă cum pe 
buzele umbrei, sub mustaţa subţire, se fu- 
risa un zîmbet. 




Umbra saltă pe scară. Se prelinge în odăi. 
Apucă, dintr-un cui, o haină îmblănită. 

0- mbracă. Ba îşi vîră, sub haină, şi un ghe- 
motoc de saluri. Si astfel pare un boier 
sadea, umflat şi mare în pîntec. 

— Nevastă, spune umbra, cu glasul pre- 
schimbat, venind lîngă patul marelui dre- 
gător, dă-mi înapoi inelul. 

Boieroaica, alene, se întoarce într-o parte 
şi îşi întinde mîna. Umbra prinde inelul şi 

1- 1 trage din deget. 

Pe scară, legănat, marele dregător se-napoia 
in cămări. O umbră-i lîngă uşă. Numai că 
el n-o vede, atît e de furios. Pătrunde în 
odaia unde se află patul şi grohăie: 

— Larmă si văicăreli, si nu era nimic. 
S-aprinsese o căpiţă. îl bănui pe Păcală, 



altminteri n-avea cum. Numai că, oricum ar 
încerca să scape, i s-a strîns la gard funia. 
Inelul e la noi. N-are cum mi-1 mai lua. 
Haide, dă-mi-1 încoace! 
Boieroaica, trezită de-a binelea, icneşte: 

— Păi, ti-1 dădui o dată. De unde să-1 mai 
iau? 

Marele dregător îşi cască gura: 

— Cum... mi-1 dădusi o dată? 

— Cum?... Bine... Cum se dă... N-ai ve- 
nit de-adineauri si mi-ai cerut inelul... 

— Iar tu?... 

— Ţi l-am întins! Mi l-ai desprins din deget. 
Mînă-lungă se-apucă de şuviţele rare şi 
cenuşii din barbă. Se smulge. Tropăie. 
Aleargă prin odaie şi urlă ca un lup: 

— Mi l-ai dat pe Osman! Ai fost zărghită, 
chioară, sau nu ştiu cum să-ţi spun. Mi l-ai 
dat pe Osman fără nici o tocmeală. I l-ai 
dat lui Păcală. Aşa e cum îţi spun. Tîlharu-a 
fost în casă. Mi-a luat pe Mărgărint, pe 
Todor, şi-acuma pe Osman. M-a dovedit 
Păcală. Si m-am făcut de rîs. Eu, care am 
umplut vistieria cu galbeni, născocind un 
nou bir, m-am lăsat dus de nas de-un amă- 
rît, de-un ăla, aşa cum e Păcală. Să-mi plece 
din ogradă. Ducă-se pe pustii! Mi-e 
de-ajuns! Ce-o să păţesc cu vodă cînd o 
afla că darurile sale le-am pierdut, rînd pe 
rînd, numai eu unul stiu. Văleu si iar văleu! 
Şi, deschizînd fereastra, marele dregător 
răcneşte îndîrjit: 




— Ai plecat, tartore? Piei din ograda mea! 
Păcală, călare, cu inelul pe deget şi trăgînd 
de-o frînghie boul fără pereche, îi răspunde: 

— M-am dus, boierule! Că mai am şi pe alţii, 
tot la fel de fălosi ca si domnia ta, care de 
mult m-aşteaptă... 

Boieroaica, alene, se întoarce într-o parte şi îşi întinde mîna. 



Boierul tropotea şi răgea prin odaie; boie- 
roaica se jelea de ciudă că nu băgase bine de 
seamă; dar toţi sătenii, pe care-i întîlnea în 
cale, Păcală, rîdeau nu glumă... Şi unii din- 
tre ei glăsuiau: 

— Fala-mare traistă n-are... Cine-1 caută 
pe dracu' pînă la urmă-1 găseşte... Pe omul 
isteţ aruncă-1 si-n bulboană, că se face 



luntre şi punte şi tot ajunge la mal. Bine 
i-ai făcut şi i-ai ticluit-o, Păcală, marelui 
dregător... Bine i-ai ticluit-o, zău... Deoa- 
rece pînă astăzi el încă nu aflase că necăjitul 
se pricepe şi el, cîteodată, s-aducă necaz, 
iar prostul ţine adesea lingura ca înţeleptul 
să mănînce din ea... Soarele, proaspăt ră- 
sărit, începuse să rîdă, cu poftă, şi el. 



PETRECEREA LA TOARTĂ 

Femeia cu ochi frumoşi pe toţi îi face voioşi 




în timpul cînd Păcală încă se mai îndeletni- 
cea cu marele dregător Mînă-lungă, Tîn- 
dală se găsea pe drum. Călătorise mult. 
Era peste măsură de ostenit. Şi n-avea nici 
un ban în pungă să-şi cumpere bucate. 
Şi tot mergînd-aşa, ajunse într-un tîrg. 
In tîrgul acela era obiceiul ca, o dată pe 
lună si-anume într-o zi de joi, meşteşugarii 



cei mai înstăriţi să vină în piaţă, la poalele 
unui ulm falnic, cu o cunună largă şi răsfi- 
rată de ramuri, si-acolo să-si tocmească 
oamenii de care-aveau nevoie. 
Tîndală, auzind despre obiceiul acesta, şi, 
fiindcă era joi, s-a dus şi el sub ulm. 
Şi, cum, necum, negăsind altceva care să-i fie 
mai pe plac, decît vorba românului, una de 

bine şi zece de rău, s-a tocmit de-ajutor la 
un cojocar. Aflase, ce e drept, despre acesta, 
de cum intrase în tîrg, că este un zgîrie- 
brînză si că se poartă cu cei tocmiţi la el ca 
lupul cu oile sau clinele cu pisica; dar n-avu- 
sese alta ce face, deoarece, ştie oricine, foa- 
mea e soră bună cu nevoia, iar nevoia frînge 
si fierul. 

Şi-aşa, încă din acea zi, a început Tîndală 
să-1 slujească pe cojocar. 
Din partea muncii, ce-i drept, nu prea avea 
Tîndală de ce să se plîngă. Că muncă era 
destulă. Şi încă prea destulă. Trudea de se 
spetea. Aducea pieile de oaie şi miel din 
munte, de la ciobani. Le da la argăseală. 
Ajuta la croit, la cusut. Mătura. Curăţa. 
Era de-alergătură. Mai făcea şi-alte treburi. 
Iar cojocarul, obişnuit, nu ştia alte vorbe 
să-i rostească în afară de: „Haide, Tîndală, 
zoreste-te!... Zoreste-te, Tîndală! Zores- 
te-te!" 

Acu', vorbind cu mîna pe inimă, aşa cum 
v-am mai povestit, Tîndală nu era el atît 
de sprinten şi iute ca Păcală. Avea un fel de 
fire ciudată. Părea că tîndăleste. Si-atunci 
cînd s-a născut, dintr-o gogoaşă amară de 
tufan, se povestea că a făcut-o pe îndelete, 
întîi s-a înfoiat gogoaşa, pe urmă s-a des- 
chis şi-abia tîrziu, s-a ivit el, cu ochii rîză- 
tori şi cu căciula lăsată cam pe ceafă. 

— Ce te-oi fi tîndălit atîta? Ardeam de 
nerăbdare să te văz! i-a spus tătîne-său. 

— Asa sînt eu din fire. Dar nu m-am ivit 
la vreme? 

— Ba cum să nu... asa e! s-a înveselit mos 
Negru. 

Şi-apoi se cunoaşte prea bine că năravul din 
fire n-are lecuire. 




Asta nu vrea să însemne că Tîndală era si 
leneş. Ba, dimpotrivă. Era isteţ şi harnic. 
Şi aşa zisa lui „tîndăleală", ne povestesc 
bătrînii, venea numai de-acolo că se chib- 
zuia bine în tot ce făptuia. 
De-aceea se si mîhnea cînd îsi vedea stă- 
pînul împingîndu-1 cu umărul şi dîndu-i 
brînci la treabă peste puterea obişnuită 
a omului. Fiindcă, oricît îsi da silinţa Tîn- 
dală, nu putea face faţă la cît îi dădea de 
lucru meşterul. C-avea alişveriş cojocarul, 
nu glumă. Numai atunci cînd venea ceasul 
mesei, se schimba socoteala: 

— Mai încet, mai încet, îl sfătuia meşterul 

pe Tîndală. Ce te grăbeşti atîta la masă, că 

nu dau turcii-n tîrg! Şi, vezi, ai grijă, nici 

nu mînca prea mult, să nu-ţi cadă prea greu. 

Nu uita că mai sînt, după masă, alte o mie 

si ceva de treburi. Si-ai să te moleşeşti. Si 

n-au să iasă cojoacele aşa cum se cuvine. 
Cu toate astea, cojoacele ieşeau straşnice 
întotdeauna, pentru că meşterul, ca să vor- 
bim cinstit, era destul de priceput, iar Tîn- 
dală nu se lăsa nici el mai prejos, aşa încît, 
adeseori, acei ce le îmbrăcau se întorceau 
să-i răsplătească, pe meşter şi pe Tîndală, 
cu cîte-o îmbucătură mai bună, o sticlă 
de rachiu, un cosutet cu fructe sau ce aveau 
si ei. 

Mai trebuie, totuşi, să aflaţi că, ori de cîte 
ori se întîmpla una ca asta, meşterul strîngea 
tot. Pitea în cămară darul si nu-i da lui Tîn- 
dală nici cel puţin să guste. 
Aşa, soseşte odată, din munte, stăpînul unei 
turme de oi, aducînd, în desagă, drept mul- 
ţămită meşterilor pentru cojocul pe care 
i-1 croiseră, un cas mare de oaie. 

— Să-1 mîncati sănătoşi, glăsuieste cioba- 
nul, domnia ta şi sluga... 

— A, slugii nu-i prieşte şi i se-ngreţoşează 
numai cît vede caşul, răspunde cojocarul. 
Şi, pînă să apuce Tîndală a spune că vorba 
aceea era fără temei, stăpînul începe iar 
să-1 certe: 

— De ce nu te zoreşti? Priveşte maldărul 
acela de cojoace! Aşteaptă să le coşi... 




— Stăpîne, dec, abia apucă să rostească 
Tîndală. 



— Zoreşte-te! Zoreşte-te! îi strigă cojocarul, 
tăindu-i vorba. 

II duce apoi pe stăpînul turmelor pînă la uşă. 
îsi ia de la el rămas-bun. Se întoarce si 
ascunde caşul în cămara din fundul casei. 
Se întoarce iar la lucru şi face pe niznaiul. 
N-aude, n-a vede, n-a greul pămîntului, 
uşurelul vîntului. Ca si cum nimic nu se 
întîmplase şi nimeni nu trecuse pe-acolo. 
Vorba ceea: nici usturoi n-a mîncat, nici 
gura nu-i miroase. 

Lui Tîndală îi lăsa însă gura apă, că-i plăcea 
caşul nevoie mare. Şi- ar fi poftit să-i spună 
cîteva meşterului. Se stăpîneşte însă şi 
numai în sinea lui i-o cloceşte: 
„Aşadar, asta îţi este, întruna, purtarea, 
meştere cojocar. Dec, dacă e pe-a ceea, să-ţi 
răsplătesc şi eu, cu vîrf şi îndesat..." 
Şi, pe ascuns, răspîndeşte prin tîrg, pe unde 
poate, vestea că meşterul cojocar şi-a pier- 
dut mintea. Că altfel, obişnuit, nu se-arată 
şi nici nu se cunoaşte. Da'n fiecare noapte, 
cam pe la miezul ei, sare din aşternut, urlă 
ca lupul şi începe să reteze cu o custură ceea 
ce încropesc ziua. Aşa că toţi cîţi au încă 
în lucru cojoace la el ar fi bine să şi le ia cît 
timp mai au ce lua. 

Vestea rea, se ştie, fuge ca vîntul şi-nconjură 
pămîntul. Zboară şi unde ajunge scoate 
din ea scîntei. Lumea aude, se îngrijorează, 
şi aceia care aveau cojoace în lucru vin să şi 
le ridice: 

— Dă-ne cojoacele, meştere. Nu mai vrem 
să ni le lucrezi dumneata. 

— Ce? Aţi înnebunit? se sperie cojocarul 
că i se duce de rîpă şi meşteşugul şi neguţă- 



toria. Lăsaţi-mă în pace! Şi, înfuriat, pier- 
zîndu-şi măsura, începe să-i ocărască pe 
oameni si să-i gonească: Plecaţi de-aici! 
Ieşiţi! Nu vă dau înapoi nimic! Şi, fiindcă 
aceştia strigau, cerîndu-şi înapoi cojoacele, 
se-apucă să-i zburătăcească şi să azvîrle in ei 
cu ce se nimerea. Plecaţi de-aici! Plecaţi! 
— Ce face? se supără din ce în ce mai rău 
lumea. Ne mai si ocărăsti si ne zburătăceşti? 
Şi, cîţiva mai voinici se avîntă spre el, îl 
înşfacă, îl leagă în curmeie si- 1 duc de îl 
închid într-un şopron al satului. Aduc pe-o 
babă vrăjitoare şi-aceasta îi învaţă pe tîr- 
goveţi că nebunia se lecuieşte cu apă rece 
ca gheaţa. Se-apucă, deci, aceştia, cu gîndul 
să-1 lecuiască pe cojocar, de ţi-1 murează 
bine. Şi pentru că sărmanul încă ţipa la 
oameni, izbindu-i cu picioarele, îi trag şi-o 
chelfăneală pe cinste. 

Văzînd că nu mai are cum să se împotri- 
vească şi să se apere, cojocarul se potoleşte. 
Şi oamenii, băgînd de seamă că s-a mai 
liniştit, îl slobozesc din ştreanguri, punîn- 
du-i însă în vedere că de-si arătă iarăşi, în 
orice fel, nebunia, va pătimi mai rău. 
Cojocarul, după atîta zbucium, vrea să por- 
nească spre casă, dar, mai înainte, plin de 
amărăciune, întreabă: 



— Si cine ziceţi, fraţilor, că v-a destăinuit 
c-am mintea rătăcită? 




— Cum?... Ce ne mai întrebi?... Tîndală... 



Slujitorul tău... El ne-a mărturisit ce pă- 
timeşte, noaptea, cînd te prind furiile... 
Aleargă acasă cojocarul şi- 1 ia pe Tîndală de 
piept: 

— Ai păţit-o cu mine, Tîndală! Cum de ai 
cutezat? De unde ai ştiut tu, oare, nemer- 
nice, că eu mi-am pierdut mintea? 

Tîndală îi desface cojocarului mîinile, bini- 
şor, de la piept şi îl priveşte în ochi: 

— De unde am ştiut? Stai să te întreb si 
eu: da' domnia ta de unde-ai ştiut că mie 
nu-mi prieşte şi mi se-ngreţoşează de caş? 

— N-am ştiut... Da' asa... 

— Şi eu la fel, aşa... Şi, dacă te-oi mai purta 
vreodată astfel, cînd vor mai sosi daruri, 
mai rău ai s-o păţeşti! 

A înghiţit-o cojocarul, şi n-a avut ce face; 
însă Tîndală, după ce şi-a primit simbria, 
sătul de un asemenea stăpîn ce ţinea brîn- 
za-n sticlă si n-o scotea de-acolo decît la 
Crăciun şi la Paşti, a plecat mai departe, 
cum îi era si lui, ca si lui frătîne-său Păcală, 
ursita. 

A mers, din nou, ce-a mers şi într-o bună 
dimineaţă a zărit o femeie, tînără si fru- 
moaşă, şezînd pe-o piatră, la marginea unei 
păduri, şi plîngînd. 

Tîndală, milos de felul lui, s-a apropiat de 
ea: 

— Pentru ce plîngi, femeie? Ce necaz te-a 
lovit? 

— Plîng, i-a răspuns aceasta, privindu-1 

cu ochii înlăcrămati, că am avut un bărbat 

bun, dar mi 1-a luat la oaste vodă si 1-a dus 
în războiul cu un alt vodă, cu care se certase, 
si nu s-a mai întors. 

5 



Tîndală a oftat: 




— Sărmană văduvă! Cînd cei cocoţaţi sus 
se ceartă, cei care-i poartă-n spate plătesc 
oalele sparte. Că orzul îl ară boii şi se hră- 
nesc cu el caii. Cel cu paguba este şi cu pă- 
catul. Si, ce mai tura-vura, asa-i făcută 
lumea si cine poate sti de s-o schimba 
vreodată. Vorba din bătrîni: Viata omului 
ca oul în mîna copilului. Mai bine şterge-ţi 



lacrimile. Du-te acasă si chinuieste-te si 
tu cum ne chinuim toţi, cît timp oi avea zile. 
Că tot vreo clipă, două de bucurie s-or mai 
afla ici-colo. 

— Aşa ar fi cum spui, numai că pierderea 
bărbatului meu nu e totul, a mai urmat fe- 
meia. Că, după ce c-am rămas văduvă, în 
loc să fiu deplînsă, m-a potopit o altă nă- 
pastă... 

— Ei, ce năpasta, spune! 

— Boierul, starostele şi popa au început 
să-mi dea tîrcoale, să-mi ciocăne la poartă. 
Cică să intre-n casă la mine, iar eu să le-as- 
tern masa, că ei vor să petreacă. Şi-atît sînt 
de scîrbită de purtările acelora, care sînt, 
de, fruntea satului, că mi-am părăsit casa 
şi am plecat în lume. 

— Păi, nu aşa, femeie! Dacă vor să pe- 
treacă, eu zic să le facem cheful. Să petre- 
cem însă şi noi. Petrecere la toartă. Să pe- 
treacă tot satul. 

— Să petreacă tot satul? 

— Ascultă-mă colea! 

Şi femeia l-ascultă, cu băgare de seamă. 
Lacrimile încetează să-i curgă. Si dorinţa 
de a-i pedepsi pe aceia din pricina cărora 
fusese aproape gata, gata să-şi părăsească 
gospodăria i se aprinde în ochi. 

— Ei, ce spui? Te-nvoieşti? 

— Mă învoiesc, flăcăule! Care-i numele 
tău? 

— Tîndală mă numesc! 

— Am auzit şi noi, prin locurile acestea, 
de tine. Si nu numai de tine. Ci si de unul 

Păcală. Ba chiar se povestea că sînteţi fraţi 
de cruce si le veniţi de hac multor nele- 

i i 

giuiţi. Poate m-oi ajuta şi pe mine. 

— Am să te-ajut, femeie! 

— îti mulţumesc, Tîndală. 

Se înapoiază dară acasă femeia. Da' nu ră- 
suflă bine şi nici n-apucă să-şi desfacă boc- 
celuţa pe laviţă, că s-a şi ivit un aprod de la 
curte. 

— Boierul, îi vesteşte acesta, tainic, îti 
trimite cuvînt să-1 aştepţi astă-seară, că 
vine să te vadă. Are să-ţi dea porunci. 

— Ei, dacă are boierul să-mi dea porunci, 
să poftească. 

Pe urmă, se arată la poartă starostele: 

— A venit vremea să-ncetezi cu jelitul băr- 
batului! Să mă primeşti în casă. Şi să ne 
veselim amîndoi. Altminteri te voi pune 
la bir, de n-am să-ţi las, în ladă, nici măcar 
o basma. 

— Morţii cu morţii si vii cu vii, cîntă si 
popa, cădelniţînd, cînd soseşte, la rîndu-i. 
După mîhnire, bucurie. Şi, mai încet, adau- 
gă: Cînd vin să-ti sfinţesc casa? Că, unde 

calcă popa, calcă şi Dumnezeu... 




Iar ea, femeia văduvă, nu se mai împotri- 
veşte, ca altă dată, ci le surîde blînd tuturor, 
măcar că are o lumină care nu-i a bună în 
ochi. Le spune, cu răbdare, cînd să vină 
şi cum, să le fie pe plac. 
Si-asa, se scurge ziua. De cum se lasă 
seara, primul, cel mai nerăbdător, se iveşte 
boierul, gras, vîrstnic, cu barbă, călcînd 
greu pe pămînt. 

— Ehei, te-ai înmuiat. De nu te înmuiai, 
îţi luam, prin judecată, sînt prieten cu jude- 
cătorul, petecul de grădină, lăsat prin diată 
de răposatul. Rămîneai muritoare de foame. 

— Aşa mă pedepseai ? 

— Ce-a fost s-a isprăvit, mi-ai dobîndit 
iertarea, se leagănă, mulţumit, pe picioa- 
rele scurte şi grase, boierul. Ce-ai acolo, 
in cuptor? 

— Un purcel rumenit si nişte alivenci. Ra- 
chiul e pe masă. 

— Haide, să-ncepem cheful! 

Dar nu apucă boierul să se-aşeze bine pe 
scaun, că la poartă se-aude ciocănind cineva. 

— Să ştii că e cumnatu-meu, am un cum- 




nat haiduc, se face că se îngrozeşte femeia. 
Şi, dacă este, într-adevăr, el, s-a isprăvit 
cu domnia ta. Te stîlceste-n bătaie. E voinic 
ca un urs si nu stie de teamă, nici de ruşine, 
fată de fetele boiereşti. M-a tot ameninţat 
că, de găseşte, vreodată, vreun bărbat străin 
în casa răposatului, frate-său, îl face chisă- 
lită, oricine-ar fi acesta. 
Boierul, din vesel cum era, s-a înverzit la 
fată. Tremură ca o frunză: 

— Si-i... chiar cumnatu-tău?. . . 

— Da. Cumnatu-meu e. 

— U... unde... aş... putea... să m-as... 
cund? Să nu paţ vreo ruşine... U... unde 
să m-as... cund? 

— Vai de noi si de noi! 

Şi văduva, făcînd mai departe pe înfrico- 
şata, deschide un chepeng şi îl împinge pe 
boier, pe o scăriţă-ngustă. 
Boierul, tremurînd, se împiedică. Cade de-a 
berbeleacul, în fundul beciului. 
Acolo însă cînd ajunge, nu se dezmeticeşte 
bine şi simte că e prins de cineva in 
braţe. 

— Cine e?... Cine e?... şopteşte el pierit. 

— Sînt Moartea! aude o voce. De! Ai făcut 
destule, cît ai trăit pe lume... Şi-am venit 
să te iau. 

— Aoleo, fie-ti milă! 

' 1 

— Da' tie ti-a fost milă de cinstea văduvei? 
Chiteai să-i iei avutul si i-ai intrat în casă 
cu anasîna? Că vrei domnia ta să petreci! 

— Uite, îi dau femeii punga asta mare cu 
galbeni şi jur că nu mai fac!... 

Numai că Moartea, fără multă vorbă, ii 
smulge anteriul si celelalte straie si albituri: 

— La iad nu se merge decît gol puşcă! 

Şi îl azvîrle într-o copaie mare, care era 
acolo, plină-ochi cu catran. 
Mi se face boierul mai dihai ca un drac. 
Sus, cel care bătuse la poarta văduvei, 
cred că aţi ghicit, fusese însă nu cumnatul 
acesteia, haiducul, cum îl speriase ea pe 
boier, ci însuşi starostele, cu burta tot cît 
o bute, ca şi-a boierului, şi barba înspicată 
de bruma anilor, măcar că se silea să facă 
pe flăcăul. 

— Zici că te-ai pregătit, aşa cum se cuvine, 
pentru petrecere? o întreabă pe femeie, 
după ce intră în casă. 

— Aşa cum se cuvine! îi răspunde aceasta, 
cu sart. 

Şi-i arată starostelui purcelul, copturile din 
tavă, plăcut aromitoare, şi sticla cu rachiu. 

— Frunză verde, trei parale, cîntă, înviorat, 
starostele, sezi acolea si matale! îndemnînd-o 
pe văduvă să se lase alături de el pe-un 
scăunel, după ce a sorbit, plescăind din 
limbă, întîia ulcică de rachiu. Numai că 
iarăşi se aud ciocănituri în poartă. 

— Cine, ciorilor, o mai fi, de nu ne lasă-n 
pace să petrecem pe plac? se supără pri- 
marul. 

Văduva se iţeşte, prin ferestruică, la fel 
ca-ntîia oară. Se preface speriată şi-i spune 
şi starostelui povestea cu cumnatul, haiduc, 
venit anume să-i cerceteze casa. 
Aşa ajunge şi starostele în fundul beciului. 
Se scaldă în catran si-si dăruieşte punga 
numai să scape teafăr şi să nu îl ia Moartea. 
Sus, cel care bătuse — mai burtos decît 
toţi, cu barba măturoaie pe pîntec — era 
însă, socot c-aţi ghicit iar! preasfinţitul 
părinte. 



— Grele si încîlcite fără de seamăn, dar 
după voia Domnului, sînt căile oamenilor! 
cîntă în surdină, popa. Atîta că... schimbă 
el tonul si şopteşte: femeia cu ochi frumoşi 
pe toti îi face voioşi. Deci îl face voios si 
pe părintele satului, rîde el gros, împingînd 
cu burta portiţa. 

După aceea, cîntînd încă si mulţumit de 
sine, intră-n odaie, se aşază la masă, înfu- 
lecă si bea. 

Deodată, femeia, ridicîndu-se de pe scaun, 
dă un ţipăt: 

— Vai de mine şi de sfinţia ta părinte, 
că-1 zării, prin ferestruică, pe cumnatu- 
meu, Stroie, acela de-i haiduc, năvălind ca 
furtuna. Socot că vine să se încredinţeze 
de nu am cumva oaspeţi cheflii în casă! 
Şi-n acest fel se prăvăleşte şi popa alături 
de primar şi boier. 

Mai dă şi el o pungă. Şi-ajunge, azvîrlit de 
Moarte, în copaie. 

După aceasta, se mai apucă Moartea şi-i 
tăvăleşte pe tustrei printr-o altă copaie, 
unde se aflau fulgi. 

— Iartă-ne!... Iartă-ne!... Iartă-ne!... se 
roagă ei tustrei. Jurăm să nu mai facem, 
cît om trăi, ce-am făcut! 

Moartea însă nu tine seama de văicăreala 

i 

lor şi ridicînd chepengul, îi atinge pe fie- 
care cu cîte-o şfichiuială a biciului, pe care-1 
ţinea în mînă. 

— Aţi vrut petrecere în casa văduvei, petre- 
cere aveţi! 

Şi na, şi na, şi na, pe spinările goale, 
muiate în catran şi tăvălite în fulgi. 
Schelălăind, tustrei: boierul, starostele si 
popa se zvîrlă în sus pe scară. Tropăie prin 
odaie. Se năpustesc spre poartă, aproape s-o 
dărîme. 

Şi-ajung în uliţă. 

în uliţă, ciopor, sătenii adunaţi. îi vestise 
femeia prin vecinele sale. 
Şi biciul, na, na, na! 

Şfichiuie şi plesneşte pe spinările goale ale 
bărbaţilor. 

— Dec, dracii, fraţilor! strigă din urmă... 

Aşa ajunge şi starostele în fundul beciului. 



Moartea. Au intrat cu de-a sila pînă în casa 
femeii. Să-i întoarcem la iad! 
— Să-i întoarcem la iad, se prefăcea mul- 
ţimea că nu-si cunoaşte boierul, starostele 
şi popa. Şi dă-i în ei cu pietre, bucăţi de 
humă, lemne si altele de-acestea. Să-i în- 
toarcem la iad! 

Bătuţi si huiduiţi, cei trei se zice c-au fugit 



pînă au dat de-o apă. Apa i-a luat cu ea şi 
i-a purtat spre Olt. De-acolo-n Dunăre. 
Din Dunăre la Mare... Şi apoi cine ştie... 
Astfel s-a isprăvit petrecerea la toartă! 
Iar Tîndală, după ce le-a împărţit nevoia- 
şilor pungile cu bănet, păstrîndu-şi pentru 
sine numai trei galbeni, blagoslovit de toţi, 
a plecat iar pe cale... 



MĂGARUL FERMECAT 



Rabdă inimă şi taci, ce-ai făcut să nu mai faci! 
Că răbdarea-i din rai, şi, la necaz, nu-i nici o alinare 

mai bună decît ea ! 




Cu unul dintre cei trei galbeni pe care-i 
avea, Tîndală şi-a cumpărat un măgar, de 
gîtul căruia şi-a agăţat traista. Era un măgar 
bătrîn, numai pielea şi osul, prăpădit şi, pe 
deasupra, chior. 

— Cius! Cius! îsi mîna Tîndală măgarul. 
Atîta că acesta abia-şi mai putea tîrî picioa- 
rele, de bătrîn şi ostenit ce era. Se oprea 



locului şi, ca să-1 facă să meargă mai de- 
parte, Tîndală era nevoit să-1 împingă din 
spate. 

Oamenii-i vedeau si cîte unii dintre aceştia 

îsi băteau joc de ei. 

i j 

— Hei, de ce nu te duci, flăcăule, să-ţi 
vinzi armăsarul la tîrg? Ai lua, fără-ndoială. 
o mulţime de galbeni!... 

Tîndală stia că se înşelase si că batjocura 
oamenilor era întemeiată, dar nu voia să re- 
cunoască, să nu se iste mai tare rîsul. Vorba 
românului: „Rabdă inimă şi taci, ce-ai făcut 
să nu mai faci! Că răbdarea-i din rai, şi, la 
necaz, nu-i nici o alinare mai bună decît 
ea! Şi nu ieslea trebuia sa vină la măgar, 
ci măgarul să se ducă la iesle!" 
De aceea le şi răspundea celor ce-şi băteau 
joc de el: 

— Rîdeti voi, rîdeti! Numai că măgarul 
acesta, al meu: Cius, asa se cheamă: Cius, 
dacă vreţi să aflaţi, este un dobitoc fer- 

mecat. A-mbătrînit, e drept, dar datorită 
lui eu am ajuns cel mai mare ghicitor al 
tuturor timpurilor. 

— Cum vine asta? Cum? 

— Cum să vină? Prea bine. Eu îi pun 
întrebarea asupra ceea ce vreau să ştiu şi el 
îmi dă răspunsul, binişor, la ureche, fără 
nici o greşeală. 

— Ghiceste-ne, atunci, si nouă!... Da, da, 

ghiceste-ne! S-or mai micşora birurile? Si 

s-or mai uşura poverile de le ţinem în 

spate? Că rău era cînd era rău, numai că 

astăzi, cînd e mai bine, aşa cum ne spun 

marii dregători (o fi, dar pentru ei!), e 

parcă si mai rău. Si s-o mai întoarce vreo- 
• i i 

dată fărîma de bine din vremea cînd ne 
era rău? 

Tîndală îi pune întrebarea măgarului şi se 
apropie cu urechea de botul acestuia. Se 
face că l-ascultă ce-i spune, pe urmă tăl- 
măceşte : 




— Dec, îmi răspunde măgarul că: Binele 
acela de care-ntrebati voi 1-a luat pasa. 

Rău la deal şi rău la vale, cînd greul e pe 
spetele tale. Iar binele de-ar fi sa-şi întoarcă 



faţa spre noi ar fi bine. Numai că răul 
vine iute si binele încet. Si nu este bine să 
fii nici gazdă mare, dar nici sărac prea tare, 
gazda mare se gîndeşte, săracul se tot tru- 
deşte, gazda mare-i om gîndit şi săracu-i 
tot trudit. 

Sătenii, măcar că nu pricepuseră mare lucru 
din cele tălmăcite de Tîndală, rămăseseră 
fără grai. Nici n-au mai îndrăznit să-1 roage 
pe acesta să le ghicească, prin botul dobito- 
cului său si alte multe lucruri ce voiau să 
i 

le afle. 

Iar vestea despre marele ghicitor Tîndală 
s-a răspîndit pretutindeni, ca glonţul: „Este 
un flăcău nevoiaş, destul de slab la minte, 
dar care se pricepe, cu ajutorul unui măgar 
înţelept, să ghicească prezentul, trecutul şi 
viitorul. Numele ghicitorului e Tîndală 
si-al măgarului, Cius." 

, O 1 , 

Tocmai atunci se întîmplase că intrase în 
ţară un trimis al sultanului, care se îndrepta 
către tîrgul cel mare, unde locuia vodă. 
Acesta poposise, în drumul său spre vodă, 
la conacul unui mare boier. în timpul nopţii 
însă, cineva îi furase acestui trimis al sulta- 
nului, un paşă preavestit, pecetea împără- 
tească bătută în pietre scumpe: turaua. Fără 
turaua asta, paşa nu mai putea pecetlui 
învoiala, ce trebuia încheiată cu vodă, la 
palat, în nu ştiu ce privinţe. 
Cercetări si necaz. 

Pasa se mîniase. Ameninţa pe toti că-i va 

1 1 " 5 

pîrî sultanului. Şi sultanul va cere cea mai 
aspră pedeapsă pentru boierul gazdă. 
Pe cînd se perpeleau, neştiind ce să facă, 
şi nu aflau turaua, iată că se aude despre 
marele ghicitor Tîndală — care le răspun- 
sese oamenilor, la întrebarea lor, că binele 
ni 1-a luat paşa şi că-i rău la deal şi rău 
la vale cînd povara este pe spetele tale — că 
e prin apropiere. 

„Ghicitorul acesta mare, Tîndală, ştia pe- 
semne, ce urma să mi se întîmple cu turcul 
de-aceea le-o fi răspuns aşa oamenilor", 
se gîndeşte boierul. Şi dă, îndată, poruncă 
slugilor să cutreiere drumurile, să fie găsiţi 

Tîndală si măgarul, si să fie aduşi la conac. 
Dar, fiindcă nu are răbdare s-aştepte îna- 
poierea slugilor, boierul porneşte şi el însuşi 
pe-o cale să-i caute. Iar întîmplarea face ca 
tocmai el să-i întîlnească. Tîndală şi măga- 
rul făceau un mic popas, la poalele unui 
deal. Măgarul păştea nişte mărăcini de la 
marginea drumului, iar Tîndală, visînd la 
un ospăţ, se tolănise în iarbă. 




— Scoală-te, apucă-ţi dobitocul de funie 
şi ghiceşte paşii cine i-a şterpelit, noaptea 
trecută, turaua, îi porunceşte boierul. 



Cînd aude Tîndală despre ce este vorba şi 
cînd se socoteşte c-ar putea-o păţi cu paşa 
şi boierul, începe să se codească: 

— Dec, că măgarul mi-este din cale-afară 
de ostenit, nu poate urca dealul, iar eu mă 
simt bolnav, n-am putere să-1 trag şi, cu-atît 
mai puţin, să-1 împing. 

— Lasă că-1 împing eu, se hotărăşte boierul, 
strîns de nevoie cu usa. 

Nevoia, doar se ştie, te poartă, pe unde 
ti-e, dar mai cu seamă pe unde nu ti-e 
voia. Şi împinge, împinge boierul în dosul 
măgarului, îl trage şi de funie, se umple de 
sudoare si, după un ceas si mai bine de 
trudă, izbuteşte să-1 urce pe culmea dea- 
lului, de unde începe drumul ce ducea la 
conac. 

Tîndală, care o luase înainte, fluierînd si cu 
mînile în buzunare, măcar că nu se grăbise, 
şi ajunsese sus. Aşa încît, cînd îşi vede 
sosind măgarul, împins de boier de la spate, 
se porneşte să rîdă: 

— Dec, eu ţi-am mărturisit, cinstit si lă- 
murit, cucoane. Singur, măgarul meu n-ar 
fi putut să urce un deal atît de-nalt. Aşa 
dacă ati fost doi... 



— Ce? Am fost doi măgari? se mînie 
boierul. 

— Domnia ta ai spus-o, nu eu, rîde mai 
departe Tîndală. Să-mi ierţi vorba cea 
proastă, că de, noi oamenii de rînd... 
Si-acum unde ne ducem? 

— Ne ducem la conac. 

Şi, fiind... bolnav Tîndală, boierul îl împinge 
mai departe pe Ciuş. Cînd ajunge însă la 
conac, boierul schimbă vorba şi, din po- 
runca paşii, îl închide pe Tîndală, în grajd, 
laolaltă cu Ciuş, poruncindu-i să afle pînă-n 
cel mult un ceas cine a furat turaua. 
Cînd se vede Tîndală în grajd, şi într-o 
asemenea stare, începe să ofteze: „Aman! 
Ce-o să s-aleagă din trebuşoara asta? Că 
paşa-i mînios foc şi, dacă nu iese la timp, 
la iveală, turaua, o să fie prăpăd..." 
Uitasem să vă spun că, după ce i-au închis 
pe Tîndală şi pe asinul lui, un slujitor al 
paşii venise lîngă peretele grajdului şi, prin- 
tr-o crăpătură, pîndea, ce se întîmpla înă- 
untru. Şi ca să vă spun totul cu-n minut 
mai degrabă, pasămite, tocmai slujitorul 
acesta era acela care-i furase paşii turaua 
preţioasă. Iar, printr-o întîmplare, el se 
numea Aman *. încît cînd îl auzise pe 
Tîndală oftînd si rostindu-i numele îl tre- 
cuse un fior. Bănuise că Tîndală, marele 
ghicitor, aflase cine-i hoţul. 
Şi, înfricoşat de moarte, a deschis grabnic 
usa, si-a căzut în genunchi în fata lui Tîn- 
dală: 



— Scapă-mă, mare ghicitor! Scapă-mă! Eu 
sînt acel Aman pe care, cu ajutorul măga- 
rului tău, l-ai ghicit! Am vrut să fac numai 




* Aman — în limba turcă înseamnă „îndurare", „iertare". Dar, în trecutul 
depărtat, se da uneori, acest nume şi oamenilor. 

o glumă cu paşa. Da' dacă tu mă scapi, eu 
nu numai că dau înapoi ce-am furat, dar 
te şi pricopsesc cu tot ce-am agonisit, în 
războaie şi jafuri, de-a lungul anilor, cît 
l-am slujit pe paşa. 

— Hoţul dovedit obişnuieşte să spună c-a 
glumit, glăsuieşte Tîndală. Ce glumă o fi 
şi-aceea? Iar cine cade-n gîrlă de ploaie 
nu se mai fereşte. Eu, totuşi, am să te scap, 
pentru că, pe de-o parte, nu-mi place chipul 
paşii, de la care nici un bine nu putem 
aştepta venind în ţara asta, şi, pe de alta, 
fiindcă mi-ai pomenit de-agonisita ta, care, 
fără-ndoială, nu poate fi prea mică... Mie 
o să-mi ghicească măgarul cît e... Iar oa- 
menii de pe-aici, sînt în mare nevoie. 

— Nu, nu, grăieşte Aman. Nu este mică ago- 
nisita mea, dimpotrivă. Este destul de mare. 
Că de, în slujba paşii. Şi dacă tu mă scapi, 
aşa cum ţi-am mai spus, ţi-o dăruiesc 
întreagă! 

— Ne-am înţeles, se învoieste Tîndală. Si, 
ca să iasă bine, ai sa faci ce te-nvăt! 

Şi-1 sfătuieşte pe Aman să azvîrle turaua 
în troaca porcilor. Unul dintre aceştia, un 
rîmător cu-o pată neagră pe ochi, mai mare 
şi mai lacom între ceilalţi, închipuindu-şi 
că turaua este o îmbucătură gustoasă, o 
înghite pe loc. 

Tîndală cere apoi să fie dus la paşa, căruia-i 
spune că măgarul ghicise ce se întîmplase 
si că-i mărturisise lui totul. 

5 



— Ce?... Ce?... se bucură să afle cît mai 
curînd taina si boierul si pasa. 

— Luminăţia sa paşa, povesteşte Tîndală, 
a pierdut prin ogradă turaua. Porcii au scă- 
pat în ograda şi unul dintre ei, acela cu pată 
neagră pe ochi, crezînd că-i de mîncat, a 
înghiţit-o pe loc. Şi-acum e în burta lui. 




Ce bucurie a fost pe paşa cînd şi-a aflat 
turaua nici că se poate spune! De-atîta 
bucurie, a poruncit să fie urcaţi Tîndală 
şi Ciuş în chiar rădvanul lui şi a pornit cu 
ei spre palatul lui vodă. 



Caii goneau, goneau. Tîndală şedea lîngă 
paşa, măgarul înaintea amîndurora cu-o 
grămadă de scaieţi în faţă, răgind din cînd 
în cînd, mulţumit. Pe margini, tropoteau 
caii oştenilor din straja otomană. Şi marele 
ghicitor cugeta. Ce fusese trecuse, dar ce 
urma să fie încă avea să mai vie. Pentru că 
vorba lui moş Negru, cînd plecase Tîndală 
la drum: „Ceea ce omul singur, cu mîna 
lui, îşi face, nici dracul nu mai poate des- 
face. Şi numai începutul e anevoie, că res- 
tul, beleaua, vine de la sine..." 



IN PALATUL LUI VODA 

Vorba, ca şi mîncarea, putină nu-l strică niciodată 
pe om, dar cea multă aproape întotdeauna. 





Şi iată-i pe paşa, pe Tîndală şi pe măgarul 
său, după ce-au coborît din rădvan, intrînd 
in ograda lui vodă. 

Măgarul este dus în grajd, Tîndală rămîne 
jos, la capătul scărilor, şi paşa intră în palat. 
Acesta îi povesteşte lui vodă ce i s-a întîm- 
plat cu preţioasa tura a sultanului. Cum a 
pierdut-o într-o zi (crezînd că i-e furată) şi 



cum cu ajutorul marelui ghicitor, Tîndală, 
şi-a măgarului său, şi-a găsit-o. 
între timp, mulţimea din tîrg, aflînd de la 
străjerii paşei că Tîndală are un măgar fer- 
mecat, s-a adunat la porţile ogrăzii să-1 vadă. 
strigînd şi chiuind. 

Măgarul, care se despărţise cu multă-ndure- 
rare de hrana din rădvan, răgea cu deznă- 

dejde, mulţimea lărmuia şi paşa nu putea 
sta de vorbă, în linişte, cu vodă. 
Un vătaf de aprozi se iveşte atunci la fe- 
reastră, din porunca lui vodă. 

— Linişte! Linişteî'strigă el. Căpetenia ma- 
rilor noştri dregători, în numele măriei sale, 
se coboară să cerceteze întîi domnia sa, cu 
însisi cinstiţii domniei sale ochi, asinul 
fermecat... 

Tîndală, auzind aceste cuvinte, si ştiind 
bine cum îl preţăluia poporul pe căpetenia 
marilor dregători, rîde: 

— Dec, dacă e aşa, rugăm pe căpetenia ma- 
rilor dregători să se grăbească oleacă, pen- 
tru că oamenii adunaţi la porţi abia aşteaptă 
să-1 zărească şi ei pe cel mai de frunte măgar 
al tării. 

Vătaful de aprozi se întoarce, făcîndu-se 
că nu a priceput cele rostite de Tîndală, 
mulţimea clocoteşte în rîs şi căpetenia ma- 
rilor dregători, uscat, cu nasul ascuţit şi 
galben-verde la chip, de parcă s-ar hrăni 
cu venin, coboară: 

— Măria sa vodă îti porunceşte să-ti aduci 
înaintea noastră asinul. Cum spuneau că se 
numeşte? 

— Cius, Cius, domnia ta! zice Tîndală, în 
hohotele de rîs ale mulţimii, ca si cum si-ar 
fi chemat la sine măgarul. 

— Şi să ghiceşti, urmează căpetenia mari- 
lor dregători, care sînt cele trei mai neauzite 
întîmplări petrecute, în ultima vreme, în 
lume. 




Se duce Tîndală la grajd şi mintea îi huruie 
ca o moară, gîndindu-se: „Ce-aş putea 
născoci? în rea încurcătură m-am mai vî- 
rît! Si, în încurcătură, se stie, intri lesne, 
dar ieşi anevoie. Cine m-o fi pus să rostesc 



vorba aia cu „măgar ghicitor"? Că vor- 
ba-si are vremea ei, si să n-o trîntesti cînd 

vrei. Vorba, ca şi mîncarea, puţină nu-1 
strică niciodată pe om, dar cea multă aproa- 
pe întotdeauna. Şi vorba cu «măgarul ghi- 
citor», decît să fi ieşit, mai bine să fi tuşit". 
Si-asa, frămîntîndu-se si învinuindu-se, 
Tîndală intră în grajd, îşi trage de funie 
măgarul şi-1 aduce înaintea căpeteniei ma- 
rilor dregători. Acolo îi pune întrebarea, 
înghiontindu-1 în acelaşi timp. Acesta, de 
durere si de foame, răgeşte. 

— Ce zice? Ce zice? întreabă căpetenia ma- 
rilor dregători. 

— Zice să-mi aplec urechea mai lîngă bo- 
tul lui, că are să-mi spună şi ceva-n taină, 
îşi apleacă apoi urechea lîngă botul lui Cius. 
Se face că-1 ascultă. Se dezdoaie de sale si-i 
dă răspunsul căpeteniei marilor dregători. 

— Cius zice că s-ar fi ivit pe lume un purice 
atît de mare, încît, numai dintr-un singur 
salt, s-ar putea zvîrli peste jumătate din 
ţară, că ar fi acum trăitori pe pămînt nişte 
oameni cu picioare de lemn, trupul din 
tulpine de in şi căpăţînile din paie, şi că... 
Aici Tîndală se opri puţin din vorbit, apoi 
îi şopti numai căpeteniei marilor dregători 
la ureche: Dumnezeu ar fi dat în năravul 
beţiei... 

— Ce zici? Ce zici? se îngrozeşte acesta. 
Dumnezeu zici c-ar fi dat în năravul beţiei? 

— în năravul beţiei, da, dă din cap, însă de 
data asta cam cu şovăială, Tîndală. Si se 
tine numai de chefuri. 

— Aoleo! Aoleo! Alerg să-i povestesc măriei 
sale, se cutremură din nou căpetenia mari- 
lor dregători, luînd-o la fugă, în sus, pe 
scările palatului, aproape gata-gata să-i sca- 
pe de pe plete calpacul. Măria ta, măria ta, 
răcneşte el, după ce-ajunge în încăperea 
Divanului, măgarul lui Tîndală zice că s-ar 
găsi în clipa aceasta pe lume un purice atît 
de mare, încît ar fi în stare să sară peste o 
jumătate de ţară, nişte oameni cu picioare 
de lemn, trupuri din tulpine de in şi căpă- 
ţîni din paie, şi că... Dumnezeu, înţeleptul 

îşi apleacă apoi urechea lîngă botul lui Ciuş. Se face câ-l ascultă. 



şi bunul, ar fi căzut în cumplitul nărav al 
beţiei si se tine, prin cer, numai si numai 
de petreceri. 

— Blasfemie! Blasfemie! se ridică mitro- 
politul, lovind în podele cu cîrja. Pentru 
această blasfemie, se cuvine, măria ta, să-1 
spînzuri pe nelegiuitul acela din ogradă de 
limbă, iar pe măgarul lui să-1 îneci. Să nu 
mai ia nici unul, nici celălalt, altă dată, 
numele Domnului în desert. 

1 

— La una ca aceasta stau însă împotrivă 
eu, glăsuieşte cu mare tărie paşa. Că fără 
Tîndală nu-mi mai aflam turaua. Şi, fără 
de tura mi se prăpădea capul. Mi-1 reteza, 
la-ntoarcere, slăvitul padişah. 




Vodă, ascultîndu-1, în primul rînd, pe mi- 
tropolit şi, în al doilea rînd, pe paşa, îşi 
duce un deget la tîmplă, porunceşte să 
i s-aprindă toate făcliile din divan şi începe 
să cugete. (Aşa îi plăcea lui să cugete, la 
lumina făcliilor.) 

„Să-1 înfrunt pe preasfinţitul mitropolit, 
supărăcios cum e, nu e bine! se gîndeşte. Dar 
şi să-1 mînii pe paşa, trimisul sultanului, 
e rău!..." 

Clipele se scurg, ceasurile la fel, iar vodă 
stă şi cugetă, întruna, cu degetul arătător 
al mînii drepte la tîmplă. 
Văzînd că timpul trece şi vodă nu e în stare 
să ia vreo hotărîre, vătaful de aprozi, află- 
tor lîngă marginea treptelor jilţului domnesc, 
cade în genunchi şi spune: 
— Măria ta, ai în cămara din dos a palatului 
pe flăcăul acela, de care ţi s-a plîns marele 
dregător Mînă-lungă şi pe care ne-ai porun- 
cit să ti-1 aducem, cu gîndul să-i foloseşti 
priceperea pentru vreuna din slujbele dom- 
niei. 




— Te gîndeşti la Păcală ? se înseninează 
vodă. 



— Păi da, măria ta, Deoarece flăcăul acesta 
a umblat prin lume. 

Stie si toaca-n cer si are tîlc la toate. Si să 
ne spună el dacă a auzit de astfel de minuni 
despre care te vesteşte Tîndală, marele 
ghicitor. 

— Bine! Să-1 întrebăm! 

— Atîta că, zic eu, sare mitropolitul, să nu-i 
destăinuiţi de unde vin veştile. 

1 5 

— Şi cine le-a ghicit, mai spune căpetenia 
marilor dregători. 

— Ca nu cumva Păcală, auzind de Tîndală, 
să-i dea prin minte să-i fie cu priinţă! ros- 
tesc alţi mari dregători. 

Vodă face cu mîna un semn: 

— Să poftească Păcală, îndată, în Divan! 

— Să vină înăuntru, în Divan, Păcală, strigă 
din pragul uşii, vătaful de aprozi. 

Şi-aşa, din slugă în slugă, aude chemarea 
si Păcală. îsi ia căciula în mînă. Iese din că- 
mara unde şezuse şi aşteptase pînă atunci, 
sub strajă, şi intră în Divan. 
I se pune întrebarea dacă, în drumurile 
lui, a auzit: de-un purice uriaş, de-un soi 
ciudat de oameni cu picioare de lemn, 
trupuri din tulpine de in şi capete de paie, 
si dacă i-a venit la ureche vestea că... bu- 
nul Dumnezeu s-ar fi dedat la beţie si che- 

1 1 

furi, prin slava cerului... 

Păcală îşi întoarce oleacă faţa spre vodă: 

— De unde aţi primit, măria ta, astfel de năs- 
truşnice ştiri? 

— De la un flăcău năzdrăvan, un mare ghi- 
citor, ce are-n stăpînire un măgar fermecat. 
Mai mult nu-ţi putem spune. 

— Eu unul vă mărturisesc că încă n-am 

aflat, în amănunt, nimic din tot ceea ce 
mă-ntrebaţi, le dă răspuns Păcală. 

— Vedeţi ? Vedeţi ? bate mitropolitul, mai în- 
dîrjit cu cîrja în podele. Spînzuraţi-1 de 
limbă pe păcătos! 

— Spînzuraţi-1 de limbă. Şi măgarul, az- 
vîrliţi-1 în baltă, să se-nece, strigă toţi dre- 
gătorii. 

— Ba eu mă-mpotrivesc! Că mie mi-a ghi- 
cit... se înaltă iarăşi pasa. Ce m-as fi făcut 
eu? 

— ...măcar că, mai urmează Păcală, într-o 
doară, atît îmi amintesc, c-am văzut, într-o 
seară. 

— Ce-ai văzut într-o seară? se holbează 
boierii. 

— ...nişte meşteşugari ce croiau o pereche 
de hamuri din multe piei de bivol. 

— Din multe piei de bivol ? Numai o pereche 
de hamuri? Pentru ce? Pentru ce? 

— Ziceau că ei croiesc aceste hamuri pentru 
un purece, pe care voiau să-1 înhame la un 
fel de cotigă. Să se urce-n cotiga trasă de 
purece şi să ajungă-n cer. Dar cît o fi pure- 
cele acela de mare, nu am de unde sti. 

— O cotigă trasă de-un purece? Şi să ajun- 
gă-n cer? 

— Atunci am rîs de ei. însă acum... mă 
gîndesc... 

— E nemaipomenit! Ţi-au spus chiar ţie 
asta? Aşadar, nu-i minciună povestea cu 
puricele ? 

— Şi, într-o altă zi, trecînd printr-o văioagă, 
plină de mlaştini, am zărit nişte oameni! 
Si ce-am mai rîs de ei! Ce-am mai rîs! 
Umblau pe catalige, adică un fel de picioare 
înalte de lemn, să nu-i ude noroiul. Purtau 
pe trupuri cămăşi şi izmene de in, ca să le 
poată spăla cu uşurinţă, şi, pe cap, pălării 
din paie, ce se spală şi ele tot lesne. Ce-am 
mai rîs! Ce-am mai rîs! 




— Măgarul n-a minţit nici în privinţa asta! 
se miră dregătorii. Dar ce-i cu Dumnezeu? 
Cu Dumnezeu ce e? 



Păcală îsi desface larg braţele: 

— Asta-i chiar gogonată. 

— Spînzuraţi-1 de limbă! De limbă spînzu- 
raţi-1 ! bate mitropolitul cu cîrja, mai avan. 

— ...dar, ce e drept e drept, nu-şi încetează 
vorba Păcală, nu sînt nici două zile de cînd 
l-am întîlnit... 

— Pe cine l-ai întîlnit ? 

— Să spun sau să nu spun ? 

— Spune-ne, ce mai vorbă! 

— Să vă spun, de-i aşa. Venise cu o căruţă 
mare, trasă de sase bidivii, însuşi Sfîntul 
Petru din rai. Si-ncărcase-n căruţă vreo 
patru buti cu vin, un taraf de lăutari si-o 
cîntăreată, să cînte si să joace... 

— Si unde se ducea? 
•> 

— Se întorcea în rai!... 

— Vai, e sfîrsitul lumii!... se smuceşte mi- 
tropolitul de barbă. Şi se saltă din jilţ, cu 
haina-i neagră, lungă şi largă, fluturîndu-i. 
Şi, pierzîndu-şi papucii, porneşte, în grabă 
mare, afară din Divan, strigînd cît îl ţinea 
gura: înseamnă că Tîndală a ghicit adevă- 
rul... Cu patru buti de vin si-un taraf de 
lăutari? Si-o fată să cînte si să joace? 

— Atunci, dacă stau lucrurile astfel, a glă- 
suit, rar, vodă, după ce a pierit pe scări 
mitropolitul, chemaţi-1 pe Tîndală, acolea, 
în faţa noastră, lîngă Păcală, să stăm cu ei 
amîndoi oleacă de vorbă mai pe-ndelete... 



FILOZOFUL SI GHICITORUL 

Chipul fără zîmbet ca slava fără soare! Decît să 
n-ai putere să rîzi, mai bine să nu trăieşti. Că rîsul 
i-a fost dat omului, ne-nvaţă cei bătrîni... 




Şi iac-aşa s-a întîmplat ca-n acea zi, după 
aproape un an de despărţire, Păcală şi Tîn- 
dală s-au întîlnit din nou. Se stie doar că 
n-aduce anul ce-aduce ceasul. Muntele cu 
munte nu se întîlneşte; dar prietenul, cu 
prietenul pe care-1 doreşte, cînd nici gîn- 
deşte. Că prietenul vechi e ca vinul, cu cît 
se învecheşte, cu-atîta e mai bun. Si, cîte- 



odată, prietenia îi este mai de folos omului 
decît însăşi rudenia... 

Cînd s-au văzut cei doi prieteni atît de doriţi 
unul de altul, din frunte s-au încruntat, 
însă din ochi şi-au rîs. (Numai ei erau în 
stare să facă una ca asta.) 
Şi, din ochi, aşa cum vă povesteam mai sus, 
si-au grăit: 

,,Ce mai faci, măi Tîndală? Mă bucur că 

te văd. îmi era dor de tine!" 

„Dar mie, prietene Păcală! Te-am căutat 

pretutindeni. Bine că te-ntîlnii. . ." 

Din gură însă, ca să nu prindă de veste vodă 

si marii lui dregători ce simţăminte au unul 

fată de celălalt — deoarece vorba ceea: 

„gura nu cere chirie, poate vorbi orice fie" 

— îsi glăsuiesc asa: 

— Ia, priveşte, Tîndală, pe cine-ţi fu dat să-1 
întîlneşti aici, în palatul lui vodă! Pe duş- 
manul tău de moarte, Păcală, acela ce 
te-a-nfundat de-atîtea ori... 

— Mai bine mă-nghiţea pămîntul decît 
s-ajung să-1 văd, din nou, în faţă pe Tîndală! 
rosteşte si Păcală, continuînd, totodată, să-i 
vorbească prietenului din ochi: „Am bănuit 
încă de la-nceput, cînd mi-a pus vodă între- 
barea, că hîtrul, care născoceşte poveştile 
cu puricele uriaş, oamenii cu picioarele de 
lemn şi petrecerile lui Dumnezeu în cer, 
erai tu, siretule Tîndală, dar n-am vrut 
să se bage de seamă că-nţelesesem de cine 
era vorba." 

„Şi eu, cînd ţi-am aflat răspunsul, am bănuit 
numaidecît că eşti tu", îşi mijeşte ochii a 
rîde Tîndală. 

Atîta că din gură, amîndoi prietenii se ceartă 
mai departe. 

— Noi, împreună, în palatul acesta nu putem 
sta! 

— Plec eu sau te duci tu ? 

— Doi inşi p-o sfoară nu pot juca. 

— Nici două mîţe, într-un sac, nu-ncap! 

— Asta e straşnic că se duşmănesc amîndoi, 
şopteşte la ureche lui vodă căpetenia mari- 
lor dregători. Ce ne-am fi făcut noi dacă 




s-ar fi înţeles şi ne-ar fi pus la cale, laolaltă, 
vreun pocinog? 

— Păcală şi Tîndală, a rostit vodă, după 
cîtă pricepere şi isteţime aţi dovedit cutre- 
ierînd prin lume, m-am socotit şi m-am 
gîndit să vă iau în slujbă. 

— Dar pentru ca s-aflăm despre voi şi 
unele lucruri pe care nu le ştim, vă rugăm 
să ne spuneţi, amîndoi, unde-aţi văzut lu- 
mina zilei? întreabă căpetenia marilor dre- 
gători. 

Păcală se întoarce către acela ce-i pusese 
întrebarea: 

— Lumina zilei am văzut-o pe oriunde am 
umblat. 

— După ce trecea noaptea, completează 
Tîndală. 

— Nu asta vă întreb. Păreţi destul de ne- 

5 

ghiobi amîndoi... Ci unde, în ce sate, anume, 
v-ati născut? 

— Eu nu m-am născut în sat, îsi subţiază 
gura Păcală. 

— Şi eu aşijderea, se vîrî mai în faţă Tîn- 
dală. 

— Ci-ntr-o pădure. 

— Si eu aşijderea. 

— C-asa a vrut Norocul. 

— Şi la mine aşijderea, nu se lăsa nici o 
clipă Tîndală, pe urma lui Păcală. 

— Norocul, nenorocul, lîngă ce sat, vă-n- 
treb, au fost pădurile acelea ? 

— Unul cu oameni, cu femei şi copii. 

— Cu holde si păşuni. 

— Şi pe păşuni cu vite. 

— Iar vitele aveau la grumazuri tălăngi. 

— Dar ce nume purtau satele acelea? Nu 
vreţi să-ntelegeti ? îsi cam pierde răbdarea 
căpetenia marilor dregători. 

— Ei, asa cum i-a fost si lui dat. 

— ...de cei care au trăit în vechime. 

— Măi, voi sînteţi proşti pe de-a-ntregul 
său vă prefaceţi proşti? 

— Prostul se cunoaşte nu atît după vorbă... 

— ...cît după ochi... 

— Dar prost cu prost, cît trăieşte... 

— ...lesne se-ngăduieşte. 

— Lăsaţi vorbele acestea fără de noimă si 
spuneti-mi satele, unde ziceţi voi că v-ati 
născut, erau pe deal sau pe vale? 

— Lîngă fiecare deal e şi-o vale. 

— Şi, dac-o iei şi-acuma pe cale, către 
satul unde m-am născut eu... 

— ...sau eu... 

— ...dai tot întîi de deal... 

— ...şi-apoi de vale... 

Căpetenia marilor dregători îi face semn lui 
vodă că degeaba îi crede pe-amîndoi isteţi, 
deoarece atît Păcală, cît si Tîndală, sînt nişte 
nătăfleti. 

— Măi, nu vreţi să pricepeţi, se întoarce 
apoi iarăşi spre ei, cine erau mai mari, acolo, 
în satele voastre? 

— La noi în sat, începe Păcală, era unu' 
Neagu, că se-nălţase, bată-1 norocu', de-a- 
proape că-ntrecea şi streaşinele caselor. 

— Iar noi aveam un plop, lîngă crîşmă. 
Crescuse de nu se mai sfîrsea. 

1 

— Nu asta vreau să aflu, se mînie, în sfîrşit, 
tare, căpetenia marilor dregători, ci (cum aş 
putea să vă-ntreb?) de cine vă temeaţi, 
na, voi, acolo, în sat ? 




— Noi ne temeam de taurul popii, îşi dă 

drumul la gură Păcală, că ăla, cînd scăpa, 

praful şi pulberea s-alegea de ce-i ieşea în 

cale. Si-avea nişte ochi roşii... 
5 •> •> 

— La noi, spaima o băga-n oameni un urs, 
care se oploşise în pădurea de lîngă sat. 
Dar ne-am pus, într-o noapte, pe el, cu 
topoarele, şi-aşa s-a terminat. 

— Ajunge!... Ajunge! ţipă căpetenia mari- 
lor dregători. Că eu vă-ntreb de una şi voi 
răspundeţi de alta. Cu atîta prostie cîtă 
e-n capul vostru, vă faceţi chiar de rîs. 



— Noi ne-am făcut de rîs... mormăie încet 
Tîndală. 

— ...şi domnia ta de ocară, duce pînă la 
capăt vorba Păcală. 

— Sau, cum sună o vorbă: „Eu îi urez sănă- 
tate..." 

— „...şi el mă izbeşte cu ghioaga-n spate". 
Deodată, pe cînd ei încă îşi spuneau aceste 
cuvinte, ce credeţi, dragii mei? S-a auzit 
un rîs! Voi o să spuneţi: „Ce mare lucru 
un rîs ? Cine n-ar rîde, mai ales cînd, înaintea 
lui, s-ar afla cei doi ghiduşi: Păcală si Tîn- 
dală?" 

Aşa ar fi în alte împrejurări. Numai că, de 
data aceasta, rîdea însăşi copila lui vodă, 
care era si ea acolo, de fată la Divan, sezînd 
pe un scăunel, lîngă jilţul tătîne-său. 
Si iar o să-ntrebati „Si întrucît înseamnă 
mai mult că rîdea copila lui vodă, decît ori- 
cine altul?" 
Iară eu vă răspund: 

— Copila aceasta a lui vodă, pe numele său 
Ilinca, nu ştia nimeni din ce pricină, de cînd 
se ivise pe lume şi pînă-n acea zi, deşi trecu- 
seră de atunci cam şaisprezece ani, nu învă- 
ţase încă să rîdă. 

Pe obrăjorul ei, altminteri curat şi alb ca 
neaua, niciodată nu se-mbiase lumina unui 
zîmbet. 

Şi vorba ceea: Chipul fără zîmbet ca slava 
fără soare! Decît să n-ai putere să rîzi, mai 
bine să nu trăieşti. Că rîsul i-a fost dat omu- 
lui, ne-nvată cei bătrîni, sa-si uşureze soarta 
si sa-si înfrumuseţeze viata. Si cine nu zîm- 
beste nici fericirea n-o va putea cunoaşte. 
Aşa că tot ce-a fost pe lume cu putinţă fă- 
cuse vodă numai şi numai să ajungă s-o vadă 
si el, măcar o dată pe Ilinca lui rîzînd, înve- 

selindu-se. Cu ţelul acesta, chemase de prin 
multe ţări străine, tot soiul de vraci, doftori, 
lecuitori, pe urmă, măscărici, pehlivani şi 
alte feluri de oameni, care-şi cîştigau pîinea 
făcîndu-i pe alţii să rîdă. 

Ilinca îi ascultase pe vraci, le înghiţise cu 
răbdare hapurile sau îi privise pe măscărici 
strîmbîndu-se în fel şi chip, fără ca nici- 
odată, niciodată, astfel cum aţi aflat mai 
înainte, să izbutească şi ea să-şi aducă pe 
buze cel mai mic zîmbet. 
Şi iată că atunci, cînd căpetenia marilor 
dregători venise cu răspunsul lui Tîndală, 
dintr-o dată, şi pentru întîia oară de cînd 
era pe lume, în ochi îi răsărise o scînteie 
de zîmbet. 

Nu o băgase însă nimeni în seamă. 
Dar, după ce intrase şi Păcală în sala aceea 
mare a Divanului, si mai cu seamă cînd îl 
zărise şi pe mitropolit fugind, cu poalele 
anteriului ridicate, şi pierzîndu-şi, pe drum, 
papucii, buzele fetei începuseră să i se des- 
tindă mai mult. Iar cînd apoi Păcală şi Tîn- 
dală îi răspunseră la întrebări căpeteniei 
marilor dregători, se pornise să rîdă. 
Vodă privea la fată şi nu-i venea să creadă. 
— Fata mea rîde? Boieri dumneavoastră, 
copila mea rîde! Copila mea rîde! Sărise 
din jîlţ. O luase pe Ilinca de mijloc şi înce- 
puse să joace împreună cu ea prin sala 
lungă şi împodobită cu stîlpi a Divanului: 
Copila mea rîde! Copila mea rîde! 
Trebuia să vă mai spun că vodă o făgăduise, 
nu cu mult timp în urmă, pe Ilinca de 
soţie aceluia care ar fi izbutit s-o facă să 
rîdă. 

Si ce te faci acum, vodă? Trebuie să te tii 
de cuvînt! Dar cum? Căci nu se stia bine. 
Cine a făcut-o de fapt să rîdă? Tîndală cu 
ceea ce pretindea el că-i destăinuise Ciuş? 
Păcală prin vorbele cu două înţelesuri, 
preasfinţitul mitropolit, cînd o luase la fugă 
şi-şi pierduse papucii? Sau amîndoi flă- 
căi,, cînd i-au răspuns căpeteniei marilor 
dregători? 

Mitropolitul însă nu se putea însura cu 



Ilinca, fiind o înaltă fată bisericească. Si, 
chiar de n-ar fi fost, trecuse sărmanul de 
mult de vîrsta cînd mai putea fi mire. 
Si să se însoare Tîndală sau Păcală cu dom- 
nita Ilinca? se întrebau boierii. Iar, cînd va 
închide ochii stăpînul lor, să moştenească 
jilţul domnesc Păcală sau Tîndală? Asta îi 
tulbura şi-i scotea din sărite pe dregători, 
însă, cu toate acestea, vorba lui vodă fiind 
dată, Ilinca trebuia să-şi aleagă ea singură 
pe unul dintre cei doi flăcăi de bărbat. Era 
destul şi prea destul ca fata să spună numai 
cine fusese acela dintre ei care o făcuse să 
izbucnească în rîs, şi-n-dată, cum se spune, 
Norocul i-ar fi pus celui ales mîna-n cap. 
Flăcăul s-ar fi pricopsit ca ginere domnesc. 
Numai că fata îi pretăluieste si-i măsoară 
bine. Păcală este înalt, subţire ca nuiaua, 
cu ochi scînteietori. Tîndală e mai blînd 
şi domol în mişcări, dar nu-i de lepădat. 
Pe care-1 va alege? 

Dregătorii aşteaptă cu sufletul la gură, nă- 
dăjduind în sinea lor că fata, ca o copilă 
de domn ce se află, va răspunde înţelepţeşte, 
că nici unul dintre cei doi flăcăi n-a făcut-o 
să rîdă. Ci că rîsul i-a năvălit pe buze, aşa, 
pe neaşteptate şi fără pricină. 




Numai că ochii fetei — ca si ai celor mai 
multe copile de prin locurile pe unde aceasta 
trecuse — se opresc, tot mai stăruitor, tot 
mai stăruitor, la Păcală. 
Şi-aşa, ea se ridică de pe scăunelul pe care 
sta. Se apropie de Păcală cu paşi uşori, 
aproape neauziţi. Şi-1 apucă de mînă. 
— Pe flăcăul acesta mi-1 aleg de bărbat, 
tată! îi poţi porunci ţării să se pregătească 
de nuntă! 

— Fata mea rîde? Boieri dumneavoastră, copila mea rîdeî Copila mea rîde ! 



— Dacă aceasta e alegerea ta — se învoieşte 
vodă, dar cam cu îndoială, văzîndu-i pe 
marii lui dregători ce mutre de urgisiţi îşi 
luau — să fie precum vrei... 

Marii dregători murmură, dar nu îndrăz- 
nesc să-şi ridice împotrivă glasul, căci vodă 
obişnuieşte să se mînie lesne, si-atunci e 
vai de ei. îşi pot pierde şi capul. 
Fata se uită la Păcală galeş; Tîndală, căzut 
parcă din pom, la Păcală; iar vodă, marii 
lui dregători şi oaspetele palatului, paşa, 
la tustrei, în vreme ce măgarul cel bătrîn 
rage, şi-afară, în ogradă, răsună trîmbiţele, 
anuntînd hotărîrea Ilincăi, de-a se mărita 
cu Păcală. 

Acesta îsi desface însă mîna din aceea 
a fetei — care-1 si însfăcase — si-i priveşte 
pe vodă şi pe fata lui mohorît. 

— De ce te uiti la mine atît de încruntat? 
se cam supără vodă. 

— Nu stii, măria ta, că si la soare, deoarece-i 
atît de strălucitor, nu te poţi uita decît 
încruntîndu-te ? îi răspunde Păcală. Aşa 
se-ntîmplă întotdeauna cu oamenii de jos 
cînd îi privesc pe cei mari, care stăpînesc 
lumea! 

— Şi cum crezi că e bine să-i priveşti pe 
stăpînitori, între care, după ce-o să te-nsori 
cu fata mea, s-ar putea să te numeri şi tu? 
mai vrea să stie vodă. 

— La fel ca pe soare, şi ca pe orice foc 
mare, îndeobşte, nici prea de departe, dar 
nici prea de aproape, măria ta! 

— Si cu însurătoarea ce facem? doreşte să 
afle, la urma urmelor, vodă. 

— Ce facem, ce nu facem, un lucru este 
limpede că, deocamdată, nu mă pot însura. 

— Pentru ce ? lăcrămează fata — care se 




— 



îndrăgostise lulea de Păcală — reîntor- 
cîndu-se pe scăunel şi reaşezîndu-se. Eu 
vreau să mă mărit si să rîd. Iubeşti vreo 
altă fată? C-atunci te spînzurăm. 

— Nu iubesc nici o fată. Am fost însă o 
bună bucată de timp învăţăcelul unui prea 
vestit filozof. 

— Şi ce legătură are filozoful cu nunta ? 
se smiorcăie domnita. 

— O să vedeţi că are! De la el am învăţat 
că omului poţi să-i iei, dar nu-1 poţi sili să 
ia. Şi că nu trebuie să mă-nsor pînă n-oi 
vedea fata mîncînd, în preajma mea, un 
blid întreg de sare! 

— Şi-n cît timp se mănîncă un blid de sare ? 

— într-un an si ceva. 

— Şi-altminteri nu se poate ? 

— Altminteri vezi că nu. 

— Bine, dacă-i aşa, să aşteptăm un an, se 
bucură căpetenia marilor dregători. 

— Să aşteptăm un an sau cît o fi nevoie, 
rostesc, cu mulţumire, toţi marii dregători. 

— Dar pentru că vei fi ginerele domnesc, 
îţi dăruiesc, de pe acum, o slujbă: de sfet- 
nic, filozof al curţii, plătită cu zece pungi 
de galbeni pe an. 

— Nu pot primi atîta leafă, măria ta! 

— Şi asta pentru ce? 

— Fiindcă, măria ta, un sfetnic de-al măriei 
tale, cu cît este mai bine plătit, cu-atîta 
trebuie să aibe numai părerile măriei tale 
şi să tacă mai mult. Iar eu, măria ta, iartă-mă, 
îmi am şi nişte păreri deprinse de la filo- 
zoful cu care ţi-am povestit c-am învăţat 
şi-aş dori să le spun... Pentru folosul mă- 
riei tale si-al tării... Mă mulţumesc, 

5 1 ' 

de-aceea, mărite, numai cu-o pungă de gal- 
beni pe an. 

— Şi, ca viitor ginere domnesc, ce dorinţe 
mai ai? Poti avea trei dorinţe. 

— Mi le vei îndeplini oricare ar fi ele ? 
Vodă se uită la fata lui, care numai pri- 
vindu-1 pe Păcală îşi uitase de plînsul de 
adineauri, şi, ascultîndu-1, zîmbea. 

— Oricare ar fi ele! 

— întîia mea dorinţă este aceea ca, de 

acum-nainte, să nu mai iei măria ta nici o 
hotărire de-a pedepsi pe cineva cu luarea 
libertăţii sau moartea, fără de-a-mi cere si 
mie sfatul, devreme ce m-ai înălţat în rangul 
de sfetnic-filozof al curţii... 

— Prea mare îndrăzneală! mîrîie marii dre- 
gători, înfundat. 

— Dreptul acesta nu l-am avut niciodată, 
nici eu!... se încruntă căpetenia marilor 
dregători. 

— Cam mare îndrăzneala este de aceeaşi 
părere şi vodă, dar pentru că vei ţine de 
casa mea şi mi-ai făcut copila să rîdă, hai, 
treacă de la mine. Altceva, ce mai vrei? 

— Altceva mai doresc să am dreptul, fără 
ca nimeni să mă poată opri, de a răpune 
puricii sau păduchii din Divanul domnesc, 
oriunde-i voi zări. 

— Purici şi păduchi în Divanul domnesc? 
rîde vodă. Dar cînd s-au mai văzut purici 
şi păduchi în Divan? 

— Purici şi păduchi? rîde cu hohot fata. 
Şi cum vrei să-i răpui? 

— Izbindu-i cu palma, pumnul sau cu to- 
iagul, dacă e nevoie. 

— Asta-i o nerozie fără pereche! spun marii 
dregători. Purici şi păduchi doborîţi cu 
toiagul? Cine-a mai auzit? 

— Aţi auzit acum. Şi-o să aflaţi cu timpul 
cît de înteleptească si de folositoare tării 
este o asemenea faptă. Te învoieşti, mărite? 

— învoieşte-te, tată, rîde copila. Ca s-o 
vedem şi pe-asta. 

— Bine, hai s-o vedem — şi-n al treilea 
rînd? 

— în al treilea rînd doresc — si-ti cer hri- 



soave pecetluite pentru aceste drepturi — 
să pot pleca la preumblare oricînd voi avea 

poftă, fără nici cea mai mică oprelişte, avînd 
alături de mine, pe oricine-oi pofti. 

— Nu pot să-ţi înţeleg aceste preaciudate 
dorinţe, dar am să-ti dau hrisoave pentru 
toate drepturile cerute, se învoieşte vodă. Şi 
asta de hatîrul zîmbetelor copilei mele. 

— Dar cu Tîndală ce facem? îl întreabă 
pe vodă căpetenia marilor dregători, în- 
ciudat peste fire că hoinarul Păcală fusese 
ales de fată drept ginere domnesc (dorinţa 
de a-i fi mire o avusese el!) şi gîndind să-1 
ridice împotriva lui Păcală pe-acela care 
spusese, destul de răspicat, că-i e duşman 
de moarte. Să-i dăm un rang şi lui... Nu 
numai lui Păcală. 

— Pe Tîndală-1 numim marele ghicitor al 
palatului, plătit tot cu o pungă de galbeni 
pe an. Iar măgarului Ciuş îi dăruim drept 
hrană: mărăcini sau scaieţi, cît o putea 
înghiţi. Să se scrie hrisoave pentru unul şi 
cellalt. Si-acum, voi vechii mei mari dre- 
gători, împreună cu noii mei sfetnici: Pă- 
cală şi Tîndală, sînteţi poftiţi la ospăţ, să 
bem si să mîncăm în cinstea fetei mele, 
pentru că a rîs azi. Măgarul ghicitor va fi 
purtat la grajd, să se îmbuibe şi el. 

— S-au dus, apoi, cu toţii, paşa, Păcală şi 
Tîndală, vodă, copila lui, marii săi dregă- 
tori, în încăperea oaspeţilor. Şi-acolo s-au 
aşezat, cu mare veselie, la masă. 




Păcală, care, de cînd sosise la Palat, nu 
fusese încă poftit să mănînce nimic, înfu- 
leca de zor. 



— E unul dintre noi, aici, la masă, care 
înghite cît doi! rîde, în batjocură, căpetenia 
marilor dregători. 

— Ceea ce mi-e mai ciudă, adaugă şi Tîn- 
dală: omul acesta despre care vorbeşte căpe- 



tenia marilor dregători, duşmanul meu de 
moarte, nu se mulţumeşte numai să-nghită 
cît doi, ci mai are şi obiceiul prost de a 
gîndi cît trei. Şi asta nu e bine. Nu mi se 
pare bine. Mai bine cred că este, aşa cum 
se întîmpla cu alţii de pe aici, că mănîncă 
puţin, dar nu gîndesc deloc... (Căpetenia 
marilor dregători, dorind să-i arate dom- 
niţei că are purtări alese, mînca foarte 
puţin.) 

— Cu toate astea, mai rosteşte căpetenia 
marilor dregători, tot în batjocură, nepri- 
cepîndu-1 pe Tîndală, în timp ce îşi întinde 
cupa să i se toarne vin, uite n-aş fi crezut 
că şi-unui filozof, unui om cu cugetu-nalt 
ca Păcală, îi plac atît de mult mîncărurile 
bune... 

— Dar domnia voastră ce socoteaţi, îl în- 

treabă Păcală pe căpetenia marilor dregători, 
oprindu-se o clipă din mestecat, că numai 
cei săraci cu duhul ştiu să preţuiască buca- 
tele alese? Că ele sînt menite doar proştilor? 
Rîd, pe-nfundate, slujitorii care aduc la 
masă tăvile cu fripturi, coşurile cu fructe, 
blidele cu cofeturi si vasele cu vin. Rîde 
chiar si domnita, care se gîdila de-atîta mul- 
turnire că sta alături de Păcală la masă 
şi-1 tot fura din ochi. Nu ştia ea prea bine 
de ce, însă rîdea voioasă. Ba rîde însuşi 
vodă, privindu-i pe Păcală şi pe căpetenia 
marilor dregători, unul senin şi vesel, iar 
celălalt înciudat si roşu ca un rac. 

— Şi-acum, grăieşte vodă, după ce şi-a 
sorbit cupa de aur plină cu vin, îl rugăm 
şi pe sfetnicul ghicitor s-alerge la măgarul 
său, Ciuş, şi să ne-aducă ştire despre ce se 
va-ntîmpla în palatul domnesc de astăzi 
înainte. 




Tîndală se zoreşte la grajd, nu stă prea 
mult pe-acolo, se întoarce, gîfîind. Şi îi dă 
lui vodă răspunsul: 



— în palatul domnesc or să se petreacă 
trei lucruri. întîi: vor începe să iasă la 
iveală aceia ce jefuiesc cel mai fără de milă 
vistieria ţării; al doilea: dreptatea se va 
ciocni cu nedreptatea; şi-al treilea: min- 
ciuna va cădea de multe ori în genunchi... 

— Ce vrea să-nsemne asta? se strîmbă la 
chip vodă. 

— Nu stiu nici eu, măria ta! îsi ia o mutră 
nevinovată Tîndală. Aşa mi-a răspuns Ciuş. 

— Ei, lasă, vom vedea noi cum ţi se vor 
îndeplini prorocirile! rîde cu hohot vodă. 
Că, numai una singură de-o să iasă pe dos, 
am să-ţi şi retez capul. De-aceea chiar îţi 
poruncesc să mi-i ghiceşti, negreşit, pe- 
aceia care fură cu ghiotura din vistieria 
tării. După cum si Păcală este dator să-mi 
arate, să-mi dovedească, în fiecare zi, înţe- 
lepciunea cîtă-a deprins-o de la filozoful 
acela la care a-nvăţat! Dar pînă una-alta, 
să ridicăm iar cupele. Să bem şi să mîncăm! 
Au mîncat ei şi-au chefuit, precum se che- 
fuia, odinioară, în palatul lui vodă. Marii 
boieri s-au cherchelit toti. Păcală a fost 

5 

poftit de domniţă să joace în horă împreună 
cu ea, ţinîndu-se de mijloc. Şi-aşa s-a scurs 
o noapte întreagă, în joc, şi voiebună... 



întrecerea si judecata 

Binele să-l faci cînd este nevoie. Şi nu este destul 

să fie, ci să fie şi cum trebuie să fie. 
Fiecare este dator să facă binele cînd nu este dator nimic. 




Cîteva zile mai tîrziu, după ce a plecat şi 
paşa din palatul domnesc, s-au întîlnit, pe 
ascuns, toţi marii dregători în palatul căpe- 
teniei lor. 

— Ce ne vom face de astăzi înainte cu 
Păcală si cu Tîndală? s-au întrebat ei între 
ei cu grijă şi cu spaimă. Păcală, dacă-o fi, 
într-adevăr, filozof, aşa precum se pare, o 



să-l sfătuiască pe vodă numai ce nu ne va 
fi cu priinţă nouă. Iar Tîndală, cu ajutorul 
măgarului său Ciuş, o să ne ghicească ho- 
ţia! Ca si celelalte toate năravuri... 
— Lăsaţi şi nu vă-ngrijoraţi, le-a răspuns 
căpetenia marilor dregători. M-am dus şi eu 
la un bătrîn boier înţelept. Şi el m-a învă- 
ţat ce trebuie să spun ca să-l fac de ruşine 

pe ginerele lui vodă. Vodă îşi va pierde 
încrederea-n Păcală şi o să ni-1 izgonească 
de la palat. în ce-1 priveşte pe Tîndală, îi 
găsim noi un ac şi cojocului său. Dar, 
dintr-o dată să mergem în Divan, să-mi 
bat eu joc întîi de Păcală. 
Se duc, grămadă, marii dregători în Divan 
şi căpetenia lor îl şi ia în piept pe Păcală: 

— Ascultă, filozofule! Să ştii că am deprins 

şi eu gîndirea înţeleaptă. De-aceea, ca să 

ne-ntrecem unul cu altul, te rog să-mi spui 

unde socoti domnia ta că mă aflu eu în 
ceasul acesta? 

Păcală se hlizeşte: 

— în palatul măriei sale vodă, vezi bine! 

— Aşadar, dacă eu sînt în palatul măriei 
sale, înseamnă că nu mă aflu la hotarul de 
miază-zi al tării. 

5 

— întocmai precum spui. 

— Dar dacă nu mă aflu la hotarul de miază- 
ziuă, fără îndoială că mă găsesc cu totu-n 
altă parte. 

— Nici nu încape vorbă. 

— Şi-apoi, dacă am ajuns cu totu-n altă 
parte, cum aş putea să fiu şi-n palatul 
măriei sale vodă? rîde în batjocură căpete- 
nia marilor dregători. 

— Frumoasă judecată! se înveseleşte vodă. 

— Păcală! Te-a-nfundat! se bucură marii 
dregători. Şi te-ai făcut de rîs! 

— Asa e, m-a-nfundat, mustăceşte Păcală 

— Şi harşt! — îi arde o palmă căpeteniei 
marilor dregători, de vede stele verzi. 

— Ce faci? Cum îndrăzneşti? Mă pălmu- 
ieşti pe mine cel dintîi mare dregător al 
măriei sale? 

Toţi rămăseseră fără glas. 




— Eu nu te-am pălmuit pe domnia ta. 
Cum aş fi putut, dealtminteri, să te păl- 
muiesc, cîtă vreme, aşa cum ai spus însuţi 
domnia ta, nici nu te afli aici! 

Ilinca rîde să se strice. Vodă rîde si el, 
însă puţin sleit. 

— Mai facem o-ncercare ? îl întreabă pe 
Păcală căpetenia marilor dregători. 

— Să facem, de pofteşti... Numai să nu-ti 

iasă si-acuma de-a-ndoaselea. 
•> 

— Hai sa ne-ntrecem în semne! Si măria 
sa vodă să hotărască însuşi, după aceea, 
cine-a fost mai isteţ între noi. 

— Sînt gata! Şi te-ascult. 

Şi căpetenia marilor dregători îşi ridică în 
sus un deget. Păcală îi răspunde înălţînd 
două. Căpetenia marilor dregători face un 
semn, cu latul palmei, de la stînga la dreapta. 
Păcală, în schimb, îşi saltă puţin vîrful labei 
piciorului. Atunci căpetenia bate cu toiagul 
dregătoresc în podea. Şi Păcală, fără să stea 
pe gînduri, îşi bate cu palma pieptul. 

— Ce-ai vrut să spui domnia ta şi ce ţi-a 
răspuns Păcală? îl întreabă vodă pe căpete- 
nia marilor dregători. Să ias-afar' Păcală, 
cît timp ne tîlcuieşti. 

Căpetenia marilor dregători, după ce iese 
afară Păcală, se îngîmfă şi spune: 

— Eu am ridicat un deget, în semn că 
numai unul este căpetenie între marii dre- 
gători si este bine să tină seama de asta. Si 
Păcală si-a înălţat două degete, adică: si el 

are acum o slujbă însemnată, şi m-a rugat 
să nu ne mai certăm, ba să trăim în bună 
pace amîndoi. Pe urmă, eu am tăiat văz- 
duhul cu palma, în chip de: s-ar putea ca 
măria ta, dacă Păcală o să te supere într-o 
zi, să-1 retezi de grumaz. 

— Iar el? 

— Iar el, săltîndu-şi, cum ai văzut, puţin, 
piciorul, mi-a dat răspunsul că, de va fi să 
se-ntîmple una ca asta, se va pricepe să 
fugă, de la palat, din vreme... 

— După aceea? 

— După aceea, eu am bătut în podea cu 
toiagul, vrînd să-i arăt prin asta că e mai 

cuminte să stea supus, culcat la pămînt, 
asa cum stăm si noi toti înaintea măriei 

5 5 5 



tale, ca să-i meargă totul cum trebuie. Dar 
el s-a-mpotrivit, ciocănindu-şi cu palma 
pieptul, şi răspunzîndu-mi astfel că-i atît 
de grozav şi-atît de fără frică de nimeni 
încît s-ar putea lua de piept, dacă va avea 
poftă, şi cu măria ta... 

— Să fie izgonit! Să i se taie capul! strigau 
într-un glas boierii. Urăşte pe măria sa! 
Ne urăşte pe noi? Să piară din palat! 
Vodă s-a încruntat: 

— Să intre si Păcală si să ne tîlcuiască. Ce 

5 5 

a judecat el? 

— Cînd căpetenia marilor dregători şi-a 
ridicat un deget, l-am înţeles, îndată, ce-a 
vrut să spună, glăsuieşte Păcală, după ce 
se întoarce la încăperea Divanului — şi- 
anume că el, unul, singur, este mai mare 
si mai tare peste toti dregătorii si să mă tem 
de el. Şi eu, prin două degete, n-am pregetat 
să-i spun că orice nas îsi are nasul. Să-si 

' 5 5 5 5 

aducă aminte de asta. Pe urmă el a secerat 
văzduhul cu palma. Adică s-ar putea să 
mi se taie capul. Iar eu i-am dat răspunsul 
că se întîmplă, uneori, ca şi celor mai mari 
dregători, dacă întrec prea mult măsura 
înaintea măriei tale, să li se dea un picior 
in partea mai plină a trupului. Să nu uite 
nici de-asta! Şi el, atunci, de frică, m-a 
sfătuit, lovind cu băţul în podele, să stau 
lungit în tină, fără nici un cuvînt, înaintea 
măriei tale, orisice-ai hotărî. însă eu n-am 

primit şi i-am răspuns aşa: „Cine vrea să-1 
slujească, după cuviinţă şi datină, pe dom- 
nitorul său, are îndatorirea să facă lucrul 
acesta cu cinste şi cu dreptate, rostindu-i 
adevărul, precum îl are în inimă în orice 



împrejurare şi sfătuindu-1 întruna de bine. 
Si asta pentru folosul lui, deoarece înte- 

lepciunea i se judecă, întîi şi întîi, unui 
stăpînitor, după felul cum sfetnicii îndrăz- 
nesc sau nu a-i spune adevărul". 
Lui vodă i-a pierit încruntarea: 

— Dacă-i asa, bine-ai făcut că mi-ai măr- 

turisit adevărul. Să mi-1 spui şi de-acum 
înainte. Mai vrei să-1 încerci cu ceva pe 
Păcală? 1-a întrebat el apoi pe căpetenia 
marilor dregători. 

— Vreau ca, a treia oară, să-mi răspundă 
numai la o-ntrebare... 

— Si care e aceea ? 

5 

— Să-mi spui, Păcală, de eşti în stare, de 
ce filozofii sînt dornici să pătrundă în pala- 
tele celor bogaţi şi puternici? 

Păcală şi-a trecut oleacă mîna prin păr, 
gîndind, apoi i-a dat răspunsul: 

— Deoarece filozofii înţeleg si stiu cît pre- 

tuieste-n lumea de astăzi bogăţia si puterea! 

— Şi-atunci, cum tîlcuieşti că puternicii 
şi bogaţii nu au în schimb nici o plăcere 
să intre-n locuinţele filozofilor? 

5 

— E lesne si-aceasta de tîlcuit. Deoarece 
bogaţii şi puternicii nu ard de nerăbdare 
să afle, îndeajuns, rostul, pe pămînt, al 
înţelepciunii, care le-ar aduce, cel mai 
adesea, ponoase. Deoarece înţelepciunea 
îndeamnă la milă si înţelegere fată de cei 

de jos. Si cu una ca asta cei ce se află în 

fruntea bucatelor, în vremurile noastre, nu 
prea fac casă bună. 

— Dacă Dumnezeu îţi dă o slujbă înaltă, 
a sărit de la locul său un mare dregător în 
ajutorul căpeteniei lor, îţi dă şi-nţelepciunea 
de trebuinţă. 

5 

— Dacă-i aşa, ar trebui să te rogi, şi domnia 
ta lui Dumnezeu să-ti dea, cît de curînd 

5 ' 

o slujbă mai înaltă! i-a rîs şi acestui mare 
dregător în nas Păcală, lăsîndu-1 cu buzele 
umflate. 

Discuţia s-a mai purtat un timp tot în ace- 
laşi chip. Da'n vremea cît Păcală se hîr- 
jonea în felul acesta cu cuvintele, Tîndală 
ce credeţi că făcea? 

5 

Se strecura printre marii boieri dregători. 
Şi, trecînd de la unul la altul, îi şoptea la 
ureche: 

— Te-am prins! Te-am dovedit! 

Boierul cu pricina, ştiind că Tîndală avea 
poruncă să-i ghicească cu ajutorul măga- 
rului său pe hoţii cei mari, aceia care 
goleau vistieria, se îngălbenea la chip. 

— Cere-mi ce vrei, îl rugau, dar nu mă da 
de gol. 

— Unde îţi ai moşia? îl întreba pe boierul 
cu care sta de vorbă. 

— în Sărăcani, în Apăsaţi, în Vitregiţi (sau 
cum se mai numea satul!) îi răspundea 
boierul. 

— Ei bine, dacă vrei să-mi cumperi tă- 
cerea... 

— Vreau să ţi-o cumpăr, ce mai... 

— Să-mi încredinţezi la mînă hrisov, întîi, 
că-i vei uşura de biruri si-i vei scuti de 

împilări pe ţăranii de pe moşie. Ai tras de 
pe ei destul şi le-ai amărît viaţa cît pentru 
zece vieţi. Şi-al doilea, să-mi juri că, de-acum 
înainte, ai să te înfrînezi să-ti mai vîri 
mîinile pîn' la coate în vistieria ţării. 
Boierul, la început, că hîr, că mîr, se codea, 
dar Tîndală îi şoptea: 

— Cine a vrut să ia trebuie să si dea. Si 

1 

de unde ai furat trebuie să nu mai furi. 
Aşa zice poporul. Şi eu mă duc acum la 
măria sa vodă, să afle cîte ştiu, precum 
mi-a poruncit. 

— Şi-n acest chip, boierul se grăbea să se 
hotărască. 

— Bine, am să-ti dau hrisov, si-am să-ti 
fac jurămîntul, nelegiuitule! Mi-ai mîncat 
sufletul. 

Aşa s-a perindat pe la toţi, cum au fost 
Mătrăgună, Suflet-acru, Mînă-lungă şi cei- 
lalţi mari dregători ai lui vodă, în frunte 
cu căpetenia lor — pe care nu-i mai ştim. 

Si toti i-au dat obolul, au făcut jurămîntul 

si-au făcut binele neavînd încotro. 

i 

Vorba ceea: Binele să-1 faci cînd este nevoie. 

Si nu este destul să fie, ci să fie si cum 

trebuie să fie. Fiecare este dator să facă 



binele cînd nu este dator nimic. Iar omul 
e ca un puţ cu apa, cu cît face mai mult 
bine, cu atît mai mult îi vine. 

Si astfel trece cum trece ziua. 

i 

în ziua următoare, era o dimineaţă de jude- 
cată. 

La început se înfăţişează un bătrîn, care 
fiind istovit de puteri şi flămînd, într-o 
dimineaţă, nu putuse ieşi la muncă, pe moşia 
lui vodă. 

— Să fie vîrît la temniţă, si-acolo să putre- 

zească, îi cere lui vodă căpetenia marilor 
dregători, de care, de bun ce era, poporenii 
fugeau şi se fereau ca diavolul de tămîie. 

— Foamea sau ostenelele nu sînt temeiuri 
de-a nu-şi împlini îndatoririle faţă de măria 
ta! Altminteri, ce-ar mai fi, rostesc, cu gla- 
suri tari, toţi marii dregători. 

— Să fie vîrît la temniţă! îi dă osînda vodă. 

i 

— Dar bine, măria ta, îl opreşte Păcală, 

nu ne înţelesesem ca, ori de cîte ori va fi 

i ' 

vorba de temniţă, să te sfătuiesti si cu mine ? 

i ' ii 

La ce m-ai fi mai înălţat, oare, altminteri, 
la rangul de filozof-sfetnic ? 

— Aşa e, ai dreptate, îşi aminteşte vodă. 

— Numai că osînda e limpede! o ţine tot 
pe-a lui căpetenia marilor dregători. 

— Omul e vinovat, adaugă si ceilalţi mari 

dregători. Si ce mai calea-valea? Să-1 însface 
° i i 

străjerii. 

Păcală însă nu se uită la ei şi îi spune lui 
vodă: 

— Judecata e ca o căruţă cu două oişti, 

) i ' 

o poţi mîna cînd înainte, cînd înapoi. 

— Şi cînd îţi este judecătorul potrivnic, 
cum poţi să te mai judeci? adaugă încet 
Tîndală. 

— Măria ta, îl întrebă pe vodă Păcală, noi 
osîndim pe cineva pentru ceea ce a săvîrşit 
sau pentru ceea ce n-a săvîrşit? 

— Pentru ceea ce a săvîrşit, fireşte, îsi dă 
cu părerea vodă. 

— Bagă de seama, măria ta, şiretul acesta 
te trage-n cursă! îl previn pe vodă marii 
săi dregători. 

— Deci, cum ai spus însuţi măria ta, con- 
tinuă Păcală, nu poţi să-1 osîndeşti pe 
cineva pentru ceea ce n-a săvîrşit. Iar bă- 
trînul acesta nu a putut ieşi la lucru, fiindcă 
n-a fost în stare. Deci n-a făcut nimic. Si 

5 

încă nimic rău. Deci nu e vinovat. 

— Minciună! Minciună, măria ta! strigă 
căpetenia marilor dregători. 

— Minciuna aceasta, pe care o strigi dom- 
nia ta, înfruntă Păcală pe căpetenia marilor 
dregători, este în stare să spargă şi piatra 
şi preţuieşte mai mult decît un adevăr nela- 
locul lui. 

— Cum adevăr, cum minciună? rămîn nău- 
ciţi de vorbele lui Păcală toti marii dre- 
gători. 

— Aşa e, măria ta, cum îţi spun eu, bătrînul 
nu este vinovat! 

Fata lui vodă, Ilinca, a început să rîdă, pri- 
vindu-i pe marii dregători, în frunte cu 
căpetenia lor, năuciţi. Şi vodă, văzînd-o pe 
Ilinca rîzînd, îi răspunde lui Păcală: 

— Asa e! Bătrînul este nevinovat. Să fie 
l ăsat slobod. 




A doua pricină de judecată care urma era 
aceea a unui copilandru, căruia poruncin- 
du-i-se, din nu ştiu ce pricină, să se înfăţi- 
şeze la curte, pentru ca să fie bătut la tălpi, 
fugise de pe moşia lui vodă. Fusese însă 
prins şi acum îl judecau. 



— Pentru vinovatul acesta, care s-a răz- 
vrătit împotriva unei osînde şi a fugit de 
pe moşia măriei tale, noi, marii dregători, 
rosteşte căpetenia, cerem osînda cu moartea! 

— Cerem osînda cu moartea! urlă, ca unul, 
boierii. 

— Pedeapsa ce i se cuvine de drept, pentru 
această răzvrătire, e moartea! este de aceeaşi 
părere vodă. 

— Ba nu, măria ta, s-a împotrivit Păcală. 
De vină nu-i băiatul, ci frica ce se află în 
natura tuturor fiinţelor vieţuitoare pe 
pămînt, în văzduh si-n aer. Uitati-vă la 
căprioară, la iepure, la pasăre şi peşte, 
uitaţi-vă chiar şi la şarpe, la lup, la orice 
fiară. Fiecare are în sine o spaimă. Şi spaima 
îi rătăceşte simţurile, face pe orice vietui- 
toare să i se pară lucrurile mai groaznice 
decît sînt şi o-ndeamnă să fugă de tot ce i 
se pare primejdie. 

— Dar omul... omul cugetă şi este dator 
să-şi stăpînească spaima, ia cuvîntul şi vodă. 

— Aceasta cred si eu, glăsuieste Păcală. în 
viată nu trebuie să-ti fie frică decît de frică. 

5 1 

Şi-atunci ţi-o stăpîneşti. Numai că, pe de 
o parte, se află pe pămînt şi firi cu suflete 
de iepuri, şi nu e vina lor, sufletul nu 
s-alege, ci îl primeşti cum e, iar, pe de alta, 
preacinstiţii şi bunii mari dregători ai măriei 
tale au făcut tot mai mult să crească spaima-n 
oameni. . . 

— Noi împărţim dreptatea! spun marii dre- 
gători. Nu vîrîm spaima-n oameni! 

— Dreptatea celor umili, aşa cum o-mpăr- 
ţiţi voi, este capul spart şi împrăştie frică. 
Ea nu ştie să şi mîngîie, ci doar să pedep- 
sească. Si dacă nu ti-e teamă, se întoarce 
el spre căpetenia marilor dregători, eu am 
să-ti dovedesc că însuti domnia ta nu-ti 

5 3 ? 

poţi stăpîni frica. 

— Mie nu-mi este teamă! se îngîmfă acesta. 
Cum vrei să-mi dovedeşti? 

Păcală cere să i se-aducă un lat. Prinde, 
într-un cap al laţului, amîndouă picioarele 
căpeteniei marilor dregători şi celălalt îl 
leagă de stîlpul din mijloc al sălii Divanu- 

Se-azvîrle în patru labe şi, mîrîind ca o fiară s se repede la el. 



lui. Se-azvîrle în patru labe şi, mîrîind ca o 
fiară, se repede la el, ca şi cum ar fi vrut 
să-1 rupă de picioare. 

Căpetenia marilor dregători, măcar că ştia 
bine cine se repezise la picioarele sale, îşi 
pierde cumpătul, se sperie şi zvîcneşte, 
vrînd să o ia la fugă. Dar, cum era legat 
cu laţul de picioare, se prăvăleşte, gemînd 
înfricoşat. 



— Văzuşi? îl întreabă Păcală, după ce se 
ridică şi unul şi celălalt, că frica pînă şi pe 
un mare dregător îl sileşte să fugă? Dar- 
mite pe-un băiat, nu de ajuns de copt şi 
copleşit de spaimă? îl ierţi, măria ta? 
Fata lui vodă iară, cînd căpetenia marilor 
dregători se tăvălea pe jos, izbucnise în 
hohot. Si vodă, mulţumit că o stie rîzînd, 
1-a iertat pe băiat. 



SFIRSIT DE POVESTE 

1 

Vrednicia fără înţelepciune este ca frumuseţea fără ochi. 
Iar vremea şi înţelepciunea omenească 
vor dovedi, în lume, adevărul în adevăr. 




Se luaseră de gînduri toţi marii dregători 
ai lui vodă. Nu mai era de trăit la palat. 
Tîndală, marele ghicitor, îi aducea în fiecare 
dimineaţă veste despre ceea ce — zicea 
el — îi prevestise Ciuş şi tîlcuise el însuşi. 
— Astăzi, unul dintre marii dregători se va 
grăbi să te mintă, cu gîndul de a dobîndi o 
nouă trecere înaintea măriei tale, un altul 



va încerca să te fure si un al treilea va 
umbla cu-amăgiri. 

Vodă devenise bănuitor si se ferea de 
boieri. Nu mai avea încredere nici chiar 
în umbra lui. 

Şi-atunci, boierii, ca să se poată-ntoarce de 
unde au plecat, adică în deplina încredere 
a domnitorului lor, s-au înţeles între ei să 

pună mînă de la mînă şi vistierie de la vistie- 
rie, şi să-1 cumpere, de la Tîndală, pe Ciuş. 
Au adunat o căciulă de pietre preţioase. 
Iar Tîndală s-a învoit să li-1 vîndă pe Ciuş, 
dacă i-ar mai fi dat, pe lîngă acele pietre 
preţioase, şi alte încă vreo sută de-alese 
giuvaeruri. Boierii au primit. Şi-au adus 
darurile şi Tîndală le-a spus: 

— Cred c-o să aveţi o foarte mare bucurie 
dacă măgarul vă va ghici ceea ce vreţi s-aflaţi! 
Au încercat însă, de bună seamă, zadarnic, 
toţi marii dregători să-1 audă pe Ciuş ghi- 
cind şi prevestindu-le ce trebuiau să facă, 
pentru a cîştiga din nou, ca şi-n trecut, 
încrederea lui vodă. 

De atîta supărare, l-au luat pe Tîndală 
la rost: 

— Măgarul tău, Ciuş, ziceai c-o să ne facă 
o mare bucurie şi că ne va ghici ceea ce 
vrem s-aflăm. 

— Eu nu v-am spus, doamne fereşte, despre 
Ciuş c-o să vă ghicească ceva. Am făcut 
doar hrisov. Şi ia uitaţi-vă în el! Dimpo- 
trivă, ziceam că veti avea o foarte mare 
bucurie, dacă vă va ghici... 

— Păi ce, nu e tot aia? 

— Desigur că nu e! Dacă nu ştii ce-i apa, 
nu te-apuci să-noţi. Şi dacă nu e pe lume 
ce nu e, ce e să nu mai fie. Că de la „dacă" 
pînă la „e", preacinstiţilor mari dregători, 
este o cale lungă. Eu v-am spus numai, vă 
repet, lămurit, că „dacă" vă va ghici Ciuş, 
o să vă bucuraţi, foarte, foarte mult, nu c-o 
să vă ghicească. 

De ciudă şi mînie, boierii au poruncit să 
fie răpus Ciuş. Carnea au dat-o cîinilor 
curţii s-o mănînce şi numai capul i l-au 
adus lui vodă, pe-o tavă, pîrîndu-1 pe Tîn- 




dală că măgarul Ciuş nu ştie să ghicească şi, 
deci, că 1-a înşelat. 

— Să-1 întrebăm şi pe filozoful curţii, Pă- 
cală, duşmanul lui Tîndală. Să vedem el ce 
spune, a dat poruncă vodă. 

Păcală a sosit. Şi-a apropiat urechea pînă 
chiar lîngă botul măgarului mort, şi-a dat 
răspuns aşa: 

— Cu toate că-1 urăsc pe Tîndală, uite, 
capul măgarului său mie mi-a şoptit la 
ureche si-acum. 

— Şi ce ţi-a spus anume? s-a mirat tare 
vodă. 

— Nu stiu dacă e cazul să-ti pot mărturisi! 
Sînt tare îndrăzneţe cuvintele măgarului. 

— Mărturiseste-le! 

— întreg norodul ţării, în afară de marii 
dregători, spune capul măgarului, este 
nemulţumit. 

— Hm!... Hm!... Hm!... Pentru ce? 
întîi, zice, pentru că prea multe şi pe prea 
mulţi îi tine pe umeri... 

— Al doilea? 

— Pentru că adevărul este, de multe ori, 
legat de marii dregători ai măriei tale, la gard. 

— Si-al treilea? 

— Al treilea îmi este cel mai greu să ţi— 1 
destăinui. 

— Haide, destăinuie-1 ! 

— Fiindcă domnia îngăduie marilor dregă- 
tori să-i trudească pe nevoiaşi, în folosul 
lor, pînă-şi dau sufletul, fără să se bucure 
de bunurile vieţii, asa cum merită. în schimb, 
cînd vor să-şi spună şi ei cuvîntul înaintea 
măriei tale, aşa cum îl gîndesc, le este 
oprit. Vrei să-ţi spun mai departe? 

— Nu. îmi este destul. 

Si vodă s-a uitat la Ilinca. Aceasta nu rîdea. 

5 




Vodă s-a mîniat. 

— Nu mai îmi place, Păcală, filozofia ta. 
Şi-ţi poruncesc să-mi spui cine a fost filo- 
zoful care te-a învăţat să te porţi cum te 
porţi? 

— Filozoful acela, a spus rîzînd Păcală, se 
numeşte POPORUL. De la el am aflat 
că vrednicia fără înţelepciune este ca fru- 
museţea fără ochi. Iar vremea şi înţelep- 
ciunea omenească vor dovedi, în lume, ade- 
vărul în adevăr. 

Vodă se uitase, cît timp Păcală rostise cuvin- 
tele acestea, la fata lui, şi fiindcă ea nu 
rîdea, iar marii dregători răcneau cît îi 
ţinea gura: „Păcală şi Tîndală sa fie spîn- 
zurati!" a hotărît astfel: 

— Păcală, drept pedeapsă, fiindcă ne-a pă- 
călit, căci filozoful de la care a-nvătat n-a 
fost decît poporul, va lua un sac de grîu 
de soi, din hambarele noastre. Şi va merge 
la iad. Acolo Sarsailă, diavolul cel bătrîn, 
este morar el însuşi. Si, cum macină grîul 
acesta nu o mai face nimeni. Din făină 
de-aceea vreau să mănînc plăcintă. Lui Tîn- 
dală, la fel, pentru că prorocirea făcută, la 
cel dintîi ospăţ al nostru, la care aţi luat 
parte, n-a fost să se-mplinească... 

— Ba acea prorocire a duşmanului meu, ce 
este drept e drept, s-a împlinit destul, 1-a 
întrerupt Păcală pe vodă, că a-nceput să 
iasă la iveală hoţia din vistieria ţării; drepta- 
tea s-a tot ciocnit întruna cu nedreptatea; 
şi tot mai des minciuna a căzut în genunchi. 

— Aceasta nu-i de-ajuns! s-a încruntat rău 
vodă. Şi-a pierdut şi măgarul — al cărui 
cap va rămîne aici, ca să ne sfătuiască. 
Pentru asta şi altele, îi dăm pedeapsă grea. 
Pînă-n lăsatul serii, să nu mai aibe sub 
picioare pămîntul nostru, din tot cuprinsul 
tării Şi, de l-o mai avea, să i se taie capul. 

Şi, primind ei aceste porunci, Păcală şi-a 
prins pe umăr sacul, a luat cu el şi-o vîrşe, 
şi-a plecat la o baltă, de care s-auzise c-ar 
fi a dracilor. Acolo si-a azvîrlit vîrsa. Si, 
cum şi-a azvîrlit-o, s-a prins în ea un drac. 



Dracul, mai tinerel şi mai prost, cînd a 
înţeles că acela în vîrsa căruia căzuse era 

însuşi Păcală, a început să tremure. 

— S-a isprăvit cu tine, îl speria şi mai straş- 
nic Păcală. Tu eşti acela care ai făcut pe 
pămînt mai multe drăcovenii decît toţi cei- 
lalţi tartori. De cînd mi te căutam. Am să 
te iau cu mine, să te dau oamenilor, să 
te-nvete ei minte. 

5 

— Iartă-mă!... Iartă-mă!... se milogea, plîn- 
gea dracul cel tinerel. Uite, mă jur, pe 
coarne, pe coadă şi copite, că, de te-nduri 
de mine, îţi împlinesc orice dorinţă ai avea. 
Păcală, care ştia că dracii n-au alt jurămînt 
mai cumplit decît acela pe focul lor veşnic, 
i-a cerut să-i jure pe acesta, că o să-1 ducă 
şi-o să-1 întoarcă, teafăr, din iad, cum i-o 
porunci el. 

Şi dracul, la strîmtoare, a fost silit să-i jure. 
Aşa s-a petrecut că dracul 1-a luat pe Păcală 
în spate, cu sacul său cu tot. Şi, cît ai sufla 
de trei ori, au şi ajuns la iad. 
Acolo, ce să vezi? Tartorii, luaţi cu treaba, 
unii la înteţit focul, alţii la topit smoala, 
întîi nu l-au zărit. Şi Păcală a strigat: 

— Măi, voi, toţi dracilor! Unde vi-i Sar- 
sailă, diavolul cel bătrîn? 

— Da' cine îndrăzneşte să răcnească astfel 
la mine? s-a ivit Sarsailă, uriaş, bătrîn si 
negru, în uşa morii sale. Era atît de negru, 
încît chiar la lumina orbitoare a flăcărilor, 
se întuneca în iad. 

— îndrăznesc eu, Păcală. 

— Păcală? Chiar Păcală, acela care e spaima 
tuturor dracilor? 

— Păcală! Da. Păcală. De cîte ori să-ţi spun? 
Şi am adus un sac cu grîu, de-al stăpînului 
ţării, să-1 prefaci într-o făină mai albă 
decît laptele. 

— Mai albă decît laptele? Asta nici că se 
poate! 

— Să vezi c-o să se poată. Altminteri îţi 
iau pe nepotul acesta şi li- 1 dau oamenilor. 

— Atunci o să se poată. 

Si-auzind Sarsailă si cu toti ceilalţi draci 

ce-are de gînd Păcală, s-au făcut mititei. 

Si nici nu mai ştiau cum să-i tot intre 
in voie. 

— Să-ti punem demîncare! îti dăm si de 
băut! Uite si-acolo un locşor, să te lungeşti 
in voie, îl îmbiau de zor nu numai diavolii, 
ci si soţiile, fetele si surorile lor. 

— Iar eu îţi macin grîul, cît ai clipi! aleargă 
Sarsailă, 'napoi, în moara lui. 

Se aşază Păcală şi începe să mănînce, cînd 
numai, iacă, se-ntoarce Sarsailă, plecat, cu 
ochii în jos. 




— în sac, în loc de grîu am aflat numai 
pietriş din acela mărunt! zice el. Era să-mi 
si stric moara. 

— Ce face? Mi-ai luat grîul şi-ai pus în 
loc pietriş? îi strigă Păcală lui Sarsailă, cu 
toate că, în sine, e încredinţat că marii dre- 
gători, la plecare, i-au pus la cale ticăloşia 
asta, cu gîndul ca la iad se vor mînia dracii 
şi-or să-i mănînce capul. 

— Stai, nu te supăra, se roagă Sarsailă. Şi, 
ca să te împaci, am să-ţi dau şi făină din 
aceea mai albă ca laptele, un sac, şi-ţi umplu 
şi trei saci cu praf numai şi numai de aur. 

— Aşa mai treacă-meargă, se împacă Pă- 
cală. Dar nu trei saci cu aur, ci zece. 

— Bine, fie şi zece! grăieşte Sarsailă, bun- 
bucuros să scape de-asemenea năpastă. 
Si, îndată, îi aduce si sacul cu făină mai albă 
ca laptele şi zece saci cu aur. Dracul cel 
tinerel, la un semn al lui Sarsailă, ia aurul 
pe-un umăr, pe Păcală pe altul, şi-i urcă 
sus, pe ţărm. Se dă o dată peste cap şi se 
preface în cal. Păcală îi agaţă în cumpănă, 
pe şale, legaţi cu o frînghie, cei zece saci cu 
aur si sacul cu făină. încalecă si el. Si, diii! 
către palat. 

Tîndală, în vremea asta, schimbase o piatră 
preţioasă pe o căruţă mare şi patru armăsari. 
Cu căruţa gonise pînă ce întîlnise în cale 
un rîu de munte. Rîul acesta sosea dintr-o 
ţară vecină, purtînd cu el, în val, nisipuri 
şi pietriş. 

Tîndală aşterne în căruţă un strat gros de 
pietriş şi, pe deasupra lui, un altul de nisip. 
Şi, într-o întinsoare, porneşte înapoi. 
Nu se putuse îndura să plece de tot, întîi 
pentru că n-avea inimă să-şi părăsească ţara, 
si-al doilea, deoarece nici nu voia sa se des- 
partă de prietenu-i Păcală. 
„Soarta noastră, de-aci-nainte-i una, gîndea 
în el Tîndală. Ce-o fi să făptuim vom făptui, 
de astăzi înainte, laolaltă." 
S-a întors, deci, la palat. Acolo, străjerii au 
încercat să-1 oprească, ba chiar să-1 lege-n 
ştreanguri, precum suna osînda; dar el le-a 
arătat că nu se mai afla pe pămîntul domnesc, 
ci pe pietrişul şi nisipul străin, purtat din 
altă ţară de apa rîului. 

Tot atunci cobora de pe cal şi Păcală, cu 
sacul de făină şi zece saci cu aur. Calul por- 
nea înapoi. Şi Păcală azvîrlea în căruţa fîr- 
tatelui Tîndală cei zece saci cu aur. Doar 
sacul cu făină îl urca în Divan. 
Toţi marii dregători, căpetenia lor, vodă şi 
fata lui, auzindu-i povestea, îşi căscau gurile 
si rămîneau holbaţi. 

— Acum eşti mai bogat ca oricare din noi! 
se uimeau dregătorii. 

— Bogat e numai acela ce nu este dator. 
Şi datoriile-s de multe feluri, le răspunde 
Păcală. Că bogăţiile trec şi numai faptele 
bune rămîn. 

— Mie mi-a trecut supărarea! rosteşte vodă. 

— Iar eu n-am avut-o nicicînd, grăieşte 
Ilinca, zîmbind. 

— Hai, dar si-nsoară-te cu fata mea. Si va 
fi totul mai bine ca oricînd! glăsuieşte iar 
vodă, bătîndu-1 pe Păcală, părinteşte, pe 
umăr. 

— Mai înainte de-a vă răspunde la îmbie- 
rea asta, mi-am amintit acum că am în ser- 
par un hrisov, în care mi se-ngăduie să-i 
răpun pe toţi puricii şi păduchii Divanului, 
fără oprelişte. 

— Aha, i-adevărat, rîde cu poftă vodă. 
Numai că unde vezi tu purici sau păduchi 
în Divan? Te mai întreb o dată, cum 
te-am mai întrebat. 

— îi văd sau îi prepun. Aşa scrie-n hrisov. 
Puricii şi păduchii aceştia sug toată vlaga 
tării si tot ei mi-au vîrît, în sacul cu care-am 

plecat la iad, pietriş în loc de grîu. 
Şi unde începe Păcală să izbească, fără milă, 
cu palma sau cu pumnul, pe marii dregă- 
tori, în faţă, în ceafă, în spate sau unde 
nimerea, strigînd înverşunat: 

— Uite-un păduche aici! Uite şi-un purice 
colea! Si dincoace sînt alţii. 

Si dă-i, si dă-i, si dă-i! 
Ba pune mîna de la o vreme şi pe un retevei, 
altoind cu nădejde şi sîrguinţă pe fiecare 
în parte. 

Aceştia, îngroziţi, şi ascunşi prin unghere, 
ţipau, dădeau să scape, însă nu izbuteau. 
Deoarece flăcăul avea grijă de toţi, le făcea 
parte dreaptă şi le plătea, cinstit, ce li se 
cuvenea. 

Vodă înţepenise în jilţul său de aur şi gura-i 
tăcea mîlc. Numai fata rîdea. Rîdea, rîdea, 
rîdea. (Vorba ceea: rîde ciob de oală spartă, 
iar dracul de porumbel şi nu se vede pe el.) 
Boierii încercau să fugă, însă Păcală-i sfă- 
tuia : 

— Nu vă siliţi spre uşă, pînă ce nu zdrobesc, 
cum trebuie, puricii şi păduchii Divanului! 
Căci, dacă faceţi asta, hrisovul îmi dă voie 
mai mult decît vă fac. Asa încît mai bine... 
Şi, pentru că-1 ştiau pe Păcală nedus pe la 
biserică şi-n stare de orice, marii dregători, 



cu durere, cu chiu, cu ah, cu vai, au fost 
nevoiţi să se supună. Şi-au răbdat — nu 
mă întrebaţi cum — ca să-si sfîrsească filo- 

zoful Păcală treaba, aşa cum o începuse şi 
şi-o făcea, după cum aţi putut afla, cu rîvnă 
si folos. Si-abia tîrziu, tîrziu, cînd au rămas 
toţi jos, gemînd şi suspinînd, şi-a azvîrlit 
Păcală din mînă reteveiul. 

— Şi-acuma, după ce ţi-ai împlinit voia, 
fără oprelişte, precum ţi-am dat hrisovul, 
şi-a deschis gura vodă (care şi el o cam 
sfeclise, aşa cum aţi văzut, în timpul cît 
flăcăul îi zdrobise pe puricii şi păduchii 
Divanului) ia-mi, totuşi, copila de nevastă. 

Ilinca este dornică de rîs si măritiş. Si tu, 

în cursul anilor, o să te dedulceşti la viată 

cu dichis, dulce si-mbelsugată. Si eu te-n- 

credintez că o să fie bine... 

i 

— O să mă mai gîndesc! Că gîndul meu pe 
unde-aleargă nu e om să mi-1 petreacă şi 
pasăre să-1 întreacă. Deodată însă mă cobor 
să văd ce se întîmplă cu sacii mei cu aur, 
pe care i-am lăsat, fiindcă n-am avut alt- 
ceva ce face, în căruţa... duşmanului Tîn- 

dală. 

— Du-te, dar să te-ntorci, ca să pregătim 
nunta, s-a sclifosit Ilinca. 

Păcală a coborît. S-a urcat în căruţa firta- 

telui Tîndală. 

Străjerii aveau poruncă să nu lase pe nimeni 
să iasă din ogradă. Păcală însă le-a fluturat 
hrisovul în care, deasupra peceţii măriei 
sale, fusese scris că are învoire să plece, în 
preumblare, şi oricînd, şi oriunde, luîndu-1 
alăturea de sine pe oricine-o pofti. 

Păcală si Tîndală au tras vîrtos de hăţuri 

> i 

şi, dînd bice la cai, s-au năpustit prin porţi, 
şi-n puţină vreme străjerii n-au mai putut 
zări decît un nor de colb, care-a pierit şi el. 
Ce-a fost nu vă mai spun decît aşa pe scurt. 
Ilinca a început să se trîntească pe jos, să 
se tragă de păr şi să ţipe: 

— Unde mi-e mirele? Aduceti-1 îndată! Că 
vreau să mă mărit si să rîd! 

Au plecat călăreţii cu suliţile întinse, pe 
urma lor, dar nu i-au mai ajuns. 

Parc-au pierit în pămînt! 
Numai că n-au pierit. Şi mulţi i-au întîlnit, 
în drumurile lor, ca păstori, măscărici, cîn- 
tăreţi, saltimbanci, vînători sau pescari, că- 
lugări, căpetenii de oaste, judecători sau 
prinţi şi cîte şi mai cîte. 
Pretutindeni îi biciuiau cu vorba (uneori 
chiar cu biciul) pe răi şi pe mişei, şi-i 
făceau de ocară. Ajutau pe cei slabi ca să-şi 
facă dreptate. 

Sînt multe întîmplări rămase în legendă. 
Unele dintre ele am să le povestesc, poate, 
într-o altă carte. 

Atîta mai adaug că despre marii dregători 
se spune într-o poveste că, fripţi de lăco- 
mie, ar fi plecat la iad, tot cu pietriş în saci, 
s-agonisească aur, întocmai ca Păcală. Dar 
ce-au făcut pe-acolo şi cum s-or fi purtat, 
n-am izbutit să aflu. Destul c-am auzit că 
nu s-au mai întors. Ilinca s-a măritat cu un 
prinţ. Acesta, după o vreme, s-a ales dom- 
nitor. Si totul a urmat la fel ca mai-nainte, 
doar cu alti dregători, însă de-acelasi soi. 
Lumea nu s-a schimbat, asa cum o vedem 
azi, cum ai bate din palme. 
Despre Păcală şi Tîndală se mai spune-n 
legendă, că, într-o noapte, pe ţărmul unei 
ape, la para unui foc, în timp ce-şi poves- 
teau, în hohotele de rîs ale celor de faţă, o 
parte din isprăvi, de-atîta rîs şi glumă, pe- 
semne osteniţi, întîi si-a închis ochii Păcală, 
pe urmă şi Tîndală. 

Cei care-i ascultau, au socotit că dorm si 
i-au lăsat, în tihnă, ca să se hodinească, 
însă, de dimineaţă, cînd s-au trezit, mai 
ia-i de unde nu-s. 

Atunci, cei mai mulţi dintre oamenii aceia 



şi-au spus că cei doi au plecat. Poate c-au 
şi plecat. Numai un băietan zicea că îi 
văzuse, cu ochii lui, cum, la lumina lunii, 
ei s-au schimbat, pe-ncetul, mai către dimi- 
neaţă, unul într-un toiag si celălalt într-o 
gogoaşe amară de tufan. 
Toiagul şi gogoaşa amară se mai zăreau în 
iarbă. Dar, fiindcă oamenii nu l-au crezut 
pe băiat, zicînd că şi-nainte toiagul şi go- 
goaşa amară fuseseră acolo, si tocmai de- 
aceea născocise povestea, au început să rîdă 
de el. Numai că, nu după mulţi ani, din 
toiagul şi gogoaşa aceea, s-a născut o pădure. 
Pădure de tufani. (Nici asta nu au crezut-o 
mulţi, deoarece se stie că pădurea se naşte 
din lăstari de rădăcină sau ghindă, nu din 
toiege şi, cu atît mai mult, din gogoşi de 
tufan.) 

Din pădurea aceasta, cineva, nu se ştie 
cine, a luat însă, povestesc alţii, ghindă 
îndeajuns. Şi-acestea, semănate pe tot în- 
tinsul ţării, au dat alte păduri. Din ele, 
obidiţii şi-au tăiat, deseori, toiege, cozi de 
coase, de topoare şi furci, cu care s-au 
apărat şi-au înfruntat pe domni, oricînd a 
fost nevoie. Şi, într-o anume noapte a 
anului, se spune tot prin legendă, că flă- 
căiandrii cărora le răsărea întîia oară mustaţa 
îşi luau în mîini cîte două făclii aprinse şi le 
purtau, jucînd şi hăulind, rîzînd şi rostind 
glume, prin pădurile acelea de tufani, în 
amintirea celor doi hîtri. 
O fi asa, Păcală si Tîndală or fi trăind încă 
în seva, trunchiurile şi frunzele pădurilor 
aromitoare si foşnitoare de tufani sau numai 
umbrele lor vesele călătoresc încă prin lume, 
spre spaima tuturor acelor care cîrtesc drep- 
tatea si ascund adevărul?... 

5 

